
Argument 


Poate părea unora oarecum neobişnuită 
publicarea unui scenariu de film într-o carte de 
literatură. Dat fiind însă faptul că literatura, la 
modul general, este în primul rând ficţiune, iar 
scenariul de film - chiar dacă se sprijină pe un 
context socio-politic real - este tot ficțiune; dat 
fiind, de asemenea, faptul că avem de-a face 
cu o carte de literatură dramaturgică, iar 
scenariul de film este în primul rând 
dramaturgie, am alăturat, în paginile acestui 
volum, scenariul de film De ce a ucis-o 
Shakespeare pe Ofelia?, piesei de teatru 
Cruciada fermoarelor, cu gândul că vor face 
casă bună împreună - deşi (sau poate tocmai 
de aceea...) sunt scrise în chei diferite, iar 
convențiile sunt cu totul altele. 

In definitiv, receptarea ambelor scriituri, şi 
de piesă de teatru şi de scenariu de film, 
implică din partea cititorului o aderență mai 
specială („ochii mintii") decât - să spunem - 
receptarea prozei, care, într-un fel, îşi este 
sieşi suficientă. Ambele sunt produse literare 
de sine-stătătoare, dar pot fi considerate şi 
genuri intermediare, de trecere, către opera 

finală,  vizual-auditivă, de pe scena de 
scândură sau de pe ecran, unde sunt prezente 
mai multe arte decât suportul literar- 
dramaturgic propriu-zis. 

Aşa stând lucrurile, cum orice cititor este şi 
un spectator (al conditiei umane) care, poate, 
se ignoră, nu avem decât să extindem 
decodificarea - tradițional mai la îndemână - a 
lecturii unei piese de teatru la decodificarea, 
nu mult diferită, a lecturii unui scenariu de 
film. In volumul de față, înaintea oamenilor de 
teatru sau de film (adică a specialiştilor în 
materie) sau în acelaşi timp, le propun 
cititorilor, cititorilor de literatură „pură ", 
această provocare. 

E.Ş. 


Motto 

„Noi nu vrem să fim geniali, 

noi vrem să fim tribulinzi 

între nori, de sus în jos 

lungiţi, ori scurtaţi prin oglinzi." 


Nichita Stănescu - Necuvintele 


Cruciada fermoarelor 


piesă în două părţi şi un epilog 


Personajele: 


ANA-MARIA - o tânără apetisantă din multe 
puncte de vedere 


DENEB - un mire tânăr 
IRMA - mireasa lui 


ANTARES - un bărbat între două vârste, 
martor 


PEIA - soţia lui, martoră 
MONOCEROS - un bărbat în vârstă, naş 
MEDA - soţia lui, naşă 


ALDEBARAN - un bărbat în plenitudinea 
vârstei sau în orice altă plenitudine 


FIGURAŢIE 


Scena reprezintă o porţiune dintr-o piaţă 
publică. Cerul nu se vede, fiind ascuns de 
blocurile cu multe etaje şi multe ferestre 
care mărginesc zona. In prim-plan, două 
localuri publice de un tip special. Cel din 
stânga este o discotecă, cu o faţadă 
ciudată, de... tonomat. De fapt este un 
tonomat imens, mărit la scară, în care vor 
intra şi din care vor ieşi oameni. Cel din 
dreapta este un restaurant care seamănă 
cu o tarabă de tir sportiv, în a cărei 
panoplie - prevăzută cu nelipsitele figu- 
rine-păpuşi care se vor pune în mişcare 
când se va trage în ele - se află mascate 
uşile de acces. Între aceste două localuri 
putem vedea un automat cât statura unui 
om, pe ecranul căruia stă scris PRIM- 
AJUTOR DEZINTERESAT, un automat de 
jocuri mecanice şi un automat la fel de 
mare pentru costume de bal mascat. 
Câteva ceasuri mari, agăţate de stâlpi, 
sunt întoarse cu capacele spre public. Unul 
dintre ele are capacul scos şi dezvăluie un 
mecanism complicat, acum încremenit. 
Lângă el, un robot ţinând în „mâini" un 
aparat de fotografiat cu blitz. 

Oarecum fără nici o legătură cu toate 
acestea şi situată la o oarecare înălţime 
faţă de caldarâm se află o alee înverzită, 
care coboară şerpuind printre blocuri spre 
a se sfârşi la rampă. Pe alee - o bancă, un 

felinar de modă veche, aprins, câţiva 
arbuşti şi o cabină de telefon public, 
branşat la marele circuit al cabinelor 
telefonice. Deasupra băncii, suspendată, o 
pendulă cu cadran alb, fără limbi şi fără 
ore. Nici pendula nu funcţionează. 

Cu zgomote seci, ca nişte lovituri de bici, 
trec maşini prin apropiere. Acordurile unei 
muzici stranii, siderale, se dizolvă în 
atmosferă împreună cu respiraţia calmă, 
misterioasă a oraşului. Un stop clipeşte 
imperturbabil,  schimbându-şi neîncetat 
culorile. Se înserează. 

PARTEA | 


Pe alee, venind dinspre blocuri, apare Ana- 
Maria - într-o fustă simplă şi un tricou 
mulat pe corp. Intră în cabină, controlează 
dacă aparatul are ton, iese satisfăcută şi se 
aşază pe bancă. Dintr-o geantă scoate un 
termos şi o carte, se uită la ceasul de la 
mână, răsuflă adânc şi începe să citească, 
îşi aduce aminte, se ridică, dă un scurt 
impuls pendulei care incepe să 
funcționeze, se reaşază şi reia cititul. 

Din tonomatul-discotecă şi din 
restaurantul-panoplie de păpuşi ies 
Monoceros şi Meda - în haine de nași, 
Antares şi Peia - în haine consacrate de 
martori. Deneb şi Irma - în haine de miri, 
toți încărcati vizibil de bună-dispoziţie. 


MONOCEROS: Ante-penultimele ştiri: la Polul 
Nord, ca şi la Polul Sud, s-au înregistrat 
temperaturi neobişnuit de mari pentru 
vremurile acestea. Cuprinse de călduri, 
banchizele s-au desprins din calote, înseși 
calotele s-au desprins unele de altele, 
dezorientate, debusolate, dezavuate, şi 

plutesc încoace şi-ncolo, în neştire. Primele 
aisberguri, formate din cele două părţi 
tradiţionale, partea vizibilă şi partea invi- 
zibilă, au şi sosit la ecuator, unde însă le 
aşteaptă un examen amănunţit... fizic şi 
chiar mintal. 


MEDA: E-he, ne-aşteaptă un examen, v- 
aşteaptă un examen, pe toţi ne-aşteaptă 
câte un examen. 


IRMA: După care ne-aşteaptă o cursă... V- 
aşteaptă o cursă... pe toţi ne-aşteaptă câte 
o cursă... Ultima cursă. De altfel chiar şi 
cursa Paris-Tokyo-Roma este întârziată. 
Tot fizic şi tot mintal. 


PEIA: Cine cade în cursă, ăla e. Adevărul e că 
ne-aşteaptă dispariţia, v-aşteaptă 
dispariţia, pe toţi ne aşteaptă câte o 
dispariţie. Dispariţia lui Galy Gay sau Un 
om egal un om. 


ANTARES: Să vă spun sincer - eu nu cred în 
prostiile astea. Din contră: ne-aşteaptă o 
dispensă, v-aşteaptă o dispensă, pe toţi 
ne-aşteaptă câte o dispensă. O dispensă 
de timp şi bune maniere şi-o dispensă de 
sentimente de cea mai bună calitate. 

IRMA: însă persoanele care au dispensă de 
clasa | sunt rugate să rămână la clasa a li- 
a, a lll-a sau la orice altă clasă. Păstraţi 
biletele pentru control. Interzis accesul la 
clasa |. Interzis accesul în vamă şi-n 
general interzis orice acces. (Ca şi cum ar 
înjura.) Vama voastră cea de toate zilele. 


DENEB: Dacă-i vorba de accese, la astanu ne 
întrece nimeni. Interzis orice acces de 
tandreţe faţă de exponate. Nu atingeţi 
exponatele. Vă puteţi molipsi. Molipsitul 
interzis. 


MONOCEROS: Penultimele ştiri: la antipozi a 
izbucnit o epidemie de gripă, de grupă şi 
de grup. Autorităţile încearcă s-o înăbuşe 
în sânge sau în orice alt antiseptic. 


PEIA: înăbuşiţi, înăbuşiţi, vă mai rămâne 
întotdeauna ceva de înăbuşit. 


MEDA: în afară de vocale. Nu înăbuşiţi 
vocalele... A, E, |, O, U. Aceste cinci vocale 
ne sunt mereu datoare. Mai bine fixaţi-le 
cu centuri de siguranţă. Fixaţi-le în cuvinte. 
Şi da-ţi-ne nouă cuvintele înapoi gata 
fixate. 


DENEB (mergândspre Ana-Maria): Exponatele 
noastre, cu vechi state de serviciu în 

branşa exponatelor, sunt fixate de mult în 
ceară. lată aici exponatele de ceară fixate 
în tiparele secolelor 20-21. O ceară care a 
rezistat cu brio până în zilele noastre, la 
cele mai înalte cote şi chiar coterii de 
progres şi civilizaţie. Ceara vremurilor 
noastre... 


IRMA (privind spre Ana-Maria): Pasagerele 
pentru cursa Bucureşti-Buenos Aires-Sofia 
ar cam trebui* să-şi lege centurile de 
castitate. 


DENEB (către Ana-Maria, ajungând lângă ea): 
Nu e nevoie. Originalele seamănă foarte 
bine cu exponatele, originalele sunt făcute 
după chipul şi asemănarea exponatelor. 
(întinde mâna ca şi cum ar vrea s-o 
mângâie.) 


IRMA: Nu atingeți exponatele. Vă puteţi 
molipsi. Molipsitul interzis. 


DENEB (retrăgându-şi mâna): lată aici un 
exponat reuşit la scara unu pe unu. 
Privindu-l, se recomandă să simțiți căldură, 
multă căldură... plăcere... o plăcere 
indubitabilă, indicibilă, ba chiar 
incalificabilă... Este unul din exponatele 
noastre de mare valoare documentară. 
Priviţi atitudinea... caracteristică sfârşitului 

de secol 20. Aceasta este aşa-numita 
carte, un obiect în mare vogă la începutul 
acelei perioade, la care s-a renunţat pe 
nesimţite după aceea. la sa vedem... (Se 
apleacă spre Ana-Maria, contemplând-o.) 
Mda... l-ar trebui un reflector care să 
reflecte şi o oglindă care să oglindească... 


ANA-MARIA (brusc, foarte proaspătă şi naivă): 
Oh, nu... nu am nevoie de reflector... Am... 
am acest felinar... m-am ataşat de el foarte 
mult... m-ajută... (Deneb face un pas îna- 
poi, şocat că „exponatul" vorbeşte.) Şi pe 
urmă, cerul... trimite destulă lumină... Este 
0... oglindă în care eu - cel puţin - mă 
văd... Vreţi puţină apă? Nu vă e sete? (// 
îmbie cu termosul.) Omul, la petrecere, are 
nevoie şi de puţină apă. E bună, să ştiţi! 
(Toarnă într-un păhărel şi i-l întinde.) 
Poftiţi... luaţi... (Deneb face încă un pas 
înapoi.) Luaţi, nu vă sfiiţi... (Deneb se 
retrage tulburat.) 


MONOCEROS: Ultimele ştiri: războiul sfios 
dintre eschimogşii de la Polul Nord şi cei de 
la Polul Sud a atins, în ultimele zile, cote 
alarmante. Mai multe persoane au căzut în 
nesimţire. 

IRMA: Persoanele care încă se simt bine sunt 
rugate să se adreseze postului de prim- 
ajutor dezinteresat. 


MONOCEROS: Nu e cazul nostru. Noi ne 
simţim bine. Eu cel puţin mă simt foarte 
bine. 


MEDA: într-adevăr noi doi ne simţim bine, ne 
simţim în largul nostru. 


PEIA: Şi noi ne simţim în largul nostru, fără 
doar şi poate. 


ANTARES: Toţi ne simţim în largurile noastre. 


IRMA (către Deneb): Noi, în particular, fiind 
chiar mirii, vă-nchipuiţi, ne simţim în largul 
nostru prin definiţie. 


PEIA: O definiţie egal o definiţie, orice s-ar 
spune. 


IRMA: S-ar putea afirma, cu o bună 
aproximaţie, că suntem fericiţi, nu, dragul 
meu Deneb? 


DENEB: Desigur... Nu suntem departe de a fi 
fericiţi şi chiar, de ce nu, bine-dispuşi. 


IRMA: Şi pe bună dreptate. Capul nu ne doare. 

DENEB: Capul nu ne doare, fără îndoială. 


MONOCEROS: Capetele nu ne dor, asta-i 
sigur. 


MEDA: Totuşi, unde suntem noi aici? Nu 
recunosc zona. N-am explorat-o niciodată. 


ANTARES: E o zonă mai puţin explorată. O 
zonă umană. 


DENEB: Chiar umanoidă. Zona  balurilor 
mascate şi-n general a tuturor balurilor. Eu 
am ales-o. Bineînţeles, după un examen 
amănunţit... fizic şi mintal. 


MEDA: Drăguţă zonă. Aduce cu zona nunţii 
noastre, nu, iubite Monoceros? 


MONOCEROS: într-adevăr, are ceva din zona 
nunţii noastre. Şi aceea era o zonă de bun- 
gust, destinată şi predestinată momentelor 
fericite din viaţa oamenilor. 


MEDA: S-ar putea să fie chiar aceaşi zonă. 


MONOCEROS: N-ar fi exclus. Dacă mă 
gândesc bine, ceea ce îmi reuşeşte 
întotdeauna, este chiar zona nunţii 
noastre. Da, da, nu încape nici o îndoială. 

MEDA: Niciodată între noi doi n-a încăput vreo 
îndoială, dragul meu Monoceros! 


MONOCEROS: Desigur, draga mea Meda. 
Certitudinile, nu îndoielile ne-au fost nouă 
fatale. Certitudinile ne ruinează viaţa de zi 
cu zi şi ceas de ceas. 


PEIA: Şi mie mi se pare o zonă cunoscută, 
chiar arhicunoscută... 


ANTARES: Fireşte, draga mea Peia. Este chiar 
zona nunţii noastre, nu-ţi aminteşti? 


PEIA: Ba da. Acuma, da, îmi amintesc. Vremea 
nu i-a răpit deloc farmecul şi buna ei 
dispoziţie proverbială. 


DENEB: Ne bucurăm că zona nunţii noastre 
actuale a fost pe rând şi zona nuntilor 
voastre trecute. 


MONOCEROS: Şi noi ne bucurăm. Chiar foarte 
mult ne bucurăm. 


IRMA: Noi vedem în aceasta o garanţie a 
fericirii noastre ulterioare. 

ANTARES: într-adevăr, această descoperirea 
amplifică în mare măsură şansele voastre 
de fericire în viaţă. 


IRMA: Oh, dar noi suntem deja foarte aproape 
de a fi fericiţi. 


MEDA (către Monoceros): Şi noi suntem 
fericiţi. 


PEIA (către Antares): Şi noi suntem destul de 
fericiţi. Practic, suntem... suntem fericiţi, 
că altfel nu pot să spun. 


ANTARES: Chiar foarte fericiţi. 


DENEB: Deci, fiecare dintre noi luat în parte şi 
toţi laolaltă suntem fericiţi. Să imortalizăm 
această fericire unanim recunoscută. 


IRMA: Sper să încapă într-un format 9 pe 12. 
MEDA: Mai bine 9 pe 14. E mai generos. 


MONOCEROS: Orice format e bun când e 
vorba de fericirea omului. 
(Între timp s-au aliniat în fața robotului- 
fotograf?) 


DENEB: Are toată lumea un stoc monetar 
corespunzător? 

(Deneb introduce o monedă.) 


PEIA: Ce întrebare?! N-are toată lumea un stoc 
monetar corespunzător! Dar noi avem, ce 
ne mai interesează de alţii?! (Fiecare 
scoate din buzunare câte un pumn de 
monezi şi le zornăie în palme. Robotul 
ridică brațele sacadat, blitzul  clipeşte, 
brațele revin inerte în repaus.) 


ANTARES: Cine n-are, să-mprumute. Contra 
cost, bineînţeles. 
(Tot timpul, din tonomat şi din restaurant 
se aud râsete şi exclamațiile nuntaşilor 
care par a fi în număr considerabil. Când 
muzica încetează într-una din cele două 
incinte, unul dintre cele şase personaje 
aflate în scenă introduce moneda necesară 
şi muzica reincepe.) 


DENEB: Folosiţi cu încredere toate jocurile 
acestei zone puţin explorate. Şi fiindcă 
suntem într-o zonă umană, ba chiar 
umanoidă, vă reamintesc că postul de 
prim-ajutor dezinteresat este nemonetizat. 


IRMA: Demonetizat! 


DENEB (insistând): Nemonetizat! Ştiu ce spun. 
In rest, totul se plăteşte. Păstraţi monezile 

pentru control! Banul e scump în ziua de 
azi. 


IRMA: Păstraţi b;/ete/e pentru control. 


DENEB (întorcând capul spre ea, iritat): Irma, 
germenii unei uşoare neînţelegeri apar 
între noi, observi? 


PEIA: larna vrajbei voastre iată începe. 


MEDA: Dar asta nu e Brecht. E din altă piesă. 
Incurci borcanele. 


PEIA: Cui îi pasă? Din moment ce în afara 
oricărei piese, se joacă o alta, ce mai 
contează numele piesei? 


MONOCEROS: Opriţi! (Arată spre Ana-Maria, 
care citeşte pe bancă.) Un om citeşte pe o 
bancă. (Toti îşi întorc privirile spre Ana- 
Maria şi o studiază.) Un om citeşte pe o 
bancă. 


IRMA: Mda... un om citeşte pe o bancă... 


PEIA: Un om citeşte pe o bancă, e clar ca 
lumina zilei. 


ANTARES: Nu încape îndoială, un om citeşte 
pe o bancă. 

MEDA: Un om citeşte pe o bancă, se vede cu 
ochiul liber. 


DENEB: Oricum, e un om de primă speţă... 


PEIA: Cum de nu este printre nuntaşii noştri de 
aceeaşi speţă? 


MONOCEROS: Un om în afara nunţii noastre! 
Bine, dar este de neconceput! 


ANTARES: Dar este imposibil! Toţi oamenii din 
această zonă participă la nunta noastră. 


PEIA: De necrezut! 
MEDA: De nepermis! 


ANTARES: Noi nu putem permite! Deneb, 
părerea ta, ca mire? 


DENEB: Păi da... normal că noi nu putem 
permite. 


MONOCEROS: Irma, părerea ta ca mireasă? 


IRMA: Noi nu putem permite sub nici o formă, 
darmite conţinut! 

MONOCEROS: E un afront adus nunţii noastre 
reuşite! Şi, în plus, n-are argumente. 


DENEB: Are ceva argumente. 

IRMA: Ba n-are nici un argument! 
ANTARES: N-are, n-are argumente. 
DENEB: Eu zic că trebuie s-o angrenăm. 
IRMA: Mai bine o eludăm. 


MEDA: Nu. Deneb are dreptate. Trebuie s-o 
facem nuntaşă. Trebuie s-o facem părtaşă. 


PEIA: Să nu fim egoişti! De ce să ne simţim 
numai noi în largurile noastre, când poate 
şi ea să se simtă în largul ei? 


ANTARES: De ce să fim numai noi fericiţi când 
poate să fie şi ea fericită? Ba chiar foarte 
fericită! 


MONOCEROS: S-o prindem în această formă a 
fericirii generale, forma nunţilor. 


IRMA: Prefer s-o eludăm decât s-o angrenăm. 


MONOCEROS: Nu, Irma, totuşi eu sunt naşul... 
O dată vede naşul... pieziş mireasa. Deneb, 

invit-o în mijlocul nostru. Nu putem lăsa un 
om singur într-o asemenea seară. 


TOŢI: Da-da, s-o angrenăm, s-o antrenăm!!' 


DENEB (bucuros în secret): Fie. Mă supun 
majorităţii! E democraţie... 


IRMA: Dar şi multă ipocrizie... 

DENEB: în numele mirilor... 

PEIA: Şi-al martorilor... 

MEDA: Şi-al primilor naşi... 

DENEB: S-o facem nuntaş! 

(Deneb urcă scările aleii şi ajunge lângă 
Ana-Maria.) 

DENEB: Bună seara... 

ANA-MARIA (surprinsă): Bună seara... 

DENEB: Vă rugăm să poftiți la nunta noastră. E 
o nuntă reuşită din toate punctele de 
vedere. Bineînțeles, fără nici o obligație 
conjuncturală... matrimonială sau... 


pecuniară. Vă veţi simţi foarte bine, veţi fi 
chiar fericită... 

ANA-MARIA (după o clipă de gândire): Oh, aş 
vrea, aş vrea... tare mult să... să particip la 
nunta dumneavoastră... Mai ales dacă 
spuneţi că e reuşită... Din păcate, nu... nu 
pot să părăsesc această... această bancă. 
Aştept... 


DENEB: Nu înţeleg. E o bancă de date? 

ANA-MARIA: Oarecum. 

DENEB: Ce-aşteptaţi? 

ANA-MARIA: Aştept... 

DENEB: Ce? 

ANA-MARIA: Aştept un telefon... 

DENEB: Un telefon? Dar nici nu se pot aştepta 
telefoane. Interzis accesul la telefoane, şi-n 


general, interzis orice acces! 


ANA-MARIA: De ce nu? E o alee publică... o 
bancă publică... 


DENEB: E-adevărat că amândouă sunt publice, 
dar amândouă fac parte dintr-o zonă 
umană, ba chiar umanoidă - zona balurilor 
mascate şi-n general a tuturor balurilor. Or, 
orice om care intră în această zonă devine 

automat... părtaş la bal, în cazul nostru, 
nunta. N-are voie să se sustragă acestei 
îndatoriri. 


ANA-MARIA: Da, dar... eu... ştiţi, eu văd foarte 
multe baluri... de-aici, de unde sunt, văd 
foarte multe baluri... şi nunţi văd... In 
fiecare seară câte una... Ce-ar însemna 
să... să particip la fiecare?... Eu... adică... 
da, eu am aici altă ocupaţie... Aştept. 


DENEB: Aşteptaţi? Ce aşteptaţi? 

ANA-MARIA: Aştept un telefon. 

DENEB: Sunteţi sigură? 

ANA-MARIA: Foarte sigură. 
(Deneb o priveşte câteva clipe în ochi. 
Ana-Maria nu-şi pleacă privirea. Deneb se 


întoarce la ai săi.) 


DENEB: E mai tare decât credeam. Aşteaptă 
un telefon. 


MONOCEROS: E într-adevăr tare. 
IRMA: Foarte bine. S-aştepte mult şi bine, 


până la adânci bătrâneţi. Toţi aşteptăm un 
telefon care nu mai vine. 

DENEB: Totuşi, nu o putem abandona. E o 
nuntaşă potenţială de primă speţă. 


ANTARES: Te-nţeleg. Eu zic să-i dăm o 
dispensă de timp. Şi-apoi să încercăm din 
nou s-o antrenăm. Spre binele «i, 
bineînţeles. 


ANA-MARIA (brusc însuflețită): Puteţi să daţi 
dispense? 


ANTARES: He-he, să fii tu sănătoasă... 


MONOCEROS: Într-adevăr, trebuie s-o 
transformăm în nuntaşă şi s-o absorbim în 
marele flux al nuntaşilor. 


ANTARES: Neapărat. Trebuie să completăm 
colecţia noastră de nuntaşi cu încă un 
nuntaş de cea mai bună calitate. 


DENEB: Ce-ar fi s-o invităm la dans, e cel mai 
bun remediu. 


MEDA: Dansul, ca strigăt al fizicului şi 
metafizicului. 


PEIA: Un dans egal un dans. 


IRMA: Dansul ca element definitoriu, 
defulatoriu şi compensatoriu. (Privind la 

Deneb.) Compensează deficitul de caracter 
pe luna în curs. 


MONOCEROS: Dansul vă antrenează un suflu 
extraordinar, suflul sistolic. 


PEIA: Oh, eu mă dau foarte tare în vânt după 
acest suflu. Este un suflu nou, înţeleg... 


IRMA: Fireşte, draga mea. Se poartă foarte 
mult în aceste vremuri. De altfel, este o 
modă. O modă incurabilă, incalificabilă, 
irefutabilă, inconfundabilă, inimaginabilă. 
Moda suflurilor sau moda sulfurilor, cum 
vreţi să-i spuneţi. Vino, dragul meu Deneb, 
să ne încadrăm şi noi în această modă, 
care ameninţă să se generalizeze... Să 
dansăm cât mai avem timp. 


DENEB: Nu putem. 

IRMA: De ce? 

DENEB (arătândspre Ana-Maria): Păi, nu vezi? 
Un om citeşte pe o bancă. Trebuie să-l 


angrenez, trebuie să-l antrenez... 


IRMA: Păi... Şi eu? Pe mine cine mă 
antrenează? 

DENEB: Tu eşti mireasă prin definiţie. Eşti deja 
angrenată... antrenată. (Merge la Ana- 
Maria.) Dansaţi? Poate dansati... 


ANA-MARIA (cu o /icărire de interes): Se 
dansează? 


DENEB: Normal. Se dansează mult şi pe 
capete. E chiar şi un concurs. Concurs de 
dans şi bune maniere, pentru acomodarea 
nuntaşilor. 


ANA-MARIA: Concurs? Şi... Şi mireasa? 


DENEB: Ea nu face parte din concurs. E hors- 
concurs. 


ANA-MARIA (după o pauză în care parcă ar 
accepta): Mulţumesc, mai bine nu. 


DENEB: Bine... Veţi regreta timpul pierdut. 
ANA-MARIA: Oh, nu vă faceţi probleme, 
timpul e oricum pierdut. 
(Deneb se întoarce la ai săi, gânditor) 
IRMA: Vino, dragul meu Deneb, să ne 


angrenăm reciproc, cât mai avem timp. |ţi 
pot furniza satisfacţii mari, nebănuite... 

MONOCEROS (printre dinți): Nici nu bănuieşti 
tu ce satisfacţii o să-ţi furnizeze... Tuturor 
ne vine rândul... 


DENEB: Eu nu vreau să-mi vină rândul... 


IRMA: Nici nu trebuie să vrei, rândul vine 
oricum... 
(Irma îl trage pe Deneb în tonomat, după 
ce, în prealabil, a introdus o monedă. De 
fiecare dată la introducerea monedei, 
mecanismul  tonomatului se pune în 
mişcare cu un zgomot de roți dințate iar 
dinăuntru se aud  exclamațiile de 
satisfacție ale nuntaşilor pentru că li se dă 
o nouă melodie?) 


ANTARES: Bună ideea cu concursul de dans 
pentru acomodarea nuntaşilor. Nu vrei să 
participăm şi noi, draga mea Peia? 


PEIA: De 20 de ani de zile participăm la acest 
concurs fără nici un rezultat, dragul meu 
Antares. 


ANTARES: Acomodarea durează uneori o viaţă 
întreagă, draga mea Peia, iar majoritatea 
mor neacomodaţi. 


PEIA: Să sperăm că noi vom muri acomodaţi, 
cât mai acomodaţi. 

(Intră amândoi în restaurantul-panoplie de 
păpuşi. În continuare, când în scenă va 
rămâne o singură pereche, partenerii se 
vor delecta trăgând la țintă în păpuşile 
mecanice, jucân-du-se la jocurile 
mecanice, toate activate, bineînțeles, cu 
ajutorul monezilor. Ana-Maria va citi. O 
dată sau de două ori va bea din lichidul din 
termos şi va controla dacă telefonul are 
ton.) 


MEDA: E o nuntă reuşită, nu crezi? 


MONOCEROS: Fără discuţie, e o nuntă reuşită 
din toate punctele de vedere. Se 
încadrează perfect în tabloul nunţilor 
reuşite din ultimele vremuri. 


MEDA: Şi noi suntem nişte naşi reuşiţi, de 
primă speţă, aş putea spune. Suntem 
cotaţi şi chiar catalogaţi drept o pereche 
de naşi redutabili. 


MONOCEROS: E normal. După 40 de ani de 
dans în comun am reuşit să formăm o 
pereche de naşi serioşi, în toată puterea 
cuvântului. 


MEDA: [i-aduci aminte că şi naşii noştri aveau 
40 de ani de dans în comun la nunta 

noastră? Istoria nunţilor se repetă la 
indigo. 


MONOCEROS: La xerox. E mai comod. Pe 


mine însă naşii noştri nu m-au ajutat deloc, 
deşi era de datoria lor. A fost o deziluzie 
atât pentru mine, cât şi pentru conştiinţa 
mea. 


MEDA: Nici n-aveau cum să te ajute. Tu ai fost 


plecat mai tot timpul pe care l-am petrecut 
împreună. Este adevărat că ne reîntâlneam 
pe calea undelor, dar era prea puţin pentru 
mine, la vârsta aceea... De fapt, dacă mă 
gândesc bine, ceea ce reuşesc 
întotdeauna, noi nu ne-am văzut niciodată. 


MONOCEROS: Noi doi? 


MEDA: Noi doi. 


MONOCEROS: Exagerezi. Ne-am văzut o dată 


la nunta noastră... 


MEDA în afară de nunta noastră, care a fost 


într-adevăr reuşită. 


MONOCEROS: Ne-am mai văzut o dată sau de 


două ori... 


MEDA: Fără azi... 

MONOCEROS: Fără azi. Azi ar fi a treia sau a 
patra oară. 


MEDA: Deci bilanţ pozitiv. Se pare că totuşi 
ne-am iubit. Cifrele trei şi patru ne întăresc 
această convingere. 


MONOCEROS: Se pare că da. Toate 
aparențele conduc la această idee. 


MEDA: [i-aminteşti că la nunta noastră au 
apărut pentru prima dată germenii unei 
uşoare neînţelegeri între noi doi? 


MONOCEROS: Mi-amintesc, cum nu? lrmei şi 
lui Deneb le-au apărut aceiaşi germeni 
adineauri. Probabil că este o modă, moda 
germenilor. 


MEDA: Germeni care cu timpul s-au dezvoltat, 
căscând între noi o prăpastie înfloritoare... 
înfiorătoare» 


MONOCEROS: Pe care, din fericire, am 
acoperit-o cum am putut mai bine... tu cu 
sintagmele tale de cea mai bună calitate... 
eu cu ştirile mele  radioeternizate... 
radioeterizate. 

MEDA: Da, ne-a legat un pod de cuvinte cum 
rar se poate vedea, un pod aerian de 
cuvinte... 


MONOCEROS: De câte ori am traversat acest 
pod cu succes, îţi amainteşti? 


MEDA: De foarte multe ori. Şi totdeauna tot 
cuvintele, săracele, fixate în sintagme, au 
rezistat... au rezistat cu brio... cu stoicism 
chiar. Cu riscul de a te nemulţumi, cred că 
sintagmele mele au rezistat mai bine decât 
ştirile tale. De altfel, şi în catedră, 
sintagmele mele sunt cotate la cel mai 
înalt nivel, tehnic, tactic şi spectacular. 


MONOCEROS: Lasă că şi ştirile mele, mai ales 
cele de dimineaţă, au fost la înălţime. Au 
fost oricum mai rigide decât sintagmele 
tale. Ele au dat rezistenţă acestui minunat 
eşafodaj de cuvinte... sub care ne-am ţesut 
visele şi ne-am încropit un cămin fericit. 


MEDA: Poate. Nu vreau să mă cert cu tine 
tocmai acum când am ajuns nişte naşi 
consacraţi. Şi-aşa nu ne mai putem des- 
părţi, la ce bun atunci să ne mai certăm? 


MONOCEROS: Bineînţeles, am pierdut de mult 
ocazia asta. Cel mai bun pretext l-am avut 
la nunta lui Antares şi a Peiei. Le-am fost 

martori buni, martori oculari, de primă 
speţă, măcar atâta să fi făcut şi ei pentru 
noi. 


MEDA: Oh, am avut atunci un pretext 
excelent... şi-acum îmi pare rău de el. Tu 
uitaseşi să-mi cumperi ziarul în dimineaţa 
aceea, deşi ştiai cât de mult ţin eu la acel 
ziar şi, în general, la toate ziarele. 


MONOCEROS: într-adevăr am avut această 
slăbiciune. În timp ce tu te-ai revanşat în 
aceeaşi zi, neascultându-mă du-pă-amiază, 
la buletinul de ştiri dintre trei şi patru, deşi 
ştiai cât de mult ţin eu la aceste ore, şi, în 
general, la toate orele. 


MEDA: Ştiam, de ce aş minţi... Lipsa de 
toleranţă a fost primul indiciu al fericirii 
noastre conjugale. 


MONOCEROS: Un indiciu de primă speţă... Da, 
ai dreptate, ar fi fost un pretext minunat să 
ne despărţim atunci, la nunta lui Antares şi 
a Peiei. 


MEDA: Ca întotdeauna însă ţie ţi-a lipsit 
iniţiativa... Câţi umblă după câte un 
pretext ani în şir!... Şi noi am avut noroc şi 
i-am dat cu piciorul. 

MONOCEROS:  începusem cu o nuntă, 
terminam la o nuntă, totul ar fi fost rotund, 
ce ne puteam dori mai mult... Am fi fost 
fericiţi. 


MEDA: Acum însă e prea târziu. 


MONOCEROS: Acum nici n-am mai putea. 
Suntem deja naşi. Naşi consacraţi. Nune 
putem sustrage, suntem amândoi prinşi în 
această formă de participare la fericirea 
generală, forma naşilor. Bine c-o avem pe 
fina. 

(Trag cu puşca, amuzându-se în tăcere de 
mişcările sacadate ale păpuşilor de pe 
panoplie.) 


MEDA: Drăguţa de ea. Ea ne mai luminează 
bătrâneţile de zi cu zi şi ceas de ceas. Oare 
ce-o face ea acum? Respectă interdicțiile 
pe care i le-am trasat în muncă în viaţă? 


MONOCEROS: Normal. A fost bine că am 
botezat-o şi am sechestrat-o când ni s-a 
ivit prilejul. Acum avem şi noi pe cine să 
ţinem în gazdă şi mai ales în frâu. Sunt 
satisfacţii deosebite acestea. 


MEDA: Mari. Nebănuite. La vârsta asta e>o 
plăcere să ţii o fată în casă... să n-o laşi s-o 
ia razna. 

MONOCEROS: Te referi la vârsta ei, de bună 
seamă... 


MEDA (ezitare): La vârsta ei, desigur! l-am 
interzis accesul la telefon şi-n general, 
orice acces. 


MONOCEROS: în afară de propriul meu. 
acces. 


MEDA: Tu ai accesul nelimitat... La fizicul şi 
chiar metafizicul ei... 
(Din tonornat ies Peia siAntares. Au acelaşi 
număr la concursul de dans - numărul 21 - 
agăţat pe piept şi pe spate.) 


MONOCEROS: Vă simţiţi bine, dragii noştri? 


ANTARES: Noi ne simţim foarte bine. Dar voi 
cum vă simţiţi? 


MONOCEROS: Bine, chiar foarte bine. 


MEDA: Şi voi vă simţiţi bine, şi noi ne simţim 
bine. 


ANTARES  (arătândnumerele): Noi ne-am 


agăţat aceste numere de concurs. Ca să ne 
recunoaştem mai uşor. 

PEIA: Voi nu participaţi la dans? E o modă, 
moda participării. O modă egal o modă. 


MONOCEROS: Oh, noi dansăm foarte bine 
unul cu celălalt. Cel mai bine dansăm fără 
muzică. 


MEDA: Ne-am acomodat. Cu fizicul şi cu 
metafizicul celuilalt. 


ANTARES: Ştiu. Pe noi, de exemplu, cuvintele 
pe care ni le şoptim în urechi ne ajută 
enorm... 


PEIA: Ne ţin şi chiar menţin strâns lipiţi unul 
de altul. 


MONOCEROS: Adevărat, cuvintele sunt un 
liant preţios, de care nici noi nu ne 
despărţim niciodată 

PEIA: Şi voi? Şi noi, la fel! Totdeauna avem la 
noi cuvinte de rezervă. Cu care le înlocuim 
pe cele uzate. 


MONOCEROS: Aveţi cuvinte de rezervă? 
Unde-aţi găsit? Noi de când căutăm! 


MEDA: De-o viaţă întreagă. 

ANTARES: S-au găsit la un moment dat şi am 
luat mai multe. Le-am stocat şi din când în 
când apelăm. 


MEDA: Ce fericiţi puteţi să fiţi! Poate o să 
apelăm şi noi... Câteva cuvinte noi ne-ar 
schimba complet existenţa de zi cu zi şi 
ceas de ceas. 


ANTARES: Bineînţeles. Oricând. Cu plăcere. 
Sunt cuvinte de bună calitate. Care îşi 
cunosc înţelesul pe deplin. 


PEIA: Odată lăsaţi în seama lor, nu vă mai 
doare capul. 


MONOCEROS: Ştiu. Noi nu ieşim o iotă din 
înţelesul lor. De altfel, au un înţeles deplin, 
aşa că nu e cazul. 


MEDA Le facem toate mendrele. Uneori chiar 
şi meandrele. 


MONOCEROS: Tot ele ne-au împins să 
devenim şi naşi! 


ANTARES: Şi pe noi ne-au împins să devenim 
martori! 


MONOCEROS: O să fiți şi voi naşi, n-aveţi 
grijă. Ne vine rândul tuturor.  Naşi 

redutabili... respectabili... reprobabili. 
Insă noi avem şi-o fină de toată 
frumuseţea. O ţinem în casă şi în frâu. 


PEIA: Şi voi aveţi o fină? Şi noi avem o fină! 


MONOCEROS: Bineînţeles. Orice om civilizat 
are o fină în ziua de azi. 


ANTARES: A noastră e o fină de provincie. 
Alaltăieri am botezat-o. Ne-am gândit să 
mai schimbăm aerul, duminica şi 
sărbătorile legale. 

PEIA: Când va creşte, o vom lua în gazdă. 
Avem de gând să nu-i permitem nimic, să 
n-o ia razna. 


MEDA: Noi deja o avem în gazdă şi deja nu-i 
permitem nimic. 


MONOCEROS: Fireşte, noi nu putem permite. 
PEIA: Aşa e, noi nu putem permite. 

ANTARES: Evident, noi nu putem permite. 
MONOCEROS: Noi cu toţii nu putem permite. 


Să marcăm această punere de acord, 
unanim recunoscută (Se aliniază tot 

grupul, introduc o monedă şi blitzul 
robotului-fotograf clipeşte din nou.) 


MONOCEROS (către Meda): Vino, draga mea 
Meda. Să ne angrenăm din nou. Cu muzică 
sau în tăcere, mişcările sunt aceleaşi de 40 
de ani. 


MEDA: Vin cu plăcere. Repetiţia e cheia 
succesului în viaţă. 


PEIA: Repetaţi, repetaţi, vă mai rămâne 
întotdeauna ceva de repetat. 
(Meda şi Monoceros intră în restaurantul- 
panoplie de păpuşi. Rămaşi singuri, Peia şi 
Antares incep şi ei să se delecteze - contra 
monezilor de rigoare - cu jocurile 
mecanice, cu trasul la ţintă în păpuşi, cu 
alimentarea tonomatului şi restaurantului 
cu noi melodii? } 


ANTARES: Numărul 21 este un instrument de 
lucru preţios, ca toate numerele 
cunoscute, de altfel. 


PEIA: Pe mine una mă ajută foarte mult să te 
recunosc, dragul meu Antares. Numărul 21 
te face inconfundabil. 


ANTARES: lar pe mine mă ajută enorm să 
menţin echilibrul perechii noastre, mult 

solicitate la oboseală. În baza 21, formăm 
o pereche de dans ideală, draga mea Peia. 
(Trag la țintă.) 


PEIA: Îți aminteşti seara propriei noastre 
nunţi? 


ANTARES: Desigur, a fost o seară de neuitat, 
reuşită din toate punctele de vedere. Meda 
şi Monoceros, actualii naşi, ne-au fost 
martori. Martori de primă şi de ultimă 
speţă. 


PEIA: Istoria martorilor se repetă, ca orice 
istorie. 


ANTARES: Ştiu. La indigo. Sau mai bine la 
Xerox. 


PEIA: Şi la noi apăruseră încă de atunci 
germenii unei uşoare neînţelegeri, ca şi 
astăzi, la Irma şi Deneb... 


ANTARES: Neiînţelegerea noastră s-a bazat 
însă pe grupe sanguine incompatibile cu 
filozofia noastră despre lume şi viaţă. 
Ulterior sângele a devenit bunul nostru cel 
mai de preţ. 


PEIA: Ar fi fost totuşi un pretext excelent ca să 
ne despărţim... Fără probleme de partaj. 


42 


ANTARES: Ca pretext, da... era minunat! Dar 
apucasem deja să obţin o dispensă de 
grupă sanguină şi alte câteva dispense de 
cea mai bună calitate, la care nu mai 
puteam renunţa. 


PEIA: Din cauza acestor dispense şi din alte 
cauze de mai mică importanţă, eu n-am 
putut să mă realizez pe scenă şi în viaţă. 


ANTARES: O dispensă luată e o dispensă 
luată! Să nu dai niciodată cu piciorul unei 
dispense, acesta a fost crezul meu în viaţă. 


PEIA: O viaţă construită din dispense, asta mi- 
ai oferit tu mie... 


ANTARES: Draga mea, ţi-am oferit o dispensă 
de timp pentru repetiţii şi o dispensă de 
sentimente pentru autenticitatea replicilor. 
Astea sunt singurele dispense pe care... 


PEIA: Uite, acum îmi dau seama că toate 
aceste dispense tot ţie ţi le-ai oferit, ca să- 
ţi ţină de urât, aşteptându-mă... Şi-acum 
încerci să mi le bagi mie pe gât. 


ANTARES: Nu încerc să-ţi bag nimic pe gât, 
draga mea Peia... 

PEIA: Ba da, asta faci. Mai bine ne-am 
despărţi... (revelație) Dar, Antares, acesta 
nu este altceva decât un pretext, un 
pretext de despărţire excelent. 


ANTARES: Aşa este, am ştiut întotdeauna că 
ai spirit de observaţie. Să nu scăpăm 
această şansă. Să ne despărţim în această 
seară de neuitat. Altfel nu ne mai 
despărţim niciodată. 

PEIA: Vom lua viaţa de la început, fiecare pe 
cont propriu. E un cont deschis mereu, 
contul propriu, ştiai? 


ANTARES: Să ne despărţim în cei mai buni 
termeni. 


PEIA: Cei mai buni termeni, ca un zid. 
ANTARES: Cei mai buni termeni ca un vid. 
PEIA: Ca un zid! 

ANTARES: Ca un vid! 


PEIA: Ne înţelegem din ce în ce mai puţin. 
Trebuie într-adevăr să ne despărţim. 


ANTARES: Consideră-te despărțită. 

PEIA: Şi tu - la fel. 

ANTARES /intorcânau-se spre Ana-Maria, care 
citeşte?): Un om continuă să citească pe o 
bancă. E inadmisibil. 

PEIA: Pe mine mă enervează. 

ANTARES: Pe mine mă scoate din sărite. 


PEIA: Pe mine mă agasează. 


ANTARES: Şi pe mine mă agasează. Şi mă 
înfurie. 


PEIA: Şi pe mine mă înfurie. 
ANTARES: Germenii unei înţelegeri tacite apar 
între noi doi, observi? îmi permiţi să-ţi fac 


curte? 


PEIA: Desigur! Din moment ce ne-am 
despărţit!... 


ANTARES: Mulţumesc foarte mult. Vrei să-ţi 
fac o plăcere? 


PEIA: Vreau să-mi faci o plăcere. O plăcere 
egal o plăcere. 

ANTARES (arâtând-o pe Ana-Marid): Acum că 
sunt un om liber, aş vrea şi eu să încerc s-o 
angrenez pe... 


PEIA (bătând din palme): Oh, vreau, vreau 
foarte mult! Ce bine că avem gusturi 
comune. Cred că încep să mă îndrăgostesc 
de tine! 

(Antares urcă scările aleii şi se adresează 
Anei-Maria.) 


ANTARES: V-am dat o dispensă de timp să vă 
hotărâți... 


ANA-MARIA (uitându-se la el sau prin el): Vă 
mulţumesc... vă mulţumesc foarte mult. O 
dispensă era... este exact ceea ce-mi 
trebuie mie acum... Vreţi să trageţi un puli 
de somn aici pe bancă?... E o nuntă destul 
de obositoare, înţeleg... 


ANTARES: Nu e vorba aici de nici un pui de 
somn! E vorba să participaţi la nunta 
noastră. Noi nu putem permite ca un om 
să nu participe la nunta noastră, să nu fie 
fericit la fel ca noi! 


ANA-MARIA: Dar eu sunt fericită! Poate nu la 


fel ca dumneavoastră... dar oricum sunt 
fericită... adică... adică da, sunt fericită. 

ANTARES: Nu puteţi fi fericită. N-aveţi 
argumente. 


ANA-MARIA: Ba da. Am argumente. 

ANTARES: Ce argumente? 

ANA-MARIA: Aştept. 

ANTARES: Asta nu e argument. 

ANA-MARIA: Aştept. Aştept de foarte multă 
vreme... Dac-aţi şti ce... ce interesant... 
ce... e o senzaţie fantastică să... aştepţi... 
Dumneavoastră aşteptaţi... vreau să 


spun... mai aşteptaţi aşa, câteodată? 


ANTARES (privire de sticlă): Aici nu este zona 
pentru aşteptat. Ce-aşteptaţi? 


ANA-MARIA: V-am mai spus... Un telefon. 

ANTARES: Aici nu se pot aştepta telefoane! 
Nuntaşii noştri deja au început să devină 
nervoşi. 


ANA-MARIA: Ah-da... ? Păcat de ei. 


PEIA (apropiindu-se): Ei bine, dragul meu 
Antares? Ai angrenat-o? 

ANTARES: Nu încă. 


PEIA: Angrenaţi, angrenaţi, va mai rămâne 
totdeauna ceva de angrenat... 
(Apar Deneb şi Irma!) 


ANTARES: Vă simţiţi bine, dragii noştri? 
IRMA: Noi nu ne simţim prea bine. Dar voi? 


PEIA: Noi ne simţim destul de bine. De altfel, 
martorii întotdeauna se simt bine. 


ANTARES: Noi ne-am despărţit adineauri ca să 
ne putem îndrăgosti unul de altul în voie. 


PEIA: E minunat. (Către Antares, drăgăstoasă.) 
Germenii unei idile înfiorătoare... 
înfloritoare se înfiripă între noi doi. 


ANTARES: E fantastic. Vino, vino să ne 
reacomodăm complet. 


PEIA: Vin cu plăcere. (O trage în tonomat nu 
înainte de a introduce o monedă pentru o 
nouă melodie. Nuntaşii invizibili aplauaă.) 


IRMA: Invitaţii mei n-au venit în număr 
corespunzător. 

DENEB: N-or fi ştiind care este numărul 
corespunzător. Sunt unii, de exemplu, pe 
care nici nu-i cunosc. 


IRMA: Sunt şi alţii pe care eu, de asemeni, nu-i 
cunosc. 


DENEB: Ei însă pretind că ne cunosc. 


IRMA: Ce pretenţie absurdă! Pariez că nici 
unul nu ne observă acum lipsa. 


DENEB: Nici măcar noi. (Arătândspre Ana- 
Maria.)  lartă-mă, mai fac o ultimă 
încercare. 


IRMA: Nu mai faci nici o ultimă încercare. Mai 
bine s-o eludăm. 


DENEB: Nu. Mai bine s-o angrenăm. 


IRMA: Nu. Mai bine s-o eludăm. Ba chiar s-o 
lichidăm. 


DENEB: O vom lichida după ce o vom angrena. 


IRMA: Nu. O vom angrena după ce o vom 
lichida. 


DENEB: Eu propun s-o angrenăm, şi apoi s-o 
eludăm şi lichidăm în acelaşi timp. 

IRMA: Nu ne înţelegem... 
DENEB: Aşa e, nu ne mai înţelegem. 


IRMA: Oh, dar... dar Deneb! Aceasta nu este 
altceva decât un pretext... un pretext 
minunat, dragul meu! Un pretext de 
despărţire! Eu zic să-i dăm curs, să-i dăm 
curs cât mai avem timp. Inainte ca să 
devenim martori oculari la nunta 
următoare şi naşi... naşi irevocabili la o 
nuntă ulterioară! 


DENEB: Ştii că ai dreptate? De ce să ne 
despărţim la nunta altora când putem să 
ne despărţim chiar la nunta noastră! Mi se 
pare mult mai sexy. 


IRMA (uitându-se la Ana-Marid): Ştiu că ţi se 
pare mult mai sexy. Insă nu-ţi face iluzii. O 
vei pierde şi pe ea cât de repede, poate 
chiar în actul II. 


DENEB: Dar n-am terminat nici măcar actul |, 
de fapt, nici nu l-am început... 


IRMA: Ba l-ai început de mult, fără să ştii. Nu 


ne putem sustrage acestei forme a fericirii 
generale, forma actelor. 

DENEB: E-atâta birocraţie în lume... (O trage 
spre tonomat.) Vino să le anunţăm vestea 
şi celorlalţi. 


IRMA: Bună idee. Să se bucure şi ei... 
(Monoceros şi Meda ies din tonomat.) 


IRMA: Vă simţiţi bine, dragii mei? 
MEDA: Noi ne simţim foarte bine. (Gâfâie.) 
MONOCEROS (gâfâie): Dar voi? 


IRMA: Noi ne-am despărţit. Pentru nuntaşi. 
Nuntaşii au nevoie de noutăţi. Nu-i poţi 
lăsa să se plictisească. 


DENEB: Nu-i poţi ţine atâta timp, fără să le 
oferi nimic în schimb. Nu e omeneşte. 
(Deneb şi Irma intră în tonomat.) 


MONOCEROS: într-adevăr, petrecerea riscă să 
eşueze în anonimat. Mie mi se pare acum 
relansată. 


MEDA: Şi mie mi se pare la fel. Are toate 
datele spre a fi relansată. (Descoperind 
automatul pentru costume de bal mascat?) 
Oare acest... această cutie... ce ne poate 
oferi? 

MONOCEROS: Nu-ţi aminteşti de la nunta 
noastră? Costume de bal mascat. 


MEDA: E mult de-atunci... Costume de bal 
mascat... (Are o idee). lată o şansă şi 
pentru noi, dragul meu Monoceros. Din 
moment ce noi nu ne putem despărţi, ne 
putem costuma. Asta îmi va relansa 
apetitul lexical, şi, în general, toate 
celelalte apetituri. Mă duc să mă schimb. 


MONOCEROS: Foarte bine, draga mea Meda. 
Alege un costum care să te schimbe 
complet. Refugiază-te în el, cât mai ai 
timp! 


MEDA: Voi păstra totuşi numărul 5- (Wumărtd 
lor de concurs de dans.) Ca să mă 
recunoşti mai uşor. 


MONOCEROS: Negreşit. De altfel, nu ştiu de 
ce, dar mie acest număr 5 îmi inspiră o 
mulţime de sentimente contradictorii. 
Poate pentru că 5 este ora mea preferată a 
buletinelor de ştiri. 


MEDA: Mie îmi lasă un gust amar. 


MONOCEROS: Draga mea, tu niciodată n-ai 
avut gust, nu înţeleg acum cum poate să 
fie amar. 

MEDA: Tu niciodată nu mi-ai înţeles gusturile. 


MONOCEROS: Nici tu nu le-ai înţeles pe ale 
mele. Suntem chit. 


MEDA: Totuşi sper că nu te-ai simţit 
prizonierul gusturilor mele... 


MONOCEROS: Cum aş fi putut... Lipsa tade 
gust mi-a întărit încrederea în muncă şi în 
viaţă. 


MEDA: O sintagmă excelentă, dragul meu, te 
felicit. Observ că sintagmele tale sunt din 
ce în ce mai reuşite, iar caracterul tău, într- 
o perpetuă şi perfectă schimbare. 


MONOCEROS: Bineînţeles. Craterul meu... 
caracterul meu evoluează continuu. 
Sintagmele îmi determină caracterul. N-aş 
vrea să evoluez într-o direcţie necunoscută 
sintagmelor limbii noastre. Aş fi foarte 
nefericit. Studenţii tăi, din anii |, II, III şi 
chiar şi lIVsunt probabil sintagmizaţi... 
stigmatizaţi pe viaţă. 


MEDA: Ei formează un grup. E o modă. 
Incurabilă. Moda epidemiilor de gripă, de 
grupă şi de grup... Adevărul e că A, E, l, O, 
U, aceste cinci vocale, ne sunt mereu 

datoare. Oricând poţi să asişti la cursurile 
mele despre vocalele A, E, |, O, U... Mă voi 
ocupa de tine în mod personal... şi chiar 
paradoxal. 


MONOCEROS: Ai dreptate, iubirea noastră 
anterioară şi ura noastră ulterioară au la 
bază aceste cinci vocale ucigaşe - A, E, |, 
O, U... Cred că am să vin la cursul tău. Pare 
un curs interesant, intensiv aş putea 
spune. Dar dacă mă îndrăgostesc de tine? 


MEDA: Nu poţi. Sunt afişe peste tot. 
Indrăgostitul interzis. 


MONOCEROS: Şi la curs, şi la seminar? 


MEDA: Mai ales la seminar - unde... vorba- 
ceea... Ce dicţie magnifică! Monoceros, tu 
eşti un crainic talentat, acum îmi dau 
seama. 


MONOCEROS: Cred şi eu, promoţia mea... 
pronunția mea n-o are multă lume. 


MEDA: [i-aminteşti cum m-am îndrăgostit eu 
de tine? Prin Radio. Pronunţai vocalele A, 
E, |, O, U într-un mod aparte, care îmi 
dădea fiori. 

MONOCEROS: A fost un coup de foudre 
reciproc avantajos, bazat din start pe 
aceste vocale. Mi-amintesc perfect. De 
altfel, la aflarea ştirii că mă iubeşti, am 
simţit o voluptate extraordinară, o 
voluptate a ştirilor, a cititului ştirilor. A 
doua zi chiar, anunţam cutremurul din 
Jamaica, ciuma din Antile şi războiul 
sângeros dintre eschimoşii de la Polul Nord 
şi cei de la Polul Sud cu o mare plăcere, cu 
o foarte mare plăcere, cu frenezie aş putea 
spune.  Mi-amintesc perfect. Era într-o 
miercuri. 


MEDA: Şi-azi e miercuri. Şi ieri tot miercuri a 
fost! 


MONOCEROS: Ne-am luat fiecare cu treburile 
lui... tu cu sintagmele tale, eu cu ştirile 
mele... şi-am uitat că ieri a fost tot 
miercuri, că azi e tot miercuri şi că mâine 
tot miercuri va fi... 


MEDA: Eu totuşi mă duc să mă schimb. 

MONOCEROS: Foarte bine, draga mea. Viaţa 
îţi va apărea în alte culori. Mult modificate, 
depinde de culoarea lentilelor de contact. 


MEDA: M-aştepţi? 

MONOCEROS: Cu nerăbdare. Cu aceeaşi 
nerăbdare. (Meda introduce o monedă în 
automatul pentru costume de bal mascat 
şi apoi dispare în el. In aşteptarea ei, 
Monoceros trage la ţintă în panoplia cu 
păpuşi. Apare Deneb.) 


MONOCEROS (arătând spre Ana-Maria, 
încurajându-l):  Angreneaz-o, domnule, 
odată, că ne-apucă revelionul. Acuma eşti 
un om liber, ce mai aştepţi? Dacă-aş avea 
vârsta ta, eu aş angrena-o pe loc. 


DENEB: Eh... Nu-i aşa uşor. (Urcă scările şi se 
opreşte lângă banca pe care stă Ana- 
Maria.) Fericirea nu constă în aşteptarea 
unui telefon, fie el şi public... E absurd. 


ANA-MARIA (ridicânau-şi privirea de pe carte 
şi  imitându-l,  malițioasă dar fără 
batjocură): Vă rugăm să poftiţi la nunta 
noastră. E o nuntă reuşită din toate 
punctele de vedere. Fără obligații 
conjuncturale... matrimoniale... 
pecuniare... 


DENEB: Faceţi glume cu mine, nu? Hm... Cred 
totuşi că începem să ne înţelegem. Prin 
simpla participare la această nuntă, 
omenească pe cât posibil, existenţa 
dumneavoastră proprie, de zi cu zi şi ceas 

de ceas, va căpăta o altă turnură. Veţi 
înceta să mai fiţi rezervată... reticentă... 
rebarbativă... recalcitrantă... redundantă... 
revolută... resemnată... retrasă... O perdea 
vi se va lua de pe ochi şi veţi începe să 
vedeţi totul în acvaforte... sau în orice altă 
manieră doriţi să vedeţi... la alegere. 


ANA-MARIA: Oh, dar eu văd foarte bine... Mai 
ales dacă aerul este curat, ca în seara 
asta... Priviţi!... Priviţi văzduhul!... Aţi putea 
să credeţi că, aşa transparent cum e, noi 
putem să vedem prin el, să... să privim 
prin el, fără să ştim că există... Dar el 
există! Văzduhul există! 


DENEB: Asta - fără discuţie! 


ANA-MARIA: Chiar dacă nu-l vedem... Nu e 
formidabil?... 


DENEB (enervat): Uitaţi despre ce e vorba! Nu 
discutăm aici despre văzduh! 


ANA-MARIA: Dar despre ce discutăm? 


DENEB: Părăsiţi acest mod de viaţă auster, 
bazat pe lectură şi aşteptare. 


ANA-MARIA: Aş vrea eu, dar nu am monezi de 
schimb. Nu am nici un fel de monezi. 

DENEB: Vă împrumut monezile mele. 


ANA-MARIA: Eh, ştiu eu! Aşa spuneţi toţi la 
început... La rândul meu... vă invit să vă 
odihniţi o clipă... Luaţi loc... vă rog... Luaţi 
loc... Poate sunteţi obosit... Poate vă doare 
capul... Atâta zgomot, atâta gălăgie... 
Nu?... Nu vă doare puţin capul? 


DENEB: Pe mine? 

ANA-MARIA: Da, pe dumneavoastră! Puțin de 
tot... O migrenă... sau eu ştiu... Nu vă 
doare? (Deneb are o ezitare, îşi duce mâna 
la cap. Revine lângă Monoceros.) 

DENEB: Monoceros, pe mine mă doare capul. 


MONOCEROS: Nu se poate. În loc s-o 
angrenezi tu pe ea, te angrenează ea pe 
tine? Nu se poate. Pe noi nu se poate să ne 
doară capul. 


DENEB: Totuşi mă doare. Ce să fac? 
(Apar Peia şi Antares.) 


PEIA: Noi ne-am acomodat din nou. 


ANTARES: Şi ne iubim foarte mult acum. 

PEIA: Ne-am redescoperit în această seară de 
neuitat. 


MONOCEROS: Da, dar uite, pe Deneb îl doare 
capul. 


PEIA: Pe Deneb? Imposibil. Pe noi nu ne poate 
durea capul. 


ANTARES: Deneb, tu ai o migrenă? 
(Apare Irma.) 


PEIA: Deneb are o migrenă. 
IRMA: Ne-am despărţit. Nu mă mai 
interesează migrenele lui. Interzis accesul 


la migrene şi, în general, orice acces! 


ANTARES: Totuşi, nu-l putem lăsa aşa. E 
frustrat. 


MONOCEROS: Are o migrenă frustă. 


PEIA: Să-l predăm postului de prim-ajutor 
dezinteresat. 


IRMA: Bună idee. Este un post demonetizat. 


DENEB: Nu vreau să mă predaţi acestui post. 

MONOCEROS: Trebuie! Unde s-a mai pomenit 
un mire cu migrenă? Haide! 


ANTARES: Haide! (Amândoi îl înşfacă de 
brațe, împingându-l spre automatul de 
prim-ajutor dezinteresat. Deneb se zbate.) 

DENEB: Nu!... Lăsaţi-mă!... Nu mă mai doare! 

IRMA: Nu te mai doare? 

DENEB: Nu mă mai doare. 

PEIA: Eşti sigur? 

DENEB (speriat): Da. Sunt sigur. 


MONOCEROS: Deci renunţăm să-l mai predăm 
la post? 


MEDA: Renunţăm. Deşi post-modernismul e în 
floare. Mai ales când e vorba de predat. 
Mai greu merge când e vorba de aplicat... 
(îi dau drumul.) 


ANTARES: Ascultă, stai puţin. Ce e ăla post- 
modernism? Pe mine mă depăşeşte... Pot 
să-i dau o dispensă? 


PEIA: Oarecum. Dacă vrei. În sfârşit... Cică ar fi 
un modernism care pasămite ţine post. In 

realitate, se documentează unii după alţii 
într-o veselie. 


MONOCEROS: Păi dacă globul e un sat, 
normal că se documentează ca la uşa 
cortului. Ici lacul - ici conacul. Toată lumea 
se simte bine în post-modernism? 

(Se uită unii la alţii, suspectându-se.) 


PEIA: Eu mă simt bine. 
IRMA: Şi eu mă simt bine. 
MONOCEROS: Şi eu mă simt bine. 


DENEB: Eu mă simt bine prin definiţie, întrucât 
sunt mirele... 


MONOCEROS: Bravo, Deneb! Ţi-ai revenit! Cu 
toţii ne revenim mai devreme sau mai 
târziu. Să sărbătorim (Se aliniază şi blitzid 
robotului-fotograf  clipeşte din nou, în 
schimbul unei monezi. 


IRMA: Nunta continuă sub cele mai bune 
auspicii tehnic-tac-tice şi spectaculare! 


PEIA: O nuntă egal o nuntă! (Se răspândesc 


printre automate, făcându-și de lucru cu 
trasul la țintă sau cu jocurile mecanice. 

Nuntaşii invizibili se aud tot timpul. Deneb 
urcă treptele aleii.) 


DENEB (către Ana-Maria): Aţi avut dreptate... 
Mă cam doare capul. 


ANA-MARIA: Păi vedeţi? Nu v-am spus eu? 
Oh, staţi puţin să... să vă dau eu un... 
(Caută în poşetă) Un antinevralgic... Luaţi 
loc. (După o scurtă ezitare, Deneb ia pilula, 
învârtind-o pe toate fețele.) 


DENEB: Credeţi că e bună? 


ANA-MARIA: Pentru cap? Foarte bună!... 
Contra nevralgiilor mai ales... Trebuie că 
aveţi o nevralgie... întotdeauna în locurile 
acestea... mai descoperite... trage... Din 
toate poziţiile. (Desfunadă sticla de termos, 
toarnă un păhărel şi i-l întinde)) Apa... 
(Deneb ezită)) Nu-l luaţi? (Deneb înghite 
pilula şi bea apa.) Aşa e la petrecere... la 
nuntă cel puţin... în mod sigur te doare 
capul. 


DENEB: Probabil că-l... (se poticneşte)... cum 
se numeşte... îl... îl... Ah, îmi scapă!... 


ANA-MARIA: E un cuvânt nou? 

DENEB: Nou... Oarecum... Cred că e nou. Post- 
modern. Ah! lubiţi! Asta e! lubiţi! Trebuie 
că-l iubiţi mult... 

ANA-MARIA: Pe cine? 

DENEB: Pe cel de la care aşteptaţi telefon. 


ANA-MARIA: Oh... (Zâmbește, neştiind ce să 
spună.) 


DENEB.: Vi se pare că sunt contagios? 


ANA-MARIA (râde): Caraghios! Nu, nu sunteţi 
caraghios. 


DENEB: Veniţi des aici? 
ANA-MARIA: în fiecare zi... 


DENEB: Şi în fiecare zi... aşteptaţi câte un 
telefon? 


ANA-MARIA: Da. (Râde.) Adică nu! Aştept 
acelaşit telefon! în fiecare zi aştept acelaşi 
telefon. 


DENEB: Şi dacă banca e ocupată? 

ANA-MARIA: Nu mi s-a întâmplat niciodată. 
De obicei pe aleea aceasta nu... nu se 
circulă. Se circulă, dar foarte rar... 


DENEB: Foarte rar? 


ANA-MARIA: Foarte rar. Aproape că nu se 
circulă... Din cauza gălăgiei... în fiecare 
seară e câte o petrecere... nuntă... sau 
recepţie... sau bal... sau mai ştiu eu ce... In 
fiecare seară e muzică... e veselie... Eu cel 
puţin văd fel de fel de întâmplări 
amuzante... fără să vreau bineînţeles... Aşa 
cum stau, nimeni nu mă vede... sau mă 
vede, dar nu mă ia în seamă... Se poate şi 
asta... Oamenii sunt fericiţi... Oamenii se 
simt bine... Ştiţi ce face omul când nu-l 
vede nimeni... 


DENEB (conc/usiv): Şi dumneavoastră... 
aşteptaţi... un telefon... 


ANA-MARIA (zâmbind): Şi eu aştept un 
telefon... Vă mai doare capul? 


DENEB: Nu. 
ANA-MARIA: Aţi văzut... antinevralgicul... v- 


am spus eu... 
(Tac amândoi, stingheriţi. ) 

ANA-MARIA: Sunteţi actor? 
DENEB: Eu? 


ANA-MARIA: Da. Mi s-a părut adineauri că 
declamaţi foarte frumos... 


DENEB: Nu... Sunt... ghid. 

ANA-MARIA: Ghid? Turistic? 

DENEB: Muzeal... 

ANA-MARIA: Adică... ghid la un muzeu? 

DENEB: Da. Ghid la muzeul figurilor de ceară 

ANA-MARIA: Da?!... Oh, foarte interesant! Am 
fost şi eu de câteva ori la muzeul figurilor 
de ceară. Nu v-am văzut pe-acolo... sau nu 
v-am reţinut, deşi aveţi o figură care nu se 
uită uşor... 

DENEB: Mulţumesc. Poate eram în altă tură. 

ANA-MARIA: Poate... Foarte interesant... să 
vezi atâtea personaje importante din toate 


vremurile... Ai impresia că sunt vii, nu? 


DENEB: Da... Până te obişnuieşti... 

ANA-MARIA: Dumneavoastră v-aţi obişnuit? 


DENEB: Eu... da. N-am avut încotro. Trebuie să 
te obişnuieşti, altfel nu eşti un ghid bun... 


ANA-MARIA: Mie mi-a plăcut Icar. Oare chiar 
aşa să fi arătat Icar? 


DENEB: Eu ştiu? Cred că da. Oare Icar a 
existat? 


ANA-MARIA: Ce aripi mari îşi făcuse!... Hm... 
(râde) Acum înţeleg de ce adineauri... „Nu 
atingeţi exponatele!" (Pentru prima oară 
râde şi Deneb.) E o ceară specială? 


DENEB: Da... o ceară care rezistă. Ceara 
secolului 20... 


ANA-MARIA: Ce ciudat vorbiţi! Eu nu cred că 
Icar arăta aşa... ca o păpuşă. Dacă ar 
învia... şi s-ar vedea aşa... în mărime 
naturală... cred că s-ar speria. 


DENEB: La noi se spune că dacă ar învia 
originalele... tot n-ai putea să le deosebeşti 
de copii. 

ANA-MARIA: Aşa se spune? 


DENEB: Da... 

ANA-MARIA: Şi dumneavoastră credeţi? 


DENEB: Această frază o repet de cincizeci de 
ori pe zi, fiecărui grup. Bine-nţeles că o 
cred... La început n-am crezut, dar acum 
mi-e totuna... 


ANA-MARIA: Oh, înţeleg... Şi mai aveţi şi alte 
fraze pe care le repetaţi de cincizeci de ori 
pe zi? 


DENEB: O mulţime... Fiecărui grup... aceleaşi 
cuvinte... acelaşi traseu... acelaşi istoric al 
exponatelor... aceleaşi anecdote 
introductive... 


ANA-MARIA: Acelaşi „Nu atingeţi 
exponatele!"... 

DENEB: Da, acelaşi „Nu atingeţi 
exponatele!"... 


ANA-MARIA: E... Trebuie să fie... destul de 
neplăcut... să repeţi la infinit... aceleaşi şi 
aceleaşi cuvinte... 


DENEB: Repetiţia îţi dă siguranţă... stăpânirea 


profesiei... Şi-apoi, toate grupurile trebuie 
să afle aceleaşi lucruri, nu? 

ANA-MARIA: Da... Mă iertaţi, aş vrea să vă 
întreb ceva... poate e o indiscreţie... 


DENEB: Da... 


ANA-MARIA: Când repetaţi... aceste cuvinte... 
mereu... profesia dumneavoatră de ghid 
profesionist...  repetaţi pentru fiecare 
grup... aceleaşi cuvinte... ce... ce simţiţi? 
Nu ştiu, e o întrebare cam... 


DENEB: Când vorbesc, vorbesc, nu simt. 


ANA-MARIA: Dacă înţeleg bine... 
dumneavoastră vorbiţi ceea ce simţiţi... 
sau simţiţi ceea ce vorbiţi...? (Pauză. 
Deneb se ridică brusc în picioare.) 
Plecaţi?... V-aţi odihnit, nu? 


DENEB (reaşezându-se): Pot să... vă rog... îmi 
daţi voie să vă ating... părul?... (Ana-Maria 
nu reacţionează în nici un fel. Deneb 
întinde mâna încet, atingând cu vârful 
degetelor o meşă. O mângâie. Ana-Maria 
se ridică, strecurându-se pe sub brațul lui 
şi se duce să controleze tonul telefonului. 
Din automatul pentru costume de bal 
mascat iese Meda deghizată in... robot. 
Costumul ei seamănă ca două picături de 
apă cu robotid fotograf) 

MEDA: Cum mă găseşti, dragul meu 
Monoceros? 


MONOCEROS: Mult schimbată în bine. 


MEDA: Crezi că am putea să ne refacem viaţa 
sub acest aspect? 


MONOCEROS: Sunt sigur. O vom lua de la 
capăt şi vom fi fericiţi. 


MEDA: Mă iubeşti? 


MONOCEROS: Oh, ce întrebare directă! Va 
trebui să reînvăţ acest sentiment. Nu mă 
grăbi, draga mea. 


MEDA: Te vei duce în fiecare dimineaţă şi-mi 
vei aduce ziarul? 


MONOCEROS: Bineînțeles. Nu eşti deloc 
pretențioasă, draga mea Meda. Dar tu, tu 
mă vei asculta în fiecare după-amiază, 
între trei şi patru fix? Pentru că eu, am, n- 
am treabă, între trei şi... 


MEDA: Mai încape vorbă! Când mă gândesc 
ce-a fost viaţa noastră împreună... Un 
calvar. 


MONOCEROS: Un vis urât! 

(Apar Antares, Irma, Peia.) 
MEDA: M-am schimbat în bine. 
PEIA: îți vine ca turnat, draga mea! 
IRMA: Te simți bine în el? 


MEDA: Mă simt excelent. Mă simt în largul 
meu. 


ANTARES: Se îmbracă greu? 

MEDA: Da' de unde! Are un mecanism fin, 
care-l pune în mişcare... Clasic. Este un 
costum clasic. 

IRMA: Oricum, te prinde. 

ANTARES: Să imortalizăm această nouă formă 
clasică a dragostei voastre. 

(Se aliniază toti spre a fi fotografiați. Blitzul 
clipeşte.) 


PEIA: Dar Deneb? Unde-i Deneb? Nu se poate 
ca tocmai el să lipsească din acest format! 


TOŢI: Deneb! Deneb! 


ANA-MARIA: Nuntaşii... Vă strigă. 

DENEB: Pe mine?! 


ANA-MARIA: Nu vă cheamă Deneb? 
(Intinzându-i mâna.) Pe mine mă cheamă 
Ana-Maria. 


DENEB (șovăind): îmi pare bine de cunoştinţă. 

Pe mine... Pe mine... Nu mai ştiu cum mă 
cheamă. 
(Râd amândoi cu un anumit fel de 
complicitate. Lumina se stinge încet-încet. 
Pe timpul pauzei, nunta continuă în tono- 
matul-discotecă şi în restaurantul-panoplie 
de păpuşi.) 

PARTEA a l-a 


ACELAŞI DECOR 


Ana-Maria, pe bancă, cu cartea pe 
genunchi priveşte undeva, în gol. Deodată, 
sună telefonul. Ana-Maria sare ca arsă, se 
repede spre cabină, în drum se loveşte cu 
genunchiul de bancă şi, cu o grimasă de 
durere, ţinându-se de picior, smulge 
receptorul din furcă. 


ANA-MARIA (cu sufletul la gură): Alo?... Alo?... 
Da, eu sunt, eu sunt (G/asulii tremură de 
nerăbdare.) Sunteţi de la secţia de 
dispense... Oh, de când v-aştept, de când 
v-aştept!... (E în culmea surescitării.) 
Spuneţi-mi doar atât: Da sau Nu!... Cum aţi 
spus?... Alo?... Nu se aude!... Alo!... Da? Aţi 
spus da?! Alo?!... Telefonul acesta!... Da, o 
să-l reclam la secţia de sesizări... răspunsul 
e „da'?... (Fericită.) Oh, vă... vă... vă... 
mulţumesc din inimă... Nici nu ştiţi ce... 
Oh, vă mulţumesc din suflet! Aţi fost atât 
de bun cu mine... Alo?!... Alo?!... ALO?!... 
(Din tonomatul-discotecă iese Deneb şi 
înaintează spre Ana-Maria, în timp ce ea 
încearcă să  reinnoade convorbirea 
întreruptă. Deneb o priveşte atent prin 
geamul cabinei. Ana-Maria iese, lipindu-se 

cu spatele de uşă. E transfigurată sau mai 
curând fascinată de ceea ce a aflat. Trec 
câteva clipe.) E peste tot... Necuprins... 
Nemărginit. Nu acolo... Nu acolo se 
termină el... Acolo se termină privirea 
noastră... El se întinde mult mai departe, 
mult mai departe... Peste mii şi mii de 
galaxii... Peste mii şi mii de sori... Mult mai 
departe... II simţi cum îţi mângâie capul... 
umerii... mâinile...? E aici... între noi doi... 
Ne îmbi... Ne îmbie să pornim... Simţi? 


DENEB (șoptinad): Cine? 


ANA-MARIA (/a fel): Văzduhul... Simţi pe obraz 


sărutul lui?... Nuu... nu-ți fie teamă că e 
noapte... Nu ne putem lovi... nu ne mai 
putem lovi de nimic. Nu te gândi cât e 
ceasul... Nu te gândi unde suntem... Nu te 
gândi ce suntem... Nu te gândi la nimic. 
Lasă-te în voia lui... 


DENEB: ... Ce-mi... ce-mi spui? Ce este asta? 


ANA-MARIA (uimită): Cum ce este asta?!... 


Zborul! 


DENEB: Zborul?! N-am zburat niciodată... 


ANA-MARIA: N-ai zburat niciodată? 

DENEB: Nu... 


ANA-MARIA: Dar ce-ai făcut până acum? 
(Deneb ridică din umeri.) Ah, atunci nu 
ştii... nu ştii!... (Sefrământă.) Ascultă, ţi-a 
fost vreodată sete? 


DENEB: Sete? 

ANA-MARIA: Da, sete!... Sete-sete!... Ca şi 
cum ai fi lins un bulgăre de sare... Sete!... 
Să vrei să bei dintr-o înghiţitură toate 
izvoarele lumii! 

DENEB: Nu... nu cred. 


ANA-MARIA: Nu se poate!... Gândeşte-te 
bine!... 


DENEB: Ba da, mi-a fost... o dată sau de două 
ori... în copilărie... 


ANA-MARIA: Vezi?... Şi ai căutat apă şi n-ai 
găsit, da? 


DENEB: Nu... Adică, da! Am căutat apă şi n-am 
găsit. 


ANA-MARIA: Şi când în sfârşit ai găsit şi ai 
început să bei, ce-ai simţit? 

DENEB: Ce-am simţit?... Ce trebuia să simt? 

ANA-MARIA: Nu te întreb... adică, eu te întreb 
ce-ai simţit... nu ce trebuia să simţi... 
Nimeni nu ştie asta în afară de tine... Pur şi 
simplu ce-ai simţit... 

DENEB (cu un efort): Am simţit 0... un... 

ANA-MARIA (;ncurajându-l): Eh! O... o ce? 

DENEB: Un... O... 

ANA-MARIA: Da... Un?... O...? 

DENEB: O... Un fel de... 

ANA-MARIA: Un fel de?... Un fel de ce?... 

DENEB: O... Un... 

ANA-MARIA (ajutându-l): O uşurare, nu? 

DENEB (prins): Da! O mare uşurare! 


ANA-MARIA: Te-ai simţit bine, extraordinar de 
bine! 


DENEB (fascinat): Da-da! M-am simtit 
extraordinar de bine!... 

ANA-MARIA: Şi tot ai mai fi băut! Tot ai mai fi 
băut! La infinit... 


DENEB (e/ectrizat): Şi tot aş mai fi băut...! 


ANA-MARIA (provocânau-l): Aşa! Aşa! Şi tot ai 
mai fi băut! Mereu! 


DENEB (complet subjugat): Şi tot aş mai fi 
băut! Mereu!... La infinit!... Era aşa de 
bine!... 

ANA-MARIA: Aşa de bine... Aşa de bine... 

DENEB (/n transă): Aşa de bine... Şi tot aş mai 
fi băut! Mereu, la  infinit!... Era 
extraordinar... Beam, şi din ce beam, de- 
aia aş mai fi băut... o... o mulţumire... o... 
pace... O linişte... 


ANA-MARIA (cu privirea scăpărâna): Acesta e 
zborul! 


DENEB (curentai): Acesta e zborul? 
ANA-MARIA (triumfătoare): Acesta e zborul! 


DENEB (topit): Oh, da' atunci e... e... e 
minunat! 

ANA-MARIA: Nu-i aşa?... Şi nu zborul cu 
motor! Nuu, nu zborul cu 
motorîPlanorismul! Ah, planorismul! Ştii 
cum e planorismul? 


DENEB (vibrâna): Nu... Cum e? Spune-mi, cum 
e? 


ANA-MARIA: E... minunat! Este ca o... Eşti ca 
o frunză în vânt... Poţi să faci fel de fel de 
giumbuşlucuri... să te zbengui... să... să 
faci pur şi simplu ce-ţi trăsneşte prin cap... 
fără nici o oprelişte... fără să superi pe 
nimeni... fără să... fără nici o grijă! 
Văzduhul îţi permite! Trebuie doar să te 
laşi în voia lui... şi el te duce... te duce... 
fără să ceară nimic în schimb... Nu e nu 
extraordinar? 


DENEB: Ba da. Ba da! Dar... dar spune-mi... nu 
eşti mai în siguranţă cu un motor... 
acolo...? 


ANA-MARIA: Ah, nu! Nu e vorba aici de 
siguranţă!... În văzduh eşti oricum mai în 
siguranţă decât pe pământ... E vorba de 
plăcerea zborului... În sine, fără alte artificii 
omeneşti... Zborul ca zbor... Puțin lemn de 
balsa şi văzduhul e mulţumit... Te duce... 
N-ai nevoie de motor! N-ai nevoie de fum... 

n-ai nevoie de zgomot... N-ai voie să 
tulburi liniştea văzduhului... 


DENEB (convins): Aşa e! Nu trebuie să 
tulburăm liniştea văzduhului! Ai dreptate. 
Planorismul e singura soluţie. 


ANA-MARIA: Vezi? Vezi? Aşa am spus şi eu... 
Planorismul este singura soluţie. 
(îşi zâmbesc victorioşi, ca şi cum ar fi 
câștigat b cauză comună. Din discoteca- 
tonornat şi din restaurantul-panoplie de 
păpuşi ies celelalte cinci personaje, 
costumate în... roboti. Costumele sunt 
confectionate dintr-un material strălucitor 
şi seamănă cu costumul robotului-fotograf) 


IRMA: Să vă spun drept, eu mă simt în largul 
meu. 


MONOCEROS: Şi eu mă simt în largul meu. 
PEIA: Şi eu mă simt în largul meu. 
MEDA: Eu una mă simt în largul meu chiar 
dinainte de pauză. 
(Toti se uită la Antares, suspectându-l.) 
MONOCEROS: Antares, tu nu te simți în largul 


tău? 

ANTARES: Ba da, ba da. lertaţi-mă, mă 
gândeam în altă parte. Evident că mă simt 
în largul meu. 


MONOCEROS: Deci toţi ne simţim în largurile 
noastre. să imortalizăm această 
comuniune de idei şi simţăminte. 

(Se aliniază şi contra unei monezi robotul- 
fotograf îşi face din nou datoria?) 


IRMA: Nunta continuă! Să ne acomodăm cu 
noile costume şi noile cutume. 

(Se răspândesc printre automate, în timp ce 
nuntaşii invizibili petrec de minune...) 


PEIA: Oare ar trebui să ne reacomodăm şi noi, 
dragul meu Antares? 


ANTARES: Deloc, draga mea Peia. Este o 
formă care nu cere vreun stagiu de 
acomodare... 


PEIA: Cum mă găseşti sub această nouă 
formă? 


ANTARES: Admirabilă, adorabilă, ba chiar 
execrabilă. 


ANA-MARIA (prinzând glas, în mijlocul 
povestirii): ... Tot felul de piedici... Tot felul 
de oameni... La început, părinţii mei... mai 

ales mama, oh, mama... nu m-a lăsat în 
ruptul capului... Şi-atunci... ce să fac... m- 
am mutat aici... la oraş... ca să pot să fiu 
mai aproape, să mă înscriu mai uşor... Dar 
aici am dat de altă pacoste... naşii mei... că 
eu stau în gazdă la naşii mei. Ei, ce crezi, 
nu şi nu, să-mi facă educaţie. .. mai ales 
naşa mea... care e profesoară... ea îmi face 
educaţia... dar şi naşul... şi el vrea să-mi 
facă educaţia... În sfârşit, într-un anumit 
fel... cred că naşa ştie... de fapt cred că m- 
a adus special pentru el, în sfârşit 
probleme de-ale lor, de-ale cuplului, într-un 
fel o înţeleg şi pe ea, ar face orice ca să 
nu-l piardă, inclusiv... în sfârşit... şi eu n- 
am vrut... bine, zic, dar ce-are educaţia 
cu... partea cealaltă?... Nu... zor-nevoie că 
să stau în casă... să n-o iau razna... şi... 
toate celelalte... n-am voie să ies din 
casă... n-am voie să dau telefoane, n-am 
voie să primesc telefoane, n-am voie aia, 
n-am voie aialaltă... Numai cu n-am voie 
trăiesc... Şi-atunci... ce să fac... m-am 
înscris aici, în Capitală... fără să ştie ei... 
bineînţeles, fără să ştie ei... adică, am vrut 
să mă înscriu... pentru că, ce să vezi, altă 
belea... nu  îndeplineam condiţia de 
vârstă... adică pasămite n-aveam vârsta... 
aveam vârsta... dar n-aveam vârsta care le 
trebuia lor... acolo... la secţia de înscrieri... 
şi-atunci... am avut nevoie de o dispensă... 

de la secţia de dispense... o dispensă de 
vârstă... ca să mă... admită la acest curs... 
de planorism... este un curs ca toate 
cursurile... public... fără... cine vrea se 
înscrie, cine nu, nu... de ce să nu mă 
înscrie şi pe mine... în sfârşit, le-am 
explicat eu... am încercat să le explic... dar 
n-au vrut... era acolo un funcţionar... la 
secţia aceasta de... de dispense... cu care 
nu m-am înţeles... o ţinea una şi bună, că- 
mi trebuie o dispensă... bine, am spus, dar 
de unde să fac rost de o... dispensă din 
acestea... Eram... eram în stare să fac 
orice..., zice, de la o secţie... de la altă 
secţie, secţia de audienţe... Şi-atunci m-am 
dus la secţia asta... la fel de... tot aşa, o 
secţie mare, care era vizavi... am luat un 
bon... şi am căpătat un număr... un număr 
care... un număr care le trebuia lor acolo... 
să ne recunoască mai uşor... Şi cu bonul 
ăsta ce-am păţit până... l-am luat... în 
sfârşit, am intrat în audienţă... acolo, iar 
un... om să-i zic... care m-a întrebat ce 
motive am... adică ce argumente... Asta 
era, că eu nu prea aveam argumente... eu 
voiam să fac planorism... aşa în sinea 
mea... înţelegi?... N-aveam argumente 
mai... serioase... mai clare... pentru că 
vreau să zbor... Asta nu e argument juridic, 
ştii... aveau şi ei dreptate... Şi atunci omul 
acela... mai marele audienţelor... mi-a 

promis că studiază cazul meu... că o să se 
consulte şi cu alţi oameni... probabil tot 
aşa ca şi el şi o să vadă... şi mi-a cerut 
adresa... ca să-mi trimită răspunsul... Ei, 
aici m-am împotmolit, că eu adresă n-am şi 
nici număr de telefon n-am... adică am, la 
naşii mei, dar ei mi-au interzis să... uzez... 
să dau adresa sau numărul de telefon 
cuiva... Mi-au interzis... accesul la... orice 
acces... şi-atunci n-aveam nici adresă, nici 
număr de telefon să-i dau... şi l-am rugat 
să dau eu telefon... la două-două zile... sau 
chiar în fiecare zi... până aflu răspunsul, 
dar el... mi-a spus că nu există... că nu au 
relaţii telefonice cu publicul... şi că să-i dau 
adresa... Acuma, să-i spun că n-am 
adresă... adică am, dar nu pot să i-o dau, 
m-ar fi dat pe uşă afară... şi atunci mi-a 
trecut prin minte numărul acesta de la 


telefonul public. .. că eu mă plimb 
câteodată pe aleea asta... şi am reţinut 
numărul telefonului... i l-am spus... şi l-am 


rugat să mă sune după-masa, între orele 
patru şi jumătate şi opt şi jumătate.. 

pentru că între orele astea naşa mea e la 
facultate... şi naşul meu e la Radio... 
crainic... şi numai între orele astea pot să 
ies din casă fără să bată la ochi... şi atunci 
l-am rugat să-mi dea telefon între aceste 
ore... El s-a uitat la mine peste ochelari... s- 
a uitat mai atent... şi mi-a spus că secţia 

aceea... de audiente... se închide la orele 
cincisprezece... dar că o să-mi dea telefon 
de-acasă de la el... pe banii lui. Eu m-am 
oferit să-i dau imediat o sumă de... dar el 
m-a refuzat... a zis că e prima dată când i 
se întâmplă aşa ceva şi că de-abia de la a 
doua oară încolo o să înceapă să ia bani... 
Şi am venit aici şi am început să aştept... 
Nu mai spun că telefonul era... stricat... 
adică era blocat... cu monezi... pentru că 
aici e o porţiune mai... rar circulată... eo 
zonă mai adăpostită... şi de telefonul 
acesta nu se ocupă nimeni... M-am dus la 
„Telefoane“ şi i-am rugat să vină să-l 
repare... Eh, s-a făcut şi asta... şi m-am pus 
pe aşteptat... Nu mai speram să mă 
admită... A trecut totuşi atâta timp!... 
Când, astăzi, a sunat!... (exuberantă) A 
sunat! A sunat! A sunat! Cred că tu mi-ai 
purtat noroc... (Răsuflă adânc.) Ştii ce, nu 
vrei să te iau cu mine... să planăm 
împreună? 


DENEB  (poticnindu-se): Ana-Maria... e o 
minciună... Eu nu ţi-am purtat noroc... 


ANA-MARIA: Ce vrei să spui? 


DENEB (mușcânadu-şi buzele): Te-am păcălit... 

ANA MĂRIA: Tu pe mine?! Când? Ne cunoaştem 
de-atât de puţină vreme... încât n-ai avut 
timp să mă păcăleşti... 


DENEB: Ba da... (Zguauie cabina telefonică, 
scrâşnind din dinți.) Doamne! Ce-am făcut! 
Ce-am făcut!... 


ANA-MARIA (u/uita): Stai... nu... că poate mai 
are cineva nevoie de el... Ce s-a întâmplat? 


DENEB: Noi o să avem nevoie de el... Apelul 
de-adineauri... nu era de la secţia de 
audienţe... Era de la mine. 

(Pauză. Ana-Maria pare că nu a auzit sau 
nti a vrut să audă.) 


ANA-MARIA: Glumeşti? 


DENEB (răguşit): Nu... Din păcate, nu... 
(Pauză. Pauză lungă. Ana-Maria a rămas 
neclintită. ) 


DENEB (mai mult pentru el): lartă-mă... dacă 
poţi... Am vrut să ştiu... am vrut să... 
Aşteptarea ta ne... ne scotea pe toţi din 
minţi... ne provoca... A trebuit să ştiu, a 
trebuit să aflu!... Mi-a fost uşor să aflu 
numărul acestei cabine telefonice şi să te 
sun din discotecă... de la primele cuvinte, 

tu te-ai trădat... Aşteptai un „da" şi eu ţi l- 
am oferit... 

(Ana-Maria, neclintită, priveşte în gol, în 
timp ce lacrimi i se scurg pe obraji. Se 
ridică şi strânge lucrurile de pe bancă.) 


DENEB: Ce faci? 

ANA-MARIA: Plec... 

DENEB: Şi telefonul?... 

ANA-MARIA: Nu-l mai aştept... 

DENEB /hotărât): Nu se poate să faci asta (O 
opreşte) Ai uitat?. .. Nu... nu simţi cum îţi 
mângâie capul... şi umerii... şi mâinile... 
E... e aici, între noi doi, ne îmbie... 

ANA-MARIA (șoptind): Cine? 

DENEB:  Văzduhul!... Nu simţi pe obraz 


sărutarea lui?... Nu... nu-ți fie teamă că e 
noapte... Nu te gândi cât e ceasul.. . Vom 


aştepta Împreună... O zi... Două, 
douăzeci... 

Cât va fi nevoie... Mă voi duce la ei... La 
secția de dispense.. . şi la secția de 


audienţe... şi la secția de... la orice secție! 
Ne vom bate pentru... pentru orice fel de 
dispensă! Până la urmă ne vor admite, îţi 

jur că ne vor admite. Şi vom plana 
împreună. (îi ia termosul, toarnă în păhărel 
şi i-l întinde.) Puţină apă... (Ana-Maria bea.) 


ANA-MARIA (într-un târziu, începând să se 
însuflețească): Vom plana împreună? 


DENEB: Da. 
ANA-MARIA: Ce bine! Suntem doi... 


DENEB: Suficient... S-aşteptăm împreună, 
vrei? 


ANA-MARIA: Vreau. (Se aşază lângă el şi-l 
sărută pe obraz. Cade pe gânduri.) Tu n-ai 
impresia... câteodată... că... ne lipseşte 
ceva... că am pierdut ceva... pe care nu 
ştiu să-l numesc... ceva cu care nu ne vom 
mai întâlni niciodată!... Eu... să spun 
sincer... în străfulgerările mele... am aşa... 
ca o sfârşeală... care nu ştiu de unde-mi 
vine... Un fel de dor de mine... în oameni, 
şi în cei pe care-i cunosc... şi în cei pe care 
nu-i cunosc... care poate nu s-au născut 
încă... (după o pauză) Crezi că vom putea 
plana împreună toată viaţa? 


DENEB: Nu ştiu... Dar merită să încercăm. 

ANA-MARIA: Dar noi vom vorbi mult mai 
puţin... Cred că asta e soluţia. 


DENEB: Da... Asta e soluţia. 

ANA-MARIA: Vom vorbi în necuvinte... 

(Cei cinci, îmbrăcaţi în roboți, revin în prim- 
plan.) 

MEDA: Mie, să vă spun drept, a început să-mi 
ajungă... De altfel sunt şi cea mai veche 
dintre voi... 

MONOCEROS: Sunt într-adevăr nişte costume 


reuşite, dar nu putem rămâne la infinit în 
ele... 


IRMA: Suntem absolut caraghioşi... ba chiar 
contagioşi. 


MEDA: Suntem absolut caraghioşi. 
PEIA: Aceste costume ne mistifică. 


MONOCEROS: Adevărul e că ne fac din 
oameni, neoameni. 


ANTARES: Peia, scoate imediat acest costum, 
îmi produci repulsie. 


PEIA: Dar noi parcă ne iubeam... 

ANTARES: Nu te mai pot iubi sub această 
formă. Şi iubirea are formele ei... 


PEIA: Şi această formă are iubirea ei. Poate 
chiar mai interesantă, întrucât e... mai 
castă. 


MEDA: Orice formă are o anumită iubire şi 
orice iubire are o anume formă. Ba chiar şi 
culoare. 


MONOCEROS: Şi tu, draga mea Meda, trebuie 
să-ţi scoţi acest costum. Imi produci, de 
asemenea, repulsie. 


MEDA: Şi tu îmi produci mie repulsie. Suntem 
chit la produsul repulsiilor. Şi-ai putea să fii 
mândru. Repulsia mea pentru tine e de 
mai bună calitate decât replulsia ta pentru 
mine. 


MONOCEROS: Meda, jos costumul! 
MEDA: Aici, de faţă cu toată lumea? 


ANTARES: Asta-i bună! Ce mai avem de 
ascuns? 


PEIA: Să-i dezbrăcăm pe cei goi! (încearcă să 
tragă  fermoarul costumului ei, dar nu 

reuşeşte.) Air! E blocat! Ajută-mă!... Doar 
pretinzi că eşti bărbat! 

(Antares încearcă să-i deblocheze 
fermoarul, care însă nu cedează)) 


ANTARES: Nu în trasul fermoarului se 
măsoară o bărbăţie. 

IRMA: Fiecare să se dezbrace pe el însuşi... 
sau pe ea însăşi. După aceea... să 
dezbrace pe alţii! Acesta este crezul nostru 
în viaţă! 

(Fiecare încearcă sâ-şi  deblocheze 
fermoarul propriu fără să reuşească) 


IRMA: Dar ce se întâmplă?!!! Nu ne mai putem 
debloca! 


MEDA: Nu ne mai putem dezbrăca! 
PEIA: Nu ne mai putem dezbăra! 
ANTARES: Dezbăratul interzis! 

MEDA: Oh, aceste costume sunt oribile! 
IRMA: Au pielea lucioasă, ca de reptilă... 


MEDA (are un frison): Pe mine mă ia cu frig. 
(Trage de fermoar în disperare) Oh, este 

inadmisibil să rămânem prizonierii acestor 
costume... şi-acestor cutume... 


PEIA: Ce oribili sunteţi cu toţii! îmi produceţi 
repulsie. 


ANTARES: Şi tu eşti oribilă! Şi ne produci 
fiecăruia dintre noi luat în parte şi tuturor 
laolaltă repulsie, poate chiar aceeaşi 
repulsie. 

MONOCEROS: Noi toţi ne producem repulsie. 

IRMA: Şi pe mine mă ia cu frig. 


MEDA: Eu simt deja că încep să mă 
depersonalizez. 


MONOCEROS: îţi interzic să te 
depersonalizezi! 


PEIA: E o modă. Moda depersonalizării. 


IRMA: Trebuie să rezistăm modelor. Să nu fim 
comode! 


ANTARES: E o criză. E criza mondială. Criza 
depersonalizării. Şi o penurie. Penuria de 
personalitate. 


PEIA: O penurie gal o penurie. 

MONOCEROS: A crescut consumul de 
personalitate pe cap de locuitor. Să salvăm 
ultimele picături de personalitate de pe 
fundul butoiului! 


MEDA: Să declarăm ziua de azi, ziua 
economiei de personalitate. 


PEIA: Să evităm să ne branşăm toţi la aceleaşi 
ore! Să evităm vârful consumului de 
personalitate din orele dimineţii, ba chiar şi 
ale serii!... 


ANTARES: Trebuie să soluţionăm această 
criză! 


MONOCEROS: Eu nu vreau să impun nimănui 
personalitatea mea! 


IRMA: Nici eu nu vreau să mi se impună 
personalitatea nimănui! 


MEDA: Să se termine odată cu transplanturile 
astea, transplanturile de personalitate! 


PEIA: Granițele personalităţii fiecăruia sunt 
inviolabile. 


ANTARES: Şi de nerevizuit! 

MONOCEROS: Personalitatea e una şi 
indivizibilă! 

IRMA: Şi nu e subiect de conferinţe. 

MEDA: Şi nici de tratate. Nici un tratat de 
psihologie nu ne spune adevărul despre 
personalitate. 

MONOCEROS: Nici un tratat de istorie nu ne 
spune adevărul despre personalităţi, nici 
nu le prezintă în goliciunea lor. 


MEDA: Ce facem? Mi-e silă să rămân robul 
acestor costume şi acestor cutume! 


PEIA: Eu aş vrea să fiu goală, dar dacă nu m- 
ajută nimeni!... 


ANTARES: Exhibiţionisto! 
PEIA: Voyeuristule! 


MEDA: Germenii unei înţelegeri tacite apar 
între voi... 


IRMA: Trebuie să ne derobăm cu orice preţ! 
Cât mai avem timp! 


TOŢI: Să ne derobăm, să ne derobăm! 

MONOCEROS: Nu mai putem suporta! 
ANTARES: Nu ne mai putem suporta! 
MEDA: Antares, ia o decizie! 

PEIA: E o modă, moda deciziilor! 


ANTARES: Fiecare să se ocupe de fermoarul 
său! Mai lăsaţi fermoarele altora şi ocupați- 
vă de fermoarele voastre proprii! Veţi avea 
satisfacţii mari, personale chiar. 

(Toți încearcă să-şi deschidă fermoarele 
fără succes.) 


IRMA: Nu reuşim. 
PEIA: Aşa nu reuşim! Aşa nu mai merge! 


IRMA: Suntem  dezorientaţi... debusolaţi... 
dezavuaţi... dezabuzaţi. N-avem o filosofie 
clară. Nu suntem înarmaţi. Strategia şi 
tactica desfacerii fermoarelor. Ne trebuie 
un lider. 


MEDA: Monoceros, preia comanda grupului 
nostru restrâns! 


MONOCEROS: Mulţumesc, vă voi duce la 
victorie. Prima şi ultima victorie asupra 
fermoarelor. In persoana mea aţi făcut o 

alegere fericită. Antares, te numesc 
ideologul meu principal. Te iau cu mine în 
istorie. Te fac om. 


ANTARES: Multumesc foarte mult. 


MONOCEROS: Irma, pe tine te fac ihtiologul 
meu principal. Te ascult. 


IRMA: Avem de-a face cu un costum clasic. Se 
dezbracă aşa cum se îmbracă. 


MONOCEROS: Ideea nu e rea. Antares, 
generalizează! 


ANTARES: Să ne îmbrăcăm aşa cum ne 
dezbrăcăm. In felul acesta vom economisi 
material şi manoperă. 


MONOCEROS: Se aprobă. Continuă, Irma! 


IRMA: Fiecare dintre fermoarele noastre este 
acţionat de un mecanism intrinsec. Un 
mecanism fin. Vă rog să verificaţi. 

(Fiecare îşi caută mecanismul propriu în 
partea Literală a antebraţului. ) 


ANTARES: Am găsit! Este într-adevăr un 
mecanism fin. 


PEIA: Eu am un mecanism naş! 

ANTARES: Mecanismele noastre sunt 
complementare, deci! Cred că ne vom 
putea reface viaţa împreună. 

MONOCEROS: Continuă, Irma! 


IRMA: Mecanismul fiecăruia, fie că este fin sau 
naş, se deblochează clasic. 


PEIA: Clasic? 

IRMA: Da, clasic. Cu fante. Are toată lumea 
câte o fantă? 
(Fiecare caută fanta costumului său.) 

ANTARES: Eu am o fantă. 

MEDA: Şi eu am ofantă! 

ANTARES: Noi toţi avem câte o fantă. 

IRMA: Ei bine?! 

MEDA: Ei bine?! 

IRMA: Ce cere o fantă? 


PEIA: Ce cere o fantă? 
(Se uită întrebători unii la altii.) 

MONOCEROS: Să vă spun tot eu! Monezi! 
(Consternare.) 


MEDA: Oh, ce banal! 
PEIA: Ce păcăleală! 


ANTARES: Monoceros, te revocăm din funcţie! 
Nu c-aş avea vreun inters, dar munca asta 
de lider te depăşeşte fizic şi nervos. In 
timp ce eu... uitaţi-vă la mine... eu amo cu 
totul alta... 


MONOCEROS (intrerupându-l): Revocaţi-mă şi 
evocaţi-mă apoi! Aceasta este soarta 
liderilor. Irma şi Antares, vă antrenez pe 
amândoi în căderea mea. Aceasta este 
soarta ideologilor şi a ihtiologilor. 


IRMA: Nu asta e problema. Ca ihtiolog 
principal, alta e problema... şi mă văd 
obligată să... 


PEIA: Care e problema? Nu văd nici o 
problemă. 


MEDA: Nu sunt probleme. 


IRMA: Ba cam sunt... Monezile noastre sunt 
închise o dată cu noi în aceste costume şi 

în aceste cutume... asta e problema cu 
care ne confruntăm în etapa actuală! 
(Consternare generală.) 


ANTARES: Nu se poate! 


PEIA: Noi nu putem permite! 
(Toți incearcă în disperare să-şi desfacă 
fermoarele care rezistă.) 


ANTARES: Suntem pierduţi! 


MEDA: Vom rămâne claustraţi toată viaţa sub 
formă de roboți. 


MONOCEROS: Tocmai acum, când vrem să ne 
refacem viaţa! 


PEIA: Nu se poate! Trebuie să luptăm! Sub 
orice formă! Inclusiv sub formă de roboţi! 


MONOCEROS: Trebuie să ne întoarcem la 
condiţia noastră primară. 


MEDA: Trebuie să ne reîntoarcem la formele 
noastre caracteristice de viaţă! 


IRMA: Nu ne putem permite nici un compromis 
în acest sens şi de altfel în nici un alt sens! 


ANTARES: Nu! Nu putem permite! 

PEIA: Noi nu putem permite! 
MEDA: Noi avem argumente. 


MONOCEROS: Bineînţeles că avem 
argumente. Suntem oameni! 


IRMA: Să organizăm o cruciadă! Cruciada 
monezilor! Trebuie să ne recâştigăm 
omenia cu orice preţ! 


MONOCEROS: Moneziada! Acesta va fi țelul 
nostru în viaţă de acum încolo. 


ANTARES: Monoceros, te realegem lider. 
Liderul cruciaților monedei! 


MONOCEROS: Mulţumesc foarte mult. Nu vă 
temeţi. Este o cruciadă clasică, folosită de 
nenumărate ori cu succes în paginile de 
istorie. Vom găsi monezile eliberatoare şi 
vom redeveni ceea ce am fost. Ba mai 
mult decât atât. 


PEIA: Sângele mi se răceşte încet-încet... 


IRMA: Eu nu-mi mai simt picioarele. Mă refer 
la picioarele mele... 


IRMA: Eu nu-mi mai simt mâinile. 

ANTARES: Eu nu-mi mai simt sufletul. Daţi-mi 
o dispensă... o dispensă de suflet! 


PEIA: Un suflet egal un suflet. 


MEDA: Eu mă sufoc! O sintagmă! Daţi-mi o 
sintagmă respiratorie! 


PEIA: O sintagmă! Viaţa ta pentru o sintagmă! 
MONOCEROS: Eu mă asfixiez. 


IRMA: Nu trebuie să ne asfixiem! Interzis 

asfixiatul de zi cu zi şi ceas de ceas! Până 
la noi reglementări. 
(Sunt într-o stare de surescitare, vecină cu 
nebunia. Lovesc cu disperare şi cu ură în 
automatele cu care până mai adineauri s- 
au distrat. E un elan general de isterie, dar 
mişcările le sunt sacadate, din ce în ce mai 
sacadate. Într-un târziu se opresc, istoviţi) 


PEIA (către Antares, implorându-t): Nu vreau! 
Nu vreau să fiu robot! Te iubesc. 


ANTARES: Cam târziu... Fără monezi, iubirea 
ta nu face două parale... 

PEIA (agățându-se de el): Dar Antares, te 
doresc mai mult ca oricând. Fă ceva! Eşti 
bărbat! 


ANTARES (măsurânadu-se pe el şi măsurând-o 
pe ea, din cap până în picioare): în situaţia 
actuală, mă tem că nu te pot ajuta în nici 
un fel. lubirea noastră a redevenit castă. 


IRMA: Suntem prizonierii propriilor noastre 
costume şi concepţii despre lume şi viaţă. 


MONOCEROS: Staţi! Am găsit! Popor, vă 
conduc la victorie! Orice lider are la 
îndemână o armă secretă şi orice armă se- 
cretă are la îndemână un lider. Arma mea 
secretă se numeşte... Deneb! 
(Consternare.) 


IRMA: Deneb! Mirele, prin definiţie, al acestei 
seri reuşite! Monezile lui sunt intacte! 


PEIA: Monezile lui sunt sănătoase şi apte. 

MEDA: Suntem salvaţi! 

MONOCEROS: Popor!  Moneziada a dat 
rezultate scontate. S-au găsit monezi. Un 


filon de monezi eliberatoare! Vă voi reda 
chipul şi asemănarea tradiţionale! 

TOŢI: Ave, Monoceros, imperator! 


MONOCEROS: Ave! Atenţie, popor! Ascultă 
comanda la mine! Direcţia Deneb, pentru 
reuşita operațiunii  Moneziada şi a 
celorlalte operațiuni, înainte, marş! 
(Pornesc cu toții, aliniaţi, în pas cadenţat. 
Monoceros numără.) Un-doi! Un-doi! 

(Urcă scările şi ajung lângă Deneb şi Ana- 
Maria.) 


MONOCEROS: Deneb! Deneb! (Deneb își 
ridică privirea spre ei, tulbure, de parcă nu- 
i cunoaşte?) Apelăm la monezile tale 
personale! Ale noastre s-au epuizat... fizic 
Şi nervos. 
(Deneb continuă să nu-i recunoască.) 


IRMA: Nu ne recunoşti sub această nouă 
formă? Eu sunt Irma, mireasa prin definiţie 
a acestei nunţi reuşite! Haide, Deneb, nu-ţi 
mai recunoşti mireasa? 
(Ana-Maria are o tresărire. Se ridică brusc 
de pe bancă) 


DENEB: Ne-am despărţit! Nu te mai cunosc. 
IRMA: A fost o glumă, ce, tu ai crezut?! Doar 


nu crezi că scapi de mine aşa uşor!... Hai, 
scoate monezile că îngheţăm cu toţii! 

DENEB: Cine sunteţi voi? Nu vă recunosc. 


ANTARES: Vai, Deneb, se poate? Noi suntem 
martorii tăi, martorii tăi de gradul |, nu ne 
recunoşti? 


MEDA: lar noi suntem naşii, naşii tăi de primă 
speţă. Am eşuat în aceste costume 
inconfundabile... irefutabile... 
incalificabile... iremediabile... 


PEIA: Suntem prinşi într-o capcană a 
deprecierii şi depersonalizării umane. 


MONOCEROS: Fiecare din noi are un 
mecanism monitor... mentor... monetar 
fin... 


ANTARES:  Monezile tale, Deneb, sunt 
nedepreciate. 


IRMA: Ba chiar apreciate pe toate meridianele 
lumii. 


MEDA: Dă-ne tu monezile tale apreciate şi 
derobează-ne pe noi de toate fermoarele. 


PEIA: Aminteşte-ţi că şi tu eşti nuntaş de-al 
nostru, nuntaş serios, prins în această 
formă a fericirii generale, forma 
derobărilor! 

(Deneb se caută de monezi, dar nu 
găseşte.) 


DENEB: Nu mai am monezi. 


IRMA: Nu se poate. Caută, Deneb, caută, este 
imperios necesar să găseşti monezi. 


ANTARES: Prețul  monezilor a crescut 
vertiginos. Este o pârghie, o pârghie de 
gradul |, pârghia monezilor. 


DENEB  (căvutânași negăsind): Nu mai am 
monezi. 


PEIA: E imposibil! 

MEDA: Exclus! 

MONOCEROS: De nepermis. 
ANTARES: Noi nu putem permite. 
IRMA: Noi vrem monezi! 

PEIA: Am ajuns la îndemâna monezilor! 


MONOCEROS (imperativ): Deneb, monezile 
tale! 


DENEB: Nu mai am monezi! Lăsaţi-mă în pace! 

MEDA: Imposibil, aveai un pumn întreg! 
DENEB: Le-am consumat. 

PEIA: De necrezut! 

ANTARES: De nepermis! 


IRMA: Şi nu mai ai măcar una... una singură... 
pentru mine... ? Nu uita că eu încă te mai 
iubesc... (întorcânacapid spre Ana-Maria.) 
Deşi ştiu că nu mai meriţi... 


DENEB: Nici una! 
MONOCEROS: Oh, dar este inadmisibil! 


ANTARES (către Ana-Maria): Poate 
dumneavoastră aveţi o monedă acolo în 
plus?... 


ANA-MARIA: Îmi... îmi pare rău... nu am. Eu 
nu am de obicei monezi. Nu port monezi. 


PEIA (insinuantă): Totuşi încercaţi... 


MEDA: Daţi-ne monezile dumneavoastră... de 
care mecanismele noastre fine... 
mecanismele noastre intime şi extrafine au 
atâta nevoie! 

IRMA  (întinzând mâna): Aşadar, monezile 
dumneavoastră declanşatoare... 
dezrobitoare... dezlegătoare... 


MONOCEROS: Peia, dă-i un număr de concurs, 
ca să capete încredere în nunta noastră! 
(Peia incearcă să-i agate de gât Anei-Maria 
chiar numărul ei de concurs. Ana-Maria se 
apără. Deneb intervine, încercând să 
potolească spiritele.) 


DENEB: Lăsaţi-o în pace! Ea nu are monezi! 
Plecaţi de-aici!... 


MONOCEROS: Imposibil. Orice om cu scaun la 
cap nu intră în această zonă-umană, ba 
chiar umanoidă... fără monezi. (Ana-Maria 
caută în poşetă, caută în buzunare, dar 
negăsind nimic,  saltă din umeri a 
neputinţă.) 


ANA-MARIA: Dar nu am! Vă rog să mă 
credeţi, nu am! V-aş fi dat, dar nu am! Eu 
nu port monezi... 

MONOCEROS: E o minciună! 

PEIA: O minciună egal o minciună! 

ANTARES: Noi nu putem permite. 

MEDA: Trebuie să redevenim oameni! Cu orice 
preţ! 
(S-au apropiat, amenințători şi întind 
mâinile spre Ana-Maria. Fata se zbate, 
încearcă să scape, nu reuşeşte. Deneb 
vrea să o protejeze, dar forța celorlalţi este 
superioară. Este o busculadă în toată 
regula. Irma ridică o armă de tir sportiv şi 
trage. Se aude o pocnitură puternică, 
asurzitoare - incomparabilă cu pocniturile 
anterioare. O bubuitură de puşcă de 
vânătoare. Se opresc cu toţii, în timp ce 
Ana-Maria se indoaie fără vlagă la 
pământ.) 


IRMA: Gloanţe oarbe... Un glonţ orb este un 
glonţ care nu vede unde se duce. 


DENEB (disperat, încercând să o susțină): Ana- 
Maria!... Ana-Maria!... 


MEDA: A leşinat? 
ANTARES: Nu omorâţi specia. 
PEIA: Acum e momentul! 


MONOCEROS: A leşinat?! Deneb trebuie 
imobilizat! 

(El şi Antares îl imobilizează pe Deneb, 
care se zbate şi strigă ca din gură de 
şarpe.) 


DENEB: Nu!... Nu!... Ce vreţi să-i faceţi? 


IRMA: Să-i luăm monezile. Acesta e un 
moment propice. 


PEIA: Da, monezile care ne vor reda chipul şi 
asemănarea noastră tradiţionale, de zi cu 
Zi Şi ceas de ceas! 


IRMA: înfăţişarea noastră de nuntaşi 
adevăraţi, cu vechi state de serviciu în 
breasla nuntaşilor acestor vremuri... 

(în timp ce Deneb nu poate să scape de 
strânsoarea celor doi, Irma, MeadaşiPeia o 
percheziționează fără milă pe Ana-Maria) 


PEIA: Nimic! 
MEDA: Nimic! 
IRMA: Absolut nimic! 


MEDA: Şi monezile ei s-au epuizat fizic şi 
nervos. 


IRMA: Nu e nimic ele făcut... Deneb poate să 
scape. (Cei doi il eliberează pe Deneb, care 

se precipită spre Ana-Maria, încercând s-o 
trezească.) 


DENEB: Ana-Maria!... Ana-Maria!... (O 
pălmuieşte. Degeaba.) Un doctor! Vă rog, 
un doctor!... 


MONOCEROS: Uite unde a adus-o lipsa de 
dovezi... de monezi! în pragul leşinului! 


IRMA: Ştii bine, dragul meu Deneb, că în 
această zonă, nu există doctori. Tu însuţi 
ne-ai recomandat postul de prim-a-jutor 
dezintersat la începutul acestei seri. 


PEIA: Este un post nemonetizat. 


MEDA: Un post de nădejde, după care aleargă 
multă lume... 
(In disperare de cauză, Deneb o ia în braţe 
pe Ana-Maria şi o aşazăpe un fel de 
planşetă metalică a automatului de prim-a- 
jutor. Câteva becuri încep să clipească, 
semn că automatid a intrat în funcţiune. 
Platforma, purtând-o pe Ana-Maria, se 
retrage într-un dulap metalic, scenă care 
degajă un aer sinistru. Deneb rămâne în 
fața automatului, urmărindu-i reacțiile.) 


MONOCEROS (dezol/at): Nu mai e nimic de 
făcut... 

MEDA (la fel): Se pare că nu mai e nimic de 
făcut... 


IRMA: Ce vom face de acum încolo? 


PEIA: Va trebui să ne adaptăm. Viaţa ne-a 
aruncat în această postură ingrată, trebuie 
să supravieţuim. 


ANTARES: Aşa e. Nu putem să trăim mereu cu 
nostalgia trecutului... Trebuie să pornim de 
la realităţile actuale, altfel ne nevrozăm! 


PEIA: Asta e situaţia, trebuie să o asimilăm. 
MEDA: Dacă altă soluţie nu e, să ne adaptăm! 
Capacitatea omului de adaptare este 


nelimitată. 


IRMA: Să ne punem de acord interioarele cu 
exterioarele, altfel nu vom supravieţui. 


MONOCEROS: Viaţa ne-a îmbrăcat în roboţi, 
foarte bine, să devenim roboţi. Altă soluţie 
nu e! 


MEDA: În definitiv, ce avantaje am avut ca 
oameni? 

IRMA: Mai nici unul! Avantaje iluzorii... 
Fantasme. Or, nu  fantasmele dau 
greutatea unei vieţi... 


PEIA: Ba de ce?... A fost drăguţ, de ce să nu 
recunoaştem... Eu aş vrea să fiu om din 
nou, dar fără monezi nu mai are nici un 
haz... Prefer să rămân robot. 


ANTARES: Adevărul e că mă plictisisem... 
Mereu nunţi, nunţi şi iar nunţi! Mi se 
acrise!... 

(în tonomatşi în restaurant nuntaşii petrec 
din ce în ce mai bine) 

MONOCEROS: Oricum avem ceva rezultate... 


PEIA (apropiindu-se de robotul-fotografl: Parcă 
am mai văzut mutra asta undeva... 


ANTARES: Fleacuri. Nu vezi că e robot?... 
PEIA: Tocmai de aceea... 

IRMA: Dragă Peia, ai o iluzie, o iluzie vizuală... 
MEDA: Irma, eludează această sintagmă din 


biblioteca ta de sintagme. Roboții nu au 
iluzii. Nici vizuale şi nici deşarte. 

IRMA: Păcat... Era o.sintagmă drăguță... îmi 
făcea plăcere...' o plăcere de neînțeles, dar 
cu atât mai irezistibilă să o... rostesc. 


MEDA: Eludează şi plăcerile! Noi n-avem 
plăceri. Nici permise, nici interzise. 


ANTARES: Totuşi, ca să fiu sincer, ceea ce îmi 
reuşeşte totdeauna, mie misiunea asta a 
noastră mi s-a părut ingrată de la început. 


MONOCEROS: Antares, ai înnebunit! Taci din 
gură! 


ANTARES: Nu fi ridicol! Suntem departe de 
bază, n-are cine să ne-audă... Ingrată în 
sensul că aşa cum i-am cunoscut eu pe 
oameni, par drăgălaşi. Ca nişte roboţi de 
bună credinţă. Şi-atunci ce rost a avut să 
ne infiltrăm printre ei? 


IRMA: Aşa par toţi pentru că asta e coaja 
speciei lor... Dar să te ferască Dumnezeu 
să te apropii prea mult de ei. Dai de o 
omenie îngrozitoare. 


PEIA: Oricum pe noi n-au cum să ne 
amenințe... Nici nu ştiu unde avem baza... 


MEDA: Nu fi aşa sigură... Odată te trezeşti cu 
ei în bătătură! 

MONOCEROS: Asta e şi părerea mea. Oamenii 
sunt parşivi. 


ANTARES: Sunt, dar sunt parşivi între ei. Cu 
noi n-au nimic de împărţit. Nici măcar nu 
ştiu de existenţa noastră. 


MONOCEROS: Cum nu ştiu?... Cum nu ştiu?... 
(Arată spre robotul-fotograf) Dar asta ce-i? 
Nu vedeţi? E făcut după chipul şi 
asemănarea noastră. 


ANTARES: Fleacuri. Butaforie. Se joacă şi ei. 
Vor să pară stăpâni. Se pare că 
grandomania e în floare pe aici... Mai 
curând vor să se convingă pe ei înşişi că 
sunt puternici... Că şi-au făcut sclavi din 
roboţi... 


PEIA: Oh, dar e inadmisibil! 

MONOCEROS: Brr!... Auzi?... Roboţi sclavi!... 
Mi se face pielea de găină numai când mă 
gândesc... 

ANTARES: Monoceros, ai început să vorbeşti 


în dodii... Cum poate ţie să ţi se facă pielea 
de găină? 

MONOCEROS: Glumesc, dragă Antares. Sau ți- 
ai pierdut simţul umorului? 


MEDA: Noi n-avem nici un simnţ, nici mă'car 
bunul simţ. Chemaţi-l pe Deneb şi s-o 
ştergem până nu vin zorile!... 


IRMA: Păcat, pe mine începuse să mă excite 
rolul de mireasă prin definiţie fericită... 


PEIA: Excitaţi-vă, excitaţi-vă, va mai rămâne 
totdeauna ceva de excitat... 


MEDA: De fapt, a cui a fost ideea să ne 
infiltrăm în nunţi, şi mai ales în nunțile 
reuşite? 

PEIA: A lui, a cui să fie! 

MEDA: A cui, a lui? 

PEIA: A lui Aldebaran! Un bădăran! 


MONOCEROS: Sst! Nu pronunţaţi numele lui 
Aldebaran aici! 


ANTARES: Un incapabil! Mai bine ne implanta 
într-o colectivitate normală. Am fi trecut cu 
totul neobservaţi... 


MONOCEROS: Antares, potoleşte-te! 

ANTARES: La dracu! N-are cum să ne audă! 


PEIA: Are dreptate. Aldebaran n-are fler pentru 
munca asta, de concepţie... Nu ştie să 
pregătească asemenea misiuni. 


IRMA: Aşa e! Uitaţi-vă numai ce profesiuni 
bizare ne-a furnizat! ... Eu una n-am făcut 
deloc priză cu profesiunea mea de... 
credinţă. Auzi!  Crainică de anunţuri 
aeroportuare! mereu aceleaşi anunţuri... 
Avioane care zburau în toate părţile lumii... 
mereu alţi şi alţi pasageri... iar eu... 
aceleaşi cuvinte... aceleaşi urări de bun 
venit... aceleaşi urări de bun plecat... 
Mereu aceleaşi şi aceleaşi cuvinte... Poate 
aş fi vrut şi eu să zbor, dar ce, te puteai 
mişca din loc?! Cât sunt eu de robot, la un 
moment dat tot m-am dereglat... 


PEIA: Ce să mai zic eu?!... Actriţa!... Tot timpul 
aceleaşi replici... aceleaşi replici în fiecare 
seară, sau la două-două seri... Spectatorii 
mereu alţii... iar eu, aceleaşi... aceleaşi 
cuvinte tot timpul... care nici măcar nu 
erau ale mele... nu-mi aparţineau mie... ci 
unor paparude de scriitori care-şi defulau 
obsesiile pe spinarea mea. Şi eu care... 

MONOCEROS: Paparude, paparude, dar de la 
ei ne tragem cu toţii!... Ne-au făcut, ce să 
mai vorbim!... lonescu... Stănescu şi-ai lor! 


ANTARES: Nu mă-nnebuni, mon cher!... Cine 
mai sunt şi-ăştia?! 


PEIA: Nu mă-ntrerupe, te rog! Şi eu care... 
trebuia să şi simt, să şi cred ceea ce 
vorbesc... Păi, dacă aş fi crezut, aşa până 
în măduva oaselor, fiecare rol... dacă m-aş 
fi substituit... unde aş fi ajuns?... La 
balamuc! Ajunsesem cu răbdarea la limită! 


MEDA: Eludează răbdarea! Noi avem răbdarea 
nelimitată! 


PEIA (nervoasă): Nu vreau! Mai lasă-mă în 
pace cu eludările tale! 


MONOCEROS: Hei, Peia, Peia, acesta este un 
comportament tipic omenesc. Ai 
înnebunit? 


PEIA: Da, am înnebunit! Un robot nebun, iată 
ceva nou în panoplia roboților de bună 
purtare! 


ANTARES: Mie-mi dăduse să fiu funcționar la 
secția de dispense, în fiecare zi, citeam 

cereri de dispense... Alţi solicitanţi... mereu 
aceleaşi cereri... 


IRMA: Si oferte... 


ANTARES: Numai cereri. Câte o sută de 
dispense cotidiene. De la a 46-a în sus... 
mă dispensam. Dispensele de orice fel îşi 
pierdeau pentru mine... sensul iniţial, şi în 
general orice sens. Mă întorceam acasă 
vidat, fără, nici un sens... Săraca Peia, pe 
spinarea ta au căzut totdeauna şi vidul, şi 
lipsa de sens. Te rog să mă ierţi. 


PEIA: Nici o problemă. Am înghiţit atâtea... ce 
mai contau dispensele tale! 


MONOCEROS: Acum, pentru că tot am pornit 
pe panta destăinuirilor. .. Pe mine acest... 
Aldebaran m-a făcut crainic la Radio... 
Crainic de ştiri radioeterizate... În fiecare 
Zi, citeam ştiri de toate formele şi culorile. 
Revolte, răscoale, lovituri de stat... şi de 
teatru... revoluții revolute şi revoluții 
reevaluate, cutremure cutremurătoare, 
scorurile etapei... de dezvoltare în care 
tocmai păşeam... căderile masive de ză- 
padă şi de... guverne... toată dimineaţa, la 
prânz şi seara... şi iar dimineaţa, la prânz şi 
seara... Şi toate se repetau la intervale 
egale... cu o... regularitate care mă... mă 

scotea din minţi... Şi revoltele, şi 
revoluțiile... şi căderile de zăpadă şi de 
guverne... aceleaşi, aceleaşi... aceleaşi!... 
Nici nu mă mai oboseam să citesc textele 
telegramelor. Le ştiam pe dinafară. .. Aş fi 
putut să devin un robot model, dacă 
misiunea mea nu ar fi fost să rămân om cu 
orice preţ! Cu adevărat stupid acest 
Aldebaran! 


MEDA: Cu mine s-a purtat foarte urât la 
examenul de atestare. Mi-a dat nota 9. N- 
am ştiut ce e acela caracter... Caracter... 
vulcanic. Parcă-l aud „Trebuie să cunoşti 
părţile slabe ale oamenilor! 


MONOCEROS: Caracter? N-am auzit de aşa 
ceva! Poate crater! Crater vulcanic! 


MEDA: Sau crater... în sfârşit, nu mai 
contează. Drept pedeapsă, Aldebaran m-a 
abţiguit cu o profesiune stranie: profesoară 
de sintagme! Ala, dac-aţi şti ce rău am 


dus-o! Sintagmele mi-au mâncat 
tinereţile... Mereu aceleaşi cursuri... mereu 
aceleaşi seminarii!... Mereu aceleaşi 
teme... mereu aceleaşi cuvinte 


introductive... mereu aceleaşi exemple... 
mereu aceleaşi anecdote idioate, pentru 
destinderea auditoriului... Alţi studenţi... 
alţi studenţi... promoţii după promoţii... ŞI 

eu - aceleaşi sintagme, aceleaşi vocale uci- 
gaşe... aceleaşi matrici semantice... care 
nu mai aveau de mult nici un conţinut, 
nicidecum forma de matrice... şi voi ştiţi 
cât îmi plăceau mie matricile acasă! Ei 
bine, aici ajunsesem să-mi fie silă de ele, 
iar acum să nu văd picior de matrice! 
Vreau la bază! 


MONOCEROS: Nu avem consemn să ne 
întoarcem la bază! 


PEIA (arătând spre nuntaşii invizibili): Oricum, 
aici ne-am făcut datoria. 


MONOCEROS: Nu noi hotărâm asta. Nu e de 
platitudinea noastră. 


MEDA: Totuşi suntem într-o situaţie disperată. 
Suntem în situaţia de a ne demasca. Până 
şi un om ştie că nu e bine să te demaşti. 


IRMA: Hai, Deneb! la şi tu un costum şi 
schimbă-te! Ne reîntoarcem la bază. (fi 
aduce un costum de robot din automatul 
pentru costume de bal mascat. Deneb nu 
reacționează.) Deneb! 


DENEB: Reiîntoarceţi-vă fără mine! 

MONOCEROS: Asta-i bună! Misiunea noastră e 
în pericol! Ţi-arde de glume? Este în joc 
soarta noastră, a tuturor! A fraţilor tăi de 
cruce! 


DENEB: Nu sunt frate cu voi... 
PEIA: Ai uitat de jurământul prestat? 
DENEB: jurământul nu ţine loc de credinţă. 


MEDA: Ce-are a face credinţa aici? încurci 
bprcanele, dragul nostru Deneb. Noi am 
fost prevăzuţi cu o pleiadă întreagă de 
credinţe, de cea mai bună calitate, care să 
ne servească în caz de nevoie. Or, acum 
nu e cazul! 


IRMA: Credinţele mele sunt pure. La instructaj 
mi s-a spus să nu fac uz de ele, decât în 
caz de forţă majoră. 


PEIA: Şi eu am fost sfătuită să nu apelez la 
credinţele mele. Se pare că experienţa 
altor misiuni arată că sunt nocive. 

(între timp l-au inconjurat pe Deneb, 
îndemnându-l să imbrace costumul. Acesta 
refiiză. ) 

MONOCEROS: Deneb, cu tine se petrec 


anomalii... 

IRMA: Privirea ta nu mai e fixă şi aţintită 
numai înainte, ca în vremurile tale bune... 
Parcă n-ai mai fi de-al nostru... 


MEDA (imperativă): Ilmbracă-te! Trebuie să 
arăţi ca noi! 


DENEB: De ce să arăt ca voi? Ce, nu mai sunt 
de-al vostru dacă nu mă îmbrac ca voi? 
Sau, dacă mă îmbrac ca voi, o să devin de- 
al vostru? 


ANTARES: A început să bată câmpii. Am ştiut 
întotdeauna că eşti un robot refractar! 


MEDA: Şi că n-ai conştiinţa apartenenţei tale 
la marea familie a roboților! 


PEIA: Cunoaştem cu toţii dosarul tău. Ţi s-au 
încercat tot felul de conştiinţe... Degeaba! 
Eşti încăpățânat ca un catâr! Ne faci 
probleme! 


DENEB: Greşiţi. La mine, nu conştiinţa, ci 
subconştientul e încăpățânat. Recunosc, 
totdeauna am avut probleme cu 
subconştientul meu. Am fost tratat pe 
diverse căi. In zadar. Subconştientul meu 
sondează noi direcţii de dezvoltare! Nu 
poate fi ţinut în frâu! De câteva ori i s-a 

propus chiar să devină... conştient, în 
speranţa că această promovare i-o mai 
potoli zelul. Degeaba! N-am un 
subconştient carierist. Devenind astfel 
incomod pentru alte subconştiente şi chiar 
conştiinţe în toată puterea cuvântului... am 
fost inclus în acest detaşament de 
pacificare... lată-mă-s aici! 


MONOCEROS: Foarte bine. Văd că ţi-ai 
revenit. Ai avut un şoc... Hai, schimbă-te şi 
să mergem, să nu fim surprinşi. 


DENEB: Nu... Lăsaţi-mă... Plecaţi singuri...!... 
(Se smulge din mijlocul lor.) 


MEDA: Ce pacoste!... Tot Aldebaran e de 
vină!... Asta e selecţie?! Deneb se vede de 
la o poştă că nu e făcut pentru munca 
asta, munca de jos... 


PEIA: E labil rău de tot! 

ANTARES.: Are labirinturi insuficient explorate. 

MONOCEROS: Va trebui să-l abandonăm. 

IRMA: Deşi îmi pare rău după el, am format 
întotdeauna un cuplu de miri prin definiţie 


reuşiţi, şi uneori chiar l-am iubit, sunt şi eu 
de părere să-l abandonăm. 

MEDA: Să-l abandonăm! 

PEIA: Să-l abandonăm cât mai e timp! 

ANTARES: Adio, Deneb. 

MONOCEROS: Adio! 

VOCEA LUI 

ALDEBARAN: Ce e debandada asta aici? Aţi 
înnebunit cu toţii? 
(Consternare generală. Pe neaşteptate, 
robotul-fotograf începe să se mişte. Face 
câțiva paşi şi se opreşte în fata lor.) 


ALDEBARAN: Am întrebat ce e debandada 
asta! Sau v-a pierit graiul? 


ANTARES (cu ochii holbați): Aldebaran! 
MONOCEROS (u/uit): în carne şi oase! 


ALDEBARAN: Ei, da! Eu sunt, Aldebaran! Ce 
vă holbaţi aşa? 


MONOCEROS: Şefule, eşti mare! Pe cinstea 


mea de robot! Eşti mare! Un robot 
deghizat în robot! Eşti genial, Aldebaran! 

ALDEBARAN: Lasă periatul! Ce e debandada 
asta, am întrebat! (Toti s-au aliniat ca 
pentru a-i da onorul. Aldebaran îi trece în 
revistă.) V-aţi pierdut minţile? Ce sunteţi 
voi, roboţi sau oameni?!... Ce e indisciplina 
asta? Ce e degringolada asta, Peia? Ce e 
balansul ăsta, Peia? De-asta te-am trimis 
eu în misiune? Să vrei să te dezbraci în 
pielea goală? Ca să cedezi ispitelor minore 
sau majore? Ce deosebire este atunci între 
tine şi o femeie ca... ca toate femeile?! 


PEIA: Când eram la bază şi-mi făceam 
instructajul... nu v-a deranjat niciodată 
această... lipsa de deosebire... 


ALDEBARAN: Ţaci!... Să nu fii obraznică! Te 
scurtcircuitez imediat! Şi tu, Meda?!... 
Experienţa ta, acumulată pe diverse 
fronturi umane, nu mai există? 


MEDA: Ba da şefule, dar... 


ALDEBARAN: Gura! Şi tu, Antares? Am crezut 
în tine... am crezut în tine... 


ANTARES: Bineînţeles, şefule, eu 
întotdeauna... 


ALDEBARAN: Să taci! Te  radioeternizez 
imediat!... Şi tu,  Monoceros!... Robot 

bătrân şi fără minte!... Nu eşti în stare să 
salvezi situaţia? Cum să abandonaţi pe 
unul de-ai noştri?!... 


MONOCEROS: Aldebaran, nu te eneva că îţi 
creşte tensiunea!... 


ALDEBARAN:  Tăcere! Tensiunea mea e 
oricum variabilă! Roboţi! Vă ordon să 
redeveniţi roboții cuminţi de odinioară, pe 
care se putea conta în toate împrejurările 
şi pe care baza a pus de nenumărate ori 
bază! (Roboții stau smirnă. Aldebaran se 
întoarce către Deneb) Deneb, îmbracă 
imediat acest costum! 


DENEB: Cu mine vorbiţi? 


ALDEBARAN: Deneb, vino-ţi în fire!... Tu erai 
un robot de caracter... Ai referinţe bune... 
Dosarul tău de robot este imaculat. Eşti de- 
al nostru, orice-ai face! 


DENEB: Eu? Uitaţi-vă puţin la voi... Să vedeţi 
cum arătaţi! Cum o să fiu de-al vostru?!... 
Eu sunt om. 


ALDEBARAN: [i-ai pierdut minţile! Delirezi!... 


Asta ne mai lipsea, un robot transformat în 
om!... Niciodată! 


124 


MONOCEROS: în ruptul capului! 
ANTARES: Exclus. 


MEDA: Nu vom accepta nici o fisură în 
rândurile noastre! 


IRMA: Niciodată! Noi nu putem permite! 
PEIA: Noi nu putem permite! 


IRMA: Dragul meu Deneb! La mine nu te 
gândeşti deloc? Te iubesc, ştii bine. 


MONOCEROS: Gândeşte-te la noi toţi! Pune-te 
în situaţia noastră. 


DENEB: Nu mai pot să mă pun în situaţia 
voastră. 


MONOCEROS: Cum să raportăm la întoarcere 
că avem în colectiv un robot în minus?!... 


ALDEBARAN: Cum o să raportăm că misiunea 
s-a transformat în contramisiune şi că în 
loc să transformăm oameni în roboţi, am 
transformat roboţi în oameni! Hai să fim 
roboţi de înţeles!... (Pauză.) Şi, mă rog, ce 
argumente ai? Ce argumente ai să fii om? 
Războaiele pe care le porţi din cele mai 
meschine motive...? Temniţele în care-ţi 

arunci semenii pentru că nu gândesc la fel 
ca tine?... Obsesiile de toate felurile de 
care nu poţi să scapi şi care îţi ruinează 
viaţa de zi cu zi şi ceas de ceas?... Vezi că 
n-ai răspuns? Vezi că n-ai argumente? 
(Pauză.) Revino la noi, la roboţi, şi nu-ţi va 
mai fi foame... şi nu-ţi vei mai uri 
aproapele... bolile nu te vor mai atinge... 
Vei fi liber ca pasărea cerului. Ca şi cum ai 
zbura... Ca şi cum ai plana... Vei fi fericit... 
(Pauză.) Şi chiar nemurirea, da, da, 
nemurirea... visul tău dintotdeauna, visul 
tău secret... de milenii... ei bine, nemurirea 
o poţi găsi tot la noi. Noi n-avem moarte... 


DENEB: Faust... Goethe... S-a făcut şi asta, nu- 


i problemă... Gemacht geschlossen hat. 


ALDEBARAN (se intoarce spre roboți, complet 


aiurit): Ce l-a apucat pe-ăsta? A înnebunit? 
Cine, ce Goethe!? 


ANTARES: Nu ştim, şefu... Trăim în post- 


modernism. Totul e posibil... 


MEDA: | s-au încurcat fişierele în cap, Doamne 


iartă-mă... 


DENEB: Da, mi s-au încurcat fişierele în cap... 


Aşa că nu mă interesează nemurirea!... Ce 

haz ar mai avea viaţa dacă n-ar exista 
moartea? 


ALDEBARAN (către Deneb): Ei vezi, vezi că 
eşti absurd? Nimeni nu vrea să moară! 


DENEB: Voi sunteţi absurzi. Voi sunteţi mai 
absurzi decât absurdul, sunteţi chiar setea 
de absurd a absurdului! 


ALDEBARAN: Repeţi mereu aceleaşi cuvinte... 
Ca un robot!... Şi pe deasupra ne şi 
jigneşti! Nu mai ai argumente şi-ai trecut la 
invective. Urât din partea ta... 


DENEB: în muzee, sub clopote de sticlă 
incasabilă, acolo vă e locul! 


ALDEBARAN: Poate voi chiar sunteţi cu toţii 
într-un muzeu... sub un clopot imens căruia 
nu-i vedeţi marginile! Şi când o să se 
termine aerul, ce-o să mai faceţi? 


MEDA: Pe când noi, noi ne simţim bine 
oriunde. 


IRMA: Da, noi ne simţim bine oriunde. Ne 
simţim în largurile noastre. 


ANTARES: Noi n-avem nevoie de aer. 

MONOCEROS: Noi nu suntem pretenţioşi! 


DENEB: Vă desfid. Pe fiecare în parte şi pe toţi 


laolaltă. 


ALDEBARAN: Vezi, vezi că n-ai argumente? 


Roboti! După lungi şi istovitoare 
argumente, iată-ne pe viu. Noi am venit 
aici pentru pacificare! Noi n-am venit cu 
gânduri rele! Totul e spre binele lor! Viața 
pe care le-o oferim noi este o viață lipsită 
de griji, lipsită de incoerente, lipsită de 
incertitudini, lipsită de absurdităţi... Este o 
viață fericită! Noi nu putem permite altfel! 


MONOCEROS: Să-l eludăm! 
IRMA: Şi-apoi să-l lichidăm!... 


TOŢI: Da-da, să-l lichidăm!... Să-l lichidăm! 
(Toţi roboții incep să scandeze în cor.) 
— O-via-ţă-fe-ri-ci-tă! 
— O-via-ţă-fe-ri-ci-tă! 
— O-via-ţă-fe-ri-ci-tă! 
— Noi nu putem permite altfel! 
— O-via-ţă-fe-ri-ci-tă! 
— O-via-ţă-fe-ri-ci-tă! 
—  Omul-n-are-ar-gu-men-te! 
—  Omul-n-are-ar-gu-men-te! 
—  Omul-n-are-ar-gu-men-te! 
— O-via-ţă-fe-ri-ci-tă! 

— O-via-ţă-fe-ri-ci-tă! 

(Ușile de la tonomat şi de la restaurant se 
deschid şi în pas cadenţat, egal, în scenă 
intră o puzderie de roboți. In curând întreg 
spațiul e plin de roboți, care scandează:) 
-Noi nu putem permite! Omul n-are 
argumente! O via-ţă-fericită! 

(Deneb se retrage până lângă bancă. Cei 
cinci roboți conducători şi cu robotul- 
şefurcă scările aleii, scandâna tot timpul.) 
—  Noi-nu-pu-tem-per-mite! 

—  Noi-nu-pu-tem-per-mite! 

—  Noi-nu-pu-tem-per-mite! 

(în spatele lor, şiruri de roboți care îi susțin 
și care înconjoară banca. Unul dintre ei 
intră pur şi simplu, în mersul lui incon- 
ştient, în stâlpul felinarului, pe care-l culcă 
literalmente la pământ. Sunt o forță oarbă 
care doboară cei câtiva arbuşti, calcă 
florile în picioare.) 

—  Noi-nu-pu-tem-per-mite! 

—  Noi-nu-pu-tem-per-mite! 

(Deneb, încolțit, se urcă pe bancă. Se aud 
tot mai tare bătăile pendulei de deasupra 
capului sau poate chiar bătăile inimii lui 
Roboții, cu mişcări precise, abrupte, îşi 
întind brațele către el) 


DENEB: Vă desfid!... Vă desfid!... (în disperare 
de cauză, apucă strâns, cu pumnul, tija 
pendulei. bătăile încetează. Robotii rămân 

încremeniţi, cu degetele lor de fier abia 
atingându-l. 


Tablou înghețat?) 

EPILOG 


Un hohot de râs general acoperă întreaga 
scenă. Din figuratie se aud strigăte de 
„Bravo!", „Bravo, Dane!, ai făcut-o şi pe- 
asta”. Figuratie şi actori îşi scot părțile de 
deasupra ale costumelor. 


IRMA-IRINA: Noi sperăm că v-a plăcut... şi 
dacă da, mai facem o nuntă şi săptămâna 
viitoare! 

(Hohot de râs al asistenței. Se aude din 
rândul figurației: „La mulți ani, Irinal La 
mulți ani, Dani Casă de piatră!") 


IRMA-IRINA: Vă mulţumim, vă mulţumim 
foarte mult! (Deneb-Dan, care s-a aşezat 
pe bancă, salută şi el, obosit, figurația)) 


DENEB-DAN: Vă mulţumesc, copii! 

IRMA-IRINA: Prieteni! Petrecerea continuă! 
(Invitându-l) Muzică! Dans!... Toată piaţa e 
a noastră! Vă puteţi distra în voie! 


O VOCE DIN FIGURAŢIE: Costumele sunt 
închiriate până mâine... adică până azi 

dimineaţă la ora 11... Aşa că nici o 
problemă!... 


ALTĂ VOCE DIN FIGURAŢIE: Eu nu-l scot!... 
M-am ataşat de el!... 
(Hohote de râs ale figurației. Unii se 
dezbracă, alții nu. Se introduc monede în 
tonomat, în restaurant. Petrecerea se reia 
ca şi cum nimic nu s-ar fi întâmplat. O 
parte din figuratie reintră în cele două 
localuri, o altă parte se fixează la automa- 
tele din perimetrul zonei, alții dansează. Pe 
bancă şi în jurul ei rămân cele şapte 
personaje cu Deneb-Dan în mijloc.) 


MEDA-MELANIA: Destul de obositor, totuşi... 


ALDEBARAN-ALEXANDRU: Mie-mi 
spuneţi?!... Dacă ştiam că mă ţineţi 
nemişcat două ore, nu mă prindeaţi nici cu 
arcanul!... (Face câteva mişcări din 
trunchi.) Am amorţit, pe cinstea mea c-am 
amorțit!... 


MEDA-MELANIA: Dar ţi-a plăcut? 
ALDEBARAN-ALEXANDRU: De plăcut, mi-a 
plăcut!... Ca glumă, da! Jos pălăria! Vă 


spun, de-abia mă ţineam să nu râd)... 
Stricam toată mascarada. 

ANTARES-ANTON: Păcat că nu ne-am gândit 
să înregistrăm... 


IRMA-IRINA (uitându-se la ceas): A durat două 
ore, două ore şi ceva... 


PEIA-PETRONELA: Mi-a plăcut că nici unul n- 
aţi cedat... V-aţi ţinut tari... 


IRMA-IRINA: O farsă trebuie împinsă până la 
capăt. Pe mine la un moment dat m-a prins 
aşa de tare încât... 


PEIA-PETRONELA: Şi pe mine la fel!... Şi eu, 
oricât, am experienţă... în fiecare seară mă 
urc pe scenă şi... mă „joc" în felul ăsta... şi 

tot timpul trebuie să fiu lucidă... dar de 

data asta... nu ştiu... m-a... m-a prins! 

Poate ambianța... poate lucrul cu 

„neprofesioniştii"... (Râsete) Apropo, mâine 

am premieră. Sunteţi cu toţii invitaţii 

mei!... V-am reţinut locuri în primul rând. 


MONOCEROS-MARIAN: Ce joci? 


PEIA-PETRONELA: D'spariția lui Galy Gay sau 
Un om egal un Om. 


ANTARES-ANTON: Eu nu cred c-am să pot să 
vin... Am de făcut statistică pentru 
minister... cu dispensele pe luna aceasta... 

PEIA-PETRONELA: Tony, faci statistici la opt 
seara? 


ANTARES-ANTON: Ştii bine... Asta-i murica... 
la noi... la minister... 


IRMA-IRINA: Nici eu nu pot să vin, Petronela... 
deşi aş vrea tare mult să te văd... Sunt însă 
de serviciu... Am şase episoade: două 
decolări şi patru aterizări. Tură plină... 


MONOCEROS-MARIAN (mirai): Bine, dar voi 
nu plecaţi în voiaj? 


IRMA-IRINA (ezitâna): O să plecăm... Acum 
avem amândoi perioade pline... la 
serviciu... La noi - e sezon turistic... şi nu 
pot lipsi. De altfel, ca şi la el... (Arată spre 
Deneb-Dan.) Turiştii care trec pe la noi... 
prin holul aeroportului, trec şi pe la el, pe 
la muzeu, de obicei... 


PEIA-PETRONELA: Şi-atunci, nici unul dintre 
voi nu vine? Marian? Melania? 


MONOCEROS-MARIAN (cu regret): Mă tem că 
nu pot veni nici eu... S-a îmbolnăvit un 
coleg de la „Actualităţi"... şi îi ţin locul... 
Ghinion... 

MEDA-MELANIA: Ei bine, eu am să vinl... 
Studenţii sunt în sesiune, iar eu... sunt 
liberă. Petronela, poţi să contezi pe mine! 


PEIA-PETRONELA: îţi las biletul la casă. Dar 
tu, Dane? Să nu-mi spui că ai grup la ora 
opt seara!... Oricum, muzeul e închis, aşa 
că n-ai nici o scăpare! lrina, îi dai voie să 
vină la premiera mea? 


IRMA-IRINA: Bineînţeles. Pot eu să mă pun în 
calea fericirii tale! 


PEIA-PETRONELA: Oh, să nu exagerăm! 


ALDEBARAN-ALEXANDRU: Venim împreună. 
Vreau şi eu să te văd. 


PEIA-PETRONELA: V-aştept. 


ALDEBARAN-ALEXANDRU: îţi dai seama ce 
critic sever sunt acum, după ce am fost 
două ore actor!... (îşi roteşte grumazul, 
mimând o grimasă de durere. Râsete.) 
Dane, la ce oră să vin să te iau? (Pauză.) 
Dane? 


DENEB-DAN (cu o voce gravă): Copii! Cine a 


pus la cale farsa asta? 
(Toţi se uită speriați la el.) 

IRMA-IRINA: Care farsă, iubitule? 


DENEB-DAN (cu o voce de gheață): Cine a pus 
la cale gluma asta? 


MEDA-MELANIA: Regizorul... 
ANTARES-ANTON: Şi cine e regizorul? 


ALDEBARAN-ALEXANDRU: Ce mai 
contează... 


MONOCEROS: A fost un... a fost un joc... 


DENEB-DAN: Ce fel de joc? (ț/pâna) Ce fel de 
joc? 


IRMA-IRINA: Un joc... ca toate jocurile... 
PEIA-PETRONELA: Din moment ce în afara 
oricărui joc, există alt joc, ce importanţă 


mai are numele jocului? 


DENEB-DAN: Şi Ana-Maria? Unde e Ana- 
Maria? 


MONOCEROS-MARIAN: Care Ana-Maria? 


DENEB-DAN (în culmea surescitării): Fata de 
pe bancă!... 

MEDA-MELANIA (neînțe/legâna): Fata de pe 
bancă?!... Care fată de pe bancă? 


IRMA-IRINA (contrariată): Care fată de pe 
bancă? 


ALDEBARAN-ALEXANDRU (mirat): Care fată 
de pe bancă? 


ANTARES-ANTON: A fost vreo fată pe bancă? 
PEIA-PETRONELA: Eu n-am văzut!... 
ALDEBARAN-ALEXANDRU: Nici eu!... 
MONOCEROS-MARIAN: Nici eu!... 


ANTARES-ANTON: N-a fost nici o fată pe nici 
o bancă!... 


DENEB-DAN: A fost aici! Era aici! (Se repede 
la automatul postului de prim-ajutor. Apasă 
frenetic pe butoane, îlzgâlțâie. Brusc, 
ecranul postului de  prim-ajutor se 
luminează, afişând inscriptia „EXEMPLAR 
NEÎNSUFLEȚIT” Platforma metalică 
coboară încet-încet, descoperind trupul 
Anei-Maria, nemişcat.) Era aici! O cheamă 
Ana-Maria! 

(Se comportă ca şi când n-ar vedea-o pe 
Ana-Maria. Deşi este disperat că n-o 
regăseşte pe platformă, ea este acolo.) 


TOŢI: N-a fost, domne, nici o fată pe nici o 
bancă! 


DENEB-DAN: Nu... Nu... A fost aici! Am vorbit 
cu ea!... Rămăsese să planăm împreună!... 


TOŢI: Dane, ai înnebunit?! Vino-ţi în fire!... 


DENEB-DAN: Nu... Nu-mi spuneţi... Nu-mi 
spuneţi voi mie!... Era aici. O cheamă Ana- 
Maria!... 


TOŢI: N-a fost, domne, nici o Ana-Maria! 
Termină cu teatrul!... 


DENEB-DAN (cu Ana-Maria la o palmă de el, 
după un timp, pare că se resemnează): 
Poate că aveţi dreptate... Poate n-a fost 
nici o fată pe nici o bancă... 


ALDEBARAN-AEEXANDRU: Păi n-a fost. 
Despre asta vorbim şi noi... 


DENEB-DAN: Despre asta vorbiţi şi voi... da... 
Poate că n-a fost nici o fată pe nici o 
bancă... (Se intoarce către celelalte 
personaje.) Poate că n-a fost nici o fată pe 

nici o bancă... Voi n-aveţi impresia... 
câteodată... că... ne lipseşte ceva... că am 
pierdut ceva... pe care nu ştim să-l numim; 
ceva cu care nu ne vom mai întâlni 
niciodată...? Eu... în străfulgerările mele... 
am aşa... ca o sfârşeală... care nu ştiu de 
unde-mi vine... Un fel de dor de mine... în 
oameni, şi în voi, pe care vă cunosc... (vine 
spre rampă) şi în cei pe care nu-i cunosc... 
care poate nu s-au născut încă... (după o 
pauză, spre public) Simţiţi pe obraz 
sărutarea ei?... Nuu... nu vă fie teamă că e 
noapte... Nu ne putem lovi... nu ne mai 
putem lovi de nimic... Nu vă gândiţi cât e 
ceasul... Nu vă gândiţi unde suntem... Nu 
vă gândiţi ce suntem... Nu vă gândiţi la 
nimic... Atâta doar vă-ntreb - vreţi să 
planăm împreună? Atunci s-aşteptăm... O 
zi... Două, douăzeci... Cât va fi nevoie... S- 
aşteptăm împreună... Cred că asta e 
soluţia... Şi să vorbim mult mai puţin... cât 
mai puţin... Cred că asta e soluţia. Să 
aşteptăm împreună şi să vorbim... cât mai 
puţin. In necuvinte... 

(Sună telefonul. Sună prelung, ca un țipăt. 
Stopul clipeşte neîncetat. Galben, pauză. 
Galben, pauză. Galben... In atmosferă 
începe să pulseze respirația neliniştită a 
dimineții. Oraşul se trezeşte la viață. 
Telefonul continuă să sune. Lumina se 
stinge încet-incet...). 

Sfârşit 

Motto 
„Nu poţi înţelege un coşmar 
dacă nu ai trăit în el." 


Nadejda Mandelstam 


De ce a ucis-o 
Shakespeare pe Ofelia? 


scenariu de film 


Copyright înregistrat şi certificat de Biblioteca 
Congresului S.U.A., 1999 

NOTĂ-GLOSAR 

Pentru cititorii nefamiliarizați cu indicațiile tehnice şi 
pentru o mai lesnicioasă lectură în limba română, am 
redus la maximum termenii tehnici folosiți îndeobşte 
de către oamenii de film, în limba engleză, în 
codificarea clasică a unui scenariu de film. De 
exemplu, am înlocuit CUT TO cu TAIETURA şi DISSOLVE 
TO cu SUPRA-IMPRESIUNE. Au rămas totuşi câteva 
abrevieri, după cum urmează: 


INT. - INTERIOR, acţiunea se petrece într-o încăpere 


EXT. - EXTERIOR, acţiunea se petrece în afara clădirii, 
casei etc. 


OFF - din afara ecranului 


O.S. (off screen) - personajul este prezent în scenă, 
dar nu apare în cadru, doar îi auzim vocea 


V.O. (voice over) - personajul nu este prezent în 
scenă, nu apare în cadru sau apare în cadru, dar 
nu vorbeşte, doar îi auzim vocea (de exemplu 
lectură sau voce filtrată la telefon) 


PDV - PUNCT DE VEDERE, ceea ce vede un personaj, 
camera se substituie ochilor lui 


INSERT - cadru cu un înscris care poate fi citit 


TRAVELING ÎNAPOI - transfocator înapoi, cadrul se 
lărgeşte 


GROS-PLAN - cadru de detaliu, obiect sau figură a 
unui personaj 

FADE IN, FADE OUT - începutul şi sfârşitul filmului 

FADE IN: 


EXT. BANCHIZĂ DE GHEAŢĂ - ZI 

LINIŞTE. O întindere de gheaţă nesfârşită, pe 
care soarele străluceşte orbitor. Doi urşi 
polari se hârjonesc şi se rostogolesc. 
Din OFF, Milena povesteşte. 


MILENA: (V.0.) A fost odată ca niciodată o 
fetiţă şi un băieţel care trăiau într-un sat 
pe malul Mării Negre. Ori de câte ori se 
întorceau de la şcoală, băieţelul şi fetiţa se 
opreau să privească... 


SUPRA-IMPRESIUNE: 

EXT. PARIS - IARNĂ - DIMINEAŢA 
Sub o ninsoare abundentă, trecători grăbiţi 
se îndreaptă spre ARCUL DE TRIUMF care 
se profilează pe fundal. 


MILENA: (V.0O., continuând) ... printre ulucile 
satului, valurile neostenite ale mării şi să 
viseze. Şi visul cel mai mare al fetiţei era 
să vadă într-o zi Groenlanda. 


GROS-PLAN: CĂRĂMIZI ÎNTR-UN ZID - 
BUCUREŞTI 

MILENA: (V.0O., continuând) încet-încet, cei doi 
copii au crescut. Băieţelul a înotat, a 
alergat, s-a fortificat şi a devenit un vajnic 
marinar... 


TRAVELING ÎNAPOI 


MILENA: (V.O., continuând) ... În timp ce 
prietena lui s-a transformat într-o prea- 
frumoasă domniţă pe care toţi ceilalţi 
marinari ar fi vrut să şi-o facă logodnică 
Descoperim vitrina unei librării, în care 
este expus un afiş: 


EDITURA ORIZONT 
PREZINTA 
„DINCOLO DE GROENLANDA" 
BASME DE 
MILENA: GHEORGHIU 


Sunt, de asemenea, expuse mai multe 
volume din Dincolo de Groenlanda. Pe 
coperta a IV-a a cărţii se află fotografia în 
alb-negru a autoarei. 


MILENA: (V.0., continuând) Planul lui secret 
era să servească pe multe corăbii, în aşa 
fel încât să capete ştiinţa navigaţiei, să 
ajungă căpitan şi, într-o bună zi, s-o ia pe 

aleasa inimii la bordul corăbiei, într-o 
călătorie în Groenlanda. 
INT. LIBRARIE - ZI 

Aşezată la o masă, MILENA:, în jur de 30 de 
ani, de o frumuseţe şocantă, dă autografe. 
Cititorii, modest îmbrăcaţi, stau la coadă, 
cu cartea în mâini, şi par fascinaţi de ea. 
Intre ei, MIHOC, cu o cicatrice deasupra 
ochiului, în civil, cu o privire stranie, o 
urmăreşte pe Milena. 


MILENA:  (V.0., continuând) între timp, 
marinarul nostru se bătea cu ceilalţi 
marinari ca să-i ţină la respect şi să-i facă 
să nu se mai apropie de ea. 

Mihoc ajunge în faţa ei. li dă cartea. 


MIHOC: V-am citit toate romanele, sunt tîn 
admirator al dumneavoastră... 


MILENA: Mulţumesc, domnule...? 


MIHOC: Numele meu nu contează. Sunt curios 
ce fel de basme aţi scris acum... Ştiţi, am 
aceeaşi ocupaţie ca şi dumneavoastră, dar 
invers... eu transform ficţiunea în realitate. 

MILENA: (încruntându-se) Cum adică? 

Semnează cartea şi i-o înmânează. Mihoc 
se îndepărtează, cu un zâmbet bizar pe 
faţă. 
Vine la rând grupul de prieteni ai Milenei: 
PAUL: - distins, între două vârste; CARMEN: 
şi RADU: - cam la 25 de ani; LUCIA: - în jur 
de 60 de ani; GEORGE: - între două vârste. 
Milena sare de pe scaun şi-i îmbrăţişează, 
bucuroasă. 


GEORGE: (îi dă un buchet de flori) Noi n-avem 
nevoie de autografe, noi avem nevoie de 
TINE! 

Râd, bucuroşi. 


PAUL: (arătând spre rând) După... mergem şi 
noi să bem ceva?... 


EXT. STRADA LIBRĂRIEI - SEARA 


MANU: - cam la 25 de ani, păr negru lung, 
faţa colţuroasă - se preumblă, cu mâinile în 
buzunare, uşor dezorientat, chiar se 
ciocneşte de câţiva trecători. 

Fotografia Milenei din vitrină îi atrage 
privirea. Se opreşte. Se apropie de geam. 
Fixează îndelung fotografia, apoi intră în 
librărie. 

INT. LIBRĂRIE - ACELAŞI TIMP 
Manu îşi face loc printre cititori spre 
vânzătoarea din spatele unui stand pe care 
se află expuse volume din Dincolo de 
Groenlanda. 


INDIVIDUL 1: şi INDIVIDUL 2, în costume cu 
cravată, ţin cartea în mâini şi o 
examinează. 


INDIVIDUL 1: Se confiscă. 
Vânzătoarea face o mutră încurcat- 
speriată. Deodată, Individul 1 şi Individul 2 
încep să strângă toate exemplarele din 
Dincolo de Groenlanda de pe stand. 
Manu apucă ultima carte. 
Individul 1 încearcă să i-o ia din mâini. 
Manu se opune. Individul 1 încearcă să i-o 
smulgă. Manu îi dă, scurt, un pumn în 
stomac. Individul 1 se îndoaie. 
Cu cartea în mâini, Manu se repede spre 
uşă, ciocnindu-se de cititori. Individul 2 se 
repede după el. Inainte de a ieşi, Manu îşi 
vâră cartea în pantaloni. UN BĂTRÂN, cu 
păr alb, lung, a urmărit toată scena şi vede 
cum Individul 2 îl vânează pe Manu. Manu 
iese. Foarte agil, Bătrânul iese şi el. 


TĂIETURĂ 

EXT. ÎN FATA LIBRĂRIEI - ACELAŞI TIMP 

Manu îşi face loc printre trecători în timp 
ce Bătrânul, ieşind din librărie, aruncă 
propriul exemplar din carte pe jos, la 
vedere. Pe uşă izbucneşte Individul 2, îl 
îmbrânceşte pe Bătrân, care-i stă în cale, 
vede cartea. O ridică şi se repede după 
Manu, îl ajunge şi-i sare în spinare. Alţi doi 
indivizi în costume ies dintr-o Dacie albă şi 
îi sar în ajutor. 

Toţi trei îl imobilizează pe Manu şi-l împing 
în maşina staționată lângă trotuar. Maşina 
demarează. 


EXT. STRADĂ PUSTIE - NOAPTE 

Dacia albă  ţâşneşte din întuneric, 
încetineşte câteva secunde, Manu este 
aruncat ca un balot, maşina demarează. 
Manu se rostogoleşte pe caldarâm. Respiră 
din greu. Are sânge pe faţă. Scoate cartea 
boţită din pantaloni şi o ridică, încet, în faţa 
ochilor. 


INT. GARSONIERA MILENEI - ZI 
Rafturile bibliotecii acoperă un perete 
întreg. O MAŞINA DE SCRIS - pe masă. O 
PENDULA ticăie monoton pe un perete. 
Florile oferite de George sunt într-o glastră. 
Milena este înconjurată de Paul, Lucia, 
Carmen şi Radu. George scoate dintr-un 

sac de cânepă un video-recorder şi-l 
branşează la televizor. 


RADU: (citind un document) „... Ca urmare, vi 
se retrage dreptul de publicare. De 
asemenea, vă încetează şi contractul de 
muncă la editura Orizont... " Adică, te lasă 
şi pe drumuri?! Cretini sunt, Doamne! 
Secretarul Stere! Cine e pramatia asta? 


MILENA: Secretar al Comitetului Central... 


RADU: (citind) „Sunteţi repartizată pe 
şantierul fabricii de creioane din şoseaua 
Giurgiului!!" 

(îi dă hârtia  Milenei) He-he-he!!... 
Nemernicii! 
Milena rupe hârtia şi o aruncă la coş. 


GEORGE: De ce tocmai acum?! Ce i-a apucat? 
Romanele sunt mult mai dure decât... 

MILENA: Din cauza marinarului.Probabil s-a 
umplut paharul... 

PAUL: (clătinând din cap) Nu mai au nici o 


ruşine. La Paris, Marica Ionescu... prietenii 
noştri de la EUROPA LIBERA aşteaptă să le 

trimiţi traducerea cărţii. FLAMMARION: e 
gata să te publice... 


MILENA: Hm... Visuri. N-am cum s-o scot 
afară... 


PAUL: (foarte sigur pe el) O scoatem noi. Nu-ţi 


fă griji... 

GEORGE: (îmbrăţişându-i umerii, 
camaradereşte) O să meargă, ai să vezi. 
Reuşim. li facem de comandă Milena 


zâmbeşte trist. 

RADU: O să fii celebră... 

LUCIA: EŞTI celebră, ce să mai vorbim! 
(îngrijorată) 


Ce-ai să faci acum? 


MILENA: Nu ştiu... Oricum, eu în zidar nu mă 
transform! 


RADU: N-o să te lăsăm să mori de foame, 
darling. 


PAUL: Ce-ar fi să-ţi împrumutăm nişte bani? 

CARMEN: (aplaudă ca un copil) Da-da, să-i 
împrumutăm nişte bani, să-i împrumutăm 
nişte bani!... 


MILENA: N-nu... Mulţumesc, o să văd eu... mă 
descurc. 


LUCIA: Ştii că te iubim, ştii asta, nu? 


MILENA: (cu o boare de lacrimi în ochi) Ştiu. 
(schimbă tonul) George, ce-ai adus astăzi? 


GEORGE: (scoate o videocasetă) ROŞII - cu 
Warren Beatty. 


CARMEN: (aplaudă ca un copil) îl iubesc pe 
"Warren Beatty!... II iubesc pe Warren 
Beatty!... 

Rad. 


RADU: (candid, către Milena) Totuşi, eu amo 
întrebare: de ce l-ai pus pe marinar să...? 
Milena, fals agasată, îi dă o palmă peste 
braţ. Toţi râd, dar parcă nu e râsul lor. 


INT. ACASĂ LA MANU: - SEARA 
O garsonieră sărăcăcioasă. Pe rafturi sunt 
răspândite mai multe cărţi ale Milenei. 
Manu, în pat, cu un ochi învineţit, citeşte 
din Dincolo de Groenlanda. 

întoarce cartea şi fixează îndelung 
fotografia Milenei. 
Intră NINA, o fată de vârsta lui, în pantaloni 
de piele, care aduce o altă pereche de 
pantaloni de piele. 


NINA: Salut. Încearcă ăştia... De-abia am făcut 
rost de ei. 
El continuă să citească. 


NINA: (holbându-se) Ce naiba ai...? Uită-te în 
ce hal eşti! Eşti un... 


MANU: (ameninţător) Un CE? 
NINA: Cu cine te-ai mai bătut? 


MANU: Nu e treaba ta. 
Ea îi pune pantalonii pe cap, el îi aruncă. 


NINA: M-ai înnebunit cu cititul ăsta! La ce-ţi 
foloseşte?!Parcă fusese vorba să mergem 
la film! 

El tace şi citeşte. Ea îi smulge cartea din 
mâini. Vede fotografia Milenei. 


NINA: lar femeia asta!... Basme?! l-ai terminat 
romanele şi-ai început cu basmele? 
(pufneşte  dispreţuitoare) Eşti obsedat... 
Cât ai de gând să mai visezi la ea? Nici 

măcar n-ai întâlnit-o vreodată în carne şi 
oase... 


MANU: O voi întâlni... într-o zi... 


NINA: Fii, mă, serios... Nu e asta de nasul tău. 
Aruncă volumul pe jos. El o fulgeră cu o 
privire ucigaşă, se ridică, ia cartea ca pe o 
bijuterie, se aşază la loc. 


MANU: Nu te băga unde nu-ţi fierbe oala. Mai 
bine te-ai duce la tine acasă... 


NINA: Uite că nu vreau!... Să vedem ce-o să- 
mi faci! 
El continuă să citească. Enervată, Nina se 
culcă peste el, dându-i din nou cartea la o 
parte. EL ÎNCEARCĂ SA SE DEBARASEZE 
DE EA, NINA: REZISTA, SE LUPTA, EA 
RĂMÂNE DEASUPRA. 


INT. GARSONIERA MILENEI - NOAPTEA 

Dintr-un casetofon, aflat pe un raft, se 
aude MUZICĂ FRANŢUZEASCĂ. . 
Milena bate la maşină în FRANCEZA. Se 
opreşte, compară cele câteva pagini deja 
traduse, aflate pe masă, cu întreg volumul 
Dincolo de Groenlanda, deschis la primele 
pagini. Oftează. Se ridică şi merge în 
BUCĂTĂRIE 

Deschide frigiderul, ia o sticlă de apă. 
Inainte de a închide uşa, aruncă o privire 
lungă înăuntru, unde nu se află decât un 
măr. 


EXT. PIAŢA ARCULUI DE TRIUMF - BUCUREŞTI - 
DIMINEAŢA J 
Milena trece grăbită pe lângă o CABINA 
TELEFONICA şi intră pe nişte străduţe 
laterale, la capătul cărora se profilează 
blocuri de locuinţe, înghesuite unul într- 
altul. 


EXT. ŞANTIER - ACELAŞI TIMP 

PROFESORI şi ELEVI traversează şantierul 
pe singura potecă de acces spre ŞCOALA - 
un bloc STAS de patru etaje, aflat chiar în 
faţa clădirii în construcţie. SPATELE UNEI 
PANCARTE URIAŞE poate fi văzut. 

Pereţii exteriori, din cărămidă netencuită, 
ai clădirii în construcţie sunt curbați, unii 
sunt înalţi, alţii de-abia ridicaţi de la 
temelie. Spațiile care vor primi ferestrele 
sunt rotunde ca nişte hublouri. Balcoane 
mari, ca nişte punți de vapor, se adaugă 
edificiului în formare. 


CHITOŞCĂ, un bărbat atletic, într-o geacă 
de piele, stă, la câţiva metri distanţă de o 
baracă - biroul lui -, şi îi salută galant pe 
profesori, în special pe profesoare. 

Milena se opreşte în faţa şantierului. 


PE SCHELA 
ZIDARII, în salopete murdare - TUDOR, un 
bărbat cu părul alb; ION: şi STELA, 
amândoi sub 20 de ani; ZIDARULI, 
ZIDARUL 2, ZIDARUL 3: -, aşază cărămizi 
pe creasta zidului. 


ZIDARUL 1: (holbându-se la Milena) Uah!! 
Cine o fi bucăţica asta!? 


ZIDARUL 2: (la fel) Cine ştie? Vreo zână... 


ZIDARUL 1: Pe ochii mei dacă am mai văzut 
aşa ceva!! 


ZIDARUL 3: (la fel) O fi vreo profesoară 
nouă... 


ZIDARUL 1: (la fel) Ce tobe de eşapament 
are!... 
Manu, care aşază şi el cărămizi, se 
opreşte, îşi ridică privirea şi rămâne 
INCREMENIT. la vedera ei. OCHII LUI CA- 
PATA O STRALUCIRE NEBUNEASCA. 


PE PĂMÂNT 


Milena porneşte spre şcoală pe poteca din 
faţa lor. Rochia îi valsează pe şolduri. 

PE SCHELA 


ZIDARUL 3: 'Fiu al dracu', să nu mă mişc de- 


ZIDARUL 1: O noapte?! Zi-i bogdaproste dacă 
ţii un minut!... 
Râsete. 


MANU: (cu o voce rea, ca de pe altă planetă) 
Taci, mă, din gură acolo... Nu e pentru voi. 
Zidarii râd batjocoritor şi-şi dau coate 
făcând semne către Manu 

ZIDARUL 1: A vorbit mutu'!... 

PE PĂMÂNT 
Chitoşcă o vede şi el pe Milena apropiindu- 
se şi-şi lipeşte ochii de ea. 

PE SCHELA 

ZIDARUL 2: (cu obidă) Da-a, are dreptate, nu 
e pentru noi, e pentru Chitoşcă... Si p-asta 
o ia tot el!... 

MANU: (la fel) Nu e nici pentru el... 

ZIDARUL 1: (în zeflemea) Nu, c-o fi pentru 
tine!... 

Toţi râd de Manu, cu condescendenţă. 
Tudor şi lon îi aruncă priviri intrigate. 


PE PÂMÂNT 
CHITOŞCĂ: (mieros) Bună dimineaţa... 


MILENA: (trecând pe lângă el) Bună 
dimineaţa. 
Chitoşcă o prinde din urmă. 


CHITOŞCĂ: Am putea şi noi să bem o cafea 
mai târziu? 
Milena se opreşte şi-l priveşte în ochi, 
sfidătoare. 


CHITOŞCĂ: (întinzând mâna, fără s-o ia în 
seamă) Numele meu este Chitoşcă. Eu 
sunt dirigintele... şeful ACESTUI şantier. 


MILENA: (dând mâna mecanic) Cam multă 
şefie, domnule Chitoşcă. 


PE SCHELA 
Zidarii au urmărit toată scena. 


STELA: (cu ranchiună) Pariez că a şi dat-o 
gata. Dacă într-o săptămână n-o face, îmi 
pun gâtul!... 

ION: (brusc nervos) Şi care e problema ta? 

Stela saltă din umeri agasată. 


PE PĂMÂNT 
Chitoşcă îi reţine mâna. 


CHITOŞCĂ: (uşor ameninţător) Ai face mai 
bine să-mi accepti invitaţia. 
Ea întoarce spatele şi intră în şcoală. 
Chitoşcă se uită după ea, lung. Deodată îşi 
pipăie BUZUNARELE într-un gest reflex. 
Manu a rămas cu privirea strălucitoare 
aţintită spre uşa şcolii. 


INT. HOLUL ŞCOLII - ACELAŞI TIMP Ş 
Apare OMUL CU GURA STRAMBA, într-un 
halat nu prea curat. 


MILENA: Du-mă la director. g 
El o măsoară din cap până-n picioare. Işi 
târşâie paşii pe coridor înainte. Milena îl 
urmează. Elevii - cam la 14-15 ani - se dau 
la o parte din faţa ei, ca din faţa unei 
regine. Elevul ALIN, cu faţa acoperită de 
acnee, rămâne fascinat la trecerea Milenei. 

ELEVA 1: (şoptindu-i cu evlavie ELEVEI 2) 

Milena... Scriitoarea... 
Eleva 2 face ochii mari. Omul cu Gura 
Strâmbă bate la o uşă pe care scrie 
DIRECTOR, intră, iese după o clipă, invi- 
tând-o pe vizitatoare să intre. Milena se 
opreşte în prag. 

INT. BIROUL LUI NICOLAE: - ACELAŞI TIMP 
Nicolae este aşezat la birou. O măsoară cu 
un zâmbet ironic în colţul buzelor. 


MILENA: Am nevoie de o slujbă. 


NICOLAE: Serios?!... Ştiu. 
la o foaie de hârtie de pe birou şi-o flutură 
în mână. 

NICOLAE: Secţia de propagandă ne-a trimis 
instrucţiuni. „Element subversiv". Nu poţi fi 
angajată în nici o şcoală. ' 

MILENA: Nici măcar în şcoala ta?... 


NICOLAE: Nici măcar. Îmi pare rău, asta e 
situaţia 


MILENA: (maliţioasă) îţi pare rău? Cât de rău? 


NICOLAE: (la fel) Rău de tot. A fost o prostie 
că l-ai pus pe marinar să... l-ai întărâtat de 
pomană. 


MILENA: (plăcut surprinsă) Oh, citeşti basme? 


NICOLAE: Hm, da, dar nu mai cred de mult în 
ele. 
Pauză. 

MILENA: Doar pentru câteva luni... 


NICOLAE: Nici pentru o singură zi. 
Pauză. 


MILENA: Te rog. 
Pauză. 


NICOLAE: (sarcastic) Mă rogi?... 


MILENA: Da. Te rog. Asta vroiai să auzi de la 
mine, nu? 


NICOLAE: Un cuvânt nou în vocabularul tău. 
Pauză 


MILENA: Da. 
NICOLAE: Da - ce? 


MILENA: Aşa cum spui tu - un cuvânt nou în 
vocabularul meu... 


NICOLAE: (jubilând în secret) Şi cam ce slujbă 
ai vrea? Secretară? 


MILENA: Profesoară. 


NICOLAE: (indignat) Profesoară!? Cum o să 
angajez un element subversiv - 

profesoară!? Vrei să ne dea afară pe- 
amândoi?! 


MILENA: Credeam că eşti suficient de nebun 
ca s-o faci... 


NICOLAE: Aşa credeai?... Vino aici... 


GROS-PLAN PRIN TEODOLIT: MILENA: - ACELAŞI 
TIMP 
se apropie de biroul lui Nicolae. Lentila are 
axe marcate şi o urmăreşte obsesiv. » 


EXT. PLATFORMA SCHELEI - ACELAŞI TIMP 
Manu priveşte încordat printr-un teodolit, 
îndreptat spre fereastra deschisă a biroului 
lui Nicolae. Se aude vocea unui zidar. 


ZIDARUL 1: (O.S.) Mutule, să nu te 
anchilozezi, mă!... 
Râsete batjocoritoare 


MANU: (mai mult pentru el) Nu mă cheamă 
Mutu... 


INT. BIROUL LUI NICOLAE: - ACELAŞI TIMP 


NICOLAE: (rânjind) Profesoară, deci?! Şi eu 
care credeam că nu-ţi plac lecţiile. Nici să 
le dai, nici să le... Te-ai răzgândit?... 

Pauză. 

MILENA: (lăsându-şi privirea în jos) Poate ai 
crezut greşit. 
Un fulger luminează, apoi se aude UN 
TRASNET. 


INT. ACASĂ IA NICOLAE: - SEARA 
Afară plouă torențial. Interior opulent. 
Fotolii din piele. Un video-casetofon şi o 
colecţie de casete. De asemenea, un radio- 
casetofon. J356 aude MUZICA 
FRANŢUZEASCA SI LOVITURI DE CUREA. 


TĂIETURĂ 
GROS-PLAN: MILENA: probabil nud, îşi clatină 
capul, sacadat, şoptind... 


MILENA: Nu... Nu... Trebuie să... să oprim 
nebunia asta... Nu... 
Se aud LOVITURI DE CUREA pe trupul ei. 


TĂIETURĂ 

GROS-PLAN: NICOLAE: - ACELAŞI TIMP 
Faţa îi este schimonosită într-un rictus de 
cruzime. Este evident că o bate. 
LOVITURILE DE CUREA se aud în 
continuare. 


NICOLAE: (printre dinţi) Trebuie să oprim 
nebunia asta?... 

MILENA: (O.S., pierdută) Da... 


NICOLAE: Nu putem. 
(imperativ) Spune!... 


MILENA: (0.S.) Ce să...? 
NICOLAE: Ştii ce... 


TĂIETURĂ 
GROS-PLAN: MILENA: - ACELAŞI TIMP 


MILENA: (cu răsuflarea întretăiată) la-mă... Te 
rog... la-mă... 


TĂIETURĂ , 
INT. ACASA LA NICOLAE: - ACELAŞI TIMP 
Cei doi fac dragoste cu sălbăticie. 


INT. ACASĂ IA NICOLAE: - MAI TÂRZIU 

Abandonată pe canapea, cu picioarele 
strânse sub ea, cu rochia uşor desfăcută la 
piept, Milena priveşte în gol. 
În picioare, în faţa ei, Nicolae termină de 
închis nasturii de la cămaşă. Intinde mâna 
şi-o mângâie pe bărbie, forţând-o în acelaşi 
timp să se uite la el. 


MILENA: Eşti un... ticălos. 


NICOLAE: (rânjind) Poate că da, poate că nu... 

O sărută. 
NICOLAE: Spune. 


MILENA: Ce vrei să...? 
(Citind în privirea lui) Mulţumesc... 


NICOLAE: Pentru ce? 

MILENA: Pentru angajare... 

NICOLAE: (nemulţumit) Nu, nu asta... 
Ea îl scrutează nedumerită, cu toate că 
pare a şti ce vrea de la ea. El îşi ia cureaua 
de lângă ea, de pe canapea, o prelinge pe 
gâtul, sânii, coapsele ei. 


MILENA: (resemnată) Nu... N-o să te mai 
părăsesc. 


NICOLAE: (îndemnând-o) Niciodată. 

MILENA: (la fel) N-am să te mai părăsesc 
niciodată... 
El dă din cap mulţumit şi-şi pune cureaua 
la pantaloni. 

NICOLAE: Bei ceva...? 


MILENA: Nu... Da. 

EXT. ŞANTIER - DIMINEAŢA 
SPATELE PANCARTEI poate fi văzut. E după 
ploaie. O baltă acoperă poteca de acces 
dintre şcoală şi clădirea în construcţie. 


PE SCHELĂ 
Mâinile  zidarilor îngroapă cărămizi în 
mortarul zidului 
Manu îşi ridică privirile şi-i vede, în treacăt, 
printr-un spaţiu de fereastră, pe Stela şi 
lon sărutându-se într-o încăpere 
întunecoasă, nefinisată a clădirii. 


PE PĂMÂNT 
Milena, într-un fulgarin ROŞU, s-a oprit la 
marginea bălții şi face câţiva paşi, încoace 
şi-ncolo, căutând nervoasă o soluţie de 
traversare. 
Deodată, Manu se aruncă în jos pe scările 
schelei, înşfacă o roabă plină cu cărămizi 
şi, tropăind cu cizmele murdare prin noroi, 
se opreşte lângă ea. 
În acelaşi timp, o Dacie albastră se opreşte 
lângă ei. Portiera dinspre Milena se 
deschide. Ea se apleacă şi-l vede pe 
Chitoşcă, invitând-o, de la volan, să se 
urce. 
Manu îngenunchează în apă, cu spatele 
spre şcoală şi cu faţa spre Milena, şi începe 
să construiască un fel de PODEŢ DE 
CĂRĂMIZI. 

Milena păşeşte pe acest podeţ şi merge în 
ritmul în care el - retrăgându-se în 
genunchi, prin noroi, înapoi spre şcoală - 
aşterne cărămizile. 

Tudor, lon, Stela, ceilalţi zidari urmăresc 
scena, ca de altfel şi profesorii şi elevii de 
la ferestrele claselor lor. 

Cum stă îngenuncheat, Manu nu poate să 
vadă decât gleznele ei şi pantofii pe care 
nu e nici un strop de noroi, iar ea, 
plecându-şi privirea, nu-i vede decât părul 
răsfirat pe umerii murdari ai salopetei. 


MILENA: (în şoaptă) Mulţumesc... 
MANU: (tot în şoaptă) Putem să vorbim?... 
MILENA: (surprinsă) Despre ce? 


MANU: Despre... despre Dincolo de 
Groenlanda. De ce... De ce l-aţi făcut pe 
marinar să...? 

Milena nu-şi poate reprima un zâmbet. 


MILENA: Citeşte cu atenţie. Scrie în carte... 
De la fereastra lui, Nicolae urmăreşte 
scena. La fel Chitoscă, din maşină. 


MANU: Am citit, dar nu se înţelege. N-avem 
timp acum. Vă supăraţi dacă vă cer 
adresa... Ca să vorbim în condiţii mai 

civilizate... V-aş invita la un local, dar n-am 
bani... 


MILENA: (stăpânindu-se să nu pufnească în 
râs) Adresa!?... Adresa mea!? Dar nu cred 
că ne cunoaştem... 

(fals indignată) Cum poţi să...? 
Manu se uită în sus spre ea şi, pentru 
prima dată, se privesc ochi în ochi. 


MANU: (foarte sigur pe el) Eu vă cunosc... 


MILENA: Crezi? Eu cred că mă confunzi. 
Au ajuns la uşa şcolii. Milena sare uşor pe 
prima treaptă şi intră. 


MANU: (în şoaptă, pentru el) Ba nu te 
confund. 
Dacia albastră demarează şi se opreşte, 
scrâşnind din frâne, lângă baracă. Chitoscă 
trânteşte portiera. ÎŞI PIPĂIE BUZUNARELE. 


CHITOŞCĂ:  (răstindu-se la zidari) Toarnă 
acolo, toarnă, nu vezi că s-a uscat!? Ce te 
holbezi asa? 
lon ia o căldare şi toarnă apă peste 
mortarul de pe creasta zidului. 


CHITOŞCĂ: (tot nervos) Stela! Vino jos să faci 
facturile! N-auzi? Vino jos imediat!... 

Stela îşi şterge mâinile, îi aruncă un 
zâmbet inocent lui lon şi coboară scările 
schelei, în timp ce Manu s-a întors şi toc- 
mai vrea să le urce. 


CHITOŞCĂ: Hei, Mutule... 
Manu se opreşte. 


MANU: (cu o voce care nu prevesteşte nimic 
bun) Nu mă cheamă Mutu... 


CHITOŞCĂ: Nu te băga. Ea mea. 
MANU: Cine a spus? 


CHITOŞCĂ: Eu am spus. 
Pauză. 


MANU: Nu cred. 


CHITOŞCĂ: (ameninţător) Nu mă interesează 
ce crezi tu. Las-o în pace, atâta-ţi spun. ŞI 
mai tunde-te!... Pleacă! 


MANU: (în batjocură) Da-a, chiar acu... 


INT. CIASA MILENEI - MAI TÂRZIU 
Elevii sunt în bănci, numai ochi şi urechi. 
Pe pereți se văd portretele lui 
Shakespeare, Dostoievski, Eminescu şi 
Caragiale. 

MILENA: (de lângă portretul lui Eminescu) 
Glossa a fost prima dată publicată în 1894, 
la cinci ani după moartea poetului. Toată 
lumea ar trebui să înveţe poezia asta. 


ELEVUL ALIN: Pe dinafară? 


MILENA: Da, pe dinafară. Cum te numeşti 
dumneata? 


ELEVUL ALIN: (ridicându-se în picioare) Sunt 
elevul Alin. 
Râsete. 


MILENA: Stai jos şi fii mai serios 
(ia cartea de pe catedră) Să citim. 


GROS-PLAN PRIN TEODOLIT: MILENA: - ACELAŞI 
TIMP 
Citeşte şi-şi îndreaptă o şuviţă de păr. 
Imaginea prin lentilă rămâne pe figura ei 
un moment prelungit. 


INT. CLASA MILENEI - ACELAŞI TIMP 


MILENA: (citind în faţa elevilor) „ALTE MĂŞTI, 
ACEEAŞI PIESĂ ALTE GURI, ACEEAŞI GAMĂ 
AMĂGIT ATÂT DE-ADESE NU SPERA ŞI NU 
Al TEAMA " 

(îşi ridică ochii de pe carte) Ce părere 
aveţi? Sună ca Shakespeare... E cineva 
care a citit vreo piesă de Shakespeare? 


INT. BIROUL LUI NICOLAE: - ACELAŞI TIMP 
Nicolae tocmai soarbe ultima înghiţitură 
dintr-un pahar cu whisky, ia catalogul de 
pe birou şi dă să iasă când sună telefonul. 
Se întoarce şi ridică receptorul. 


STERE: (V.0.) Stere. 
NICOLAE: Care Stere? 
STERE: (V.O., iritat) De câţi Stere ai auzit? 


NICOLAE: (după o pauză, fără chef) Bună 
dimineaţa, tovarăşe secretar. 


STERE:  (V.0.) Ai angajat-o Milena Gheorghiu 
profesoară? 


NICOLAE: (puţin zeflemitor) Da, am angajat-o. 


STERE: (V.0.) împotriva  indicaţiilor de 
partid?! Pentru chestia asta eşti dat afară... 


NICOLAE: Mă rog, dar eu cred că poate fi 
reeducată. Aici o avem sub control. E mult 
mai riscant s-o trimitem pe un şantier, 
printre muncitori... să-i corupă... 

STERE:  (V.0., descumpănit) Reeducată?!... 
Toa'şu Nicolae... Cum re... 


NICOLAE: Forţând-o să predea adevărata 
literatură română, nu maculatura pe care o 
scrie ea. Asta o va pune cu botu' pe labe. 


STERE: (V.0.) La asta nu m-am gândit... Bine, 
îţi dau o lună. Dar dacă face un singur pas 
greşit, zburaţi amândoi! Auzi, reeducată!... 
Tonul se aude în receptor. 


NICOLAE: (aşezând receptorul în furcă) Du-te 
dracu' de prost. 
Işi mai toarnă un pahar de whisky. 


INT. CLASA MILENEI - MAI TÂRZIU 
Milena scrie un vers pe tablă. Se aud 
MURMURE în clasă. 


MILENA: Ce este? 


ELEVA 1: Vă rugăm să ne citiţi din Dincolo de 
Groenlanda. Nu se mai găseşte... 


TOŢI ELEVII: Da, da! Vrem Dincolo de 
Groenlanda! 
Ea se întoarce către elevi. 


MILENA: (severă) Nu se poate. E interzisă. 

Se întoarce către tablă şi termină de scris 
versul: „Nu spera şi nu ai teama!”. 


TOŢI ELEVII: Nouă ne plac lucrurile interzise... 


ELEVA 1: Am auzit că e vorba de un marinar şi 
de iubita lui... 


ELEVA 2: Trebuie să fie foarte frumos... Dar 
marinarul... de ce a trebuit să... 
Milena zâmbeşte. 


TOŢI ELEVII: Vă rugăăm, vă rugăăăm! Nu 
spunem la nimeni!... 


MILENA: Am spus NU. Haideţi să vedem acest 
vers. 
Se întoarce din nou către elevi şi rămâne 
cu ochii pironiţi pe fereastra din spatele 
lor. Deodată, scoate un ŢIPAT. 


PDV AL, MILENEI 
Prin fereastra deschisă îl vede pe Manu, LA 
ACELAŞI NIVEL AL ETAJULUI IV, AGĂŢAT ÎN 
MÂINI DE O BARĂ ÎNTRE DOUĂ PLATFORME 
DE SCHELE, ATÂRNÂND ÎN GOL ŞI PRIVIND- 
O ATENT PE EA, PE MILENA:. SE AUD 
STRIGĂTE DE SPAIMĂ DE PE ŞANTIER 


ZIDARII: (0.S.) Săriţi! Mutu se sinucide! Săriţi! 
Milena se repede afară din clasă 

TĂIETURĂ 

EXT. ŞANTIER - ACELAŞI TIMP 
Milena ţâşneşte pe uşa şcolii, aleargă prin 
noroi, urcă scara 


PLATFORMEI SCHELEI 
şi se opreşte la marginea ei, la câţiva metri 
de Manu, care îşi întoarce capul spre ea, 
zâmbitor. 

MILENA: (răvăşită) De ce faci asta? 

MANU: (inocent) Da' ce fac? 

MILENA: De ce vrei să te...? 


MANU: Să mă ce?... Mă uitam ce frumos 
scrieţi pe tablă. E o crimă? 


MILENA: Nu... 


MANU: Păi, vedeţi? Vedeţi că putem să 
discutăm din nou în condiţii civilizate? Ce 
părere aveţi, acum puteţi să-mi daţi 
adresa? 


MILENA: Piața Romană 22, etajul 4, 
apartamentul 16. 


MANU: Frumos. Două camere? 

MILENA: Nu. Garsonieră. 

MANU: Garsonierele astea nu sunt rele, nu? 

PE PĂMÂNT i 
O maşină de pompieri se opreşte IN 
TROMBA. Pompierii încep să ridice o scară. 

PLATFORMA SCHELEI 
Manu se înfurie, se zbate, pericolul de a 
cădea e şi mai mare. 

MANU: Nu. Fără pompieri! Spune-le să plece! 


MILENA: Dar au venit să te salveze! 


MANU: N-am nevoie să fiu salvat. Să se 
salveze ei. Eu mă salvez singur. 


MILENA: Dar îmi promiţi că... nu... 


MANU: îţi promit orice, numai... fără pompieri! 
Milena se întoarce către cei de jos. 


MILENA: (strigând) Opriţi scara! Opriţi scara! 


CHITOŞCĂ: (de lângă pompieri) CUUM!? Cum 
să oprească scara?! 

MILENA:  Opriţi scara, pentru numele lui 
Dumnezeu! L-am convins să nu... 


CHITOŞCĂ: (strigând) Bem şi noi o cafea? 
MANU: (către Milena) NU. Nu te duce cu el! 
CHITOŞCĂ: (strigând) Diseară la şase, la Lido? 
MILENA: (strigând) S-a făcut. 

(către Manu) Doar nu crezi că mă duc... 


Scara pompierilor se opreşte. 


MANU: (zâmbind forţat, puterile îl lasă) 
Mulţumesc. Pot să... îţi fac o vizită diseară? 


MILENA: Da. 
MANU: Şi o să...? 
MILENA: (înfuriată) SĂ CE? 
MANU: Să-mi răspunzi la întrebare? 
MILENA: Ce întrebare? 
MANU: De ce... l-ai pus pe marinar să...? 
Manu scapă o mână de pe bară şi e cât pe- 


aci să cadă. Milena scoate un țipăt îngrozit. 
Manu se redresează şi se trage încet-în-cet 

către platformă. Tudor şi lon apar, aducând 
nişte frânghii. 


MANU: Staţi, mă, liniştiţi... 
Atinge marginea platformei şi este tras în 
sus de către cei doi. Odată suit cu 
picioarele pe platformă, o priveşte pe 
Milena cu un zâmbet vesel. 


MILENA: (furioasă) Nu ţi-e ruşine!? Asta e... 
gest de bărbat? 
Se întoarce şi pleacă indignată. 


TUDOR: (clătinând din cap) Femeia asta o să- 
ţi mănânce capul... 

Manu, râzând straniu, o urmăreşte cum 
coboară scările. 


MANU: Mai vedem noi... 
De la fereastra clasei, Nicolae a urmărit 
toată scena. 


EXT. RESTAURANTUL UDO - SEARA 
Prin vitrina restaurantului, îl putem vedea 
pe Chitoşcă, aşezat la o masă, bând dintr- 
un pahar şi uitându-se la ceas, 
impacientat. 


INT. ACASĂ LA NICOLAE: - SEARA 
Nicolae, aşezat pe canapea, o fixează 
inchizitorial pe Milena. 

NICOLAE: Te interesează băiatul ăsta, zidarul, 
hm? 


MILENA: (săltând din umeri) Voia să se 
sinucidă... 


NICOLAE: NU voia să se sinucidă! Nu mă mai 
aburi, că nu ţine... 


MILENA: Să nu-mi spui că eşti gelos, că nu te 
cred. 


NICOLAE: De ce-ai fugit prin noroi pentru el? 
Exasperată, Milena se aşază lângă el, 
cuibărindu-se şi mângâindu-l, încercând 
să-l liniştească. 


MILENA: Tu eşti... Sunt a ta şi numai ata... 
Nicolae nu face nici o mişcare. 


NICOLAE: Şi dirigintele şantierului? Lido, ora 
şase? 


MILENA: (arătându-i ceasul de mână) E şase şi 
jumătate. Şi nu sunt la Lido. Sunt aici. Cu 
tine. 

NICOLAE: Oare?... 


MILENA: (excedată) De ce faci asta? 

Merge la bar şi-şi toarnă ceva de băut. 
MILENA: îmi împrumuţi şi mie o casetă? 
NICOLAE: Ce casetă? 

MILENA: (inspectează colecţia) Casablanca. 


NICOLAE: (ricanând) Casablanca?! Nu prea e 
genul de filme pe care tu şi amicii tăi le... 
vizionaţi. la ceva mai... „subversiv". 


MILENA: Ai să râzi, dar ESTE un film 
subversiv... într-un fel... 


NICOLAE: Da?! în ce fel? 


MILENA: Dacă  înlocuieşti nazismul cu 
comunismul... 
Nicolae duce un deget la buze, făcându-i 
semn să tacă. 


NICOLAE: (batjocoritor) Cum am spus, ai 
nevoie să fii reeducată. 
Ea se întoarce către el. Nicolae o fixează 
cu privirea. 


MILENA: (ghicind gândul lui) Nu acum. Te 
rog... 


NICOLAE: Nu acum?... Dar când?... Vino aici... 

MILENA: Nu... 
NICOLAE: N-ai chef? 
MILENA: Exact, n-am chef. 


NICOLAE: Foarte bine - atunci fă-o din 
obligaţie! 


MILENA: (dezgustată) Cum... cum poţi să spui 
aşa ceva? 
Nicolae se apleacă, ia o sticlă de whisky de 
sub o măsuţă, unde se văd mai multe 
sticle goale, smuceşte dopul care se rupe 
cu zgomot. Trage o duşcă. 


NICOLAE: Pot - eu pot orice. De exemplu, pot 
să angajez scriitori disidenţi care se 
împotrivesc ordinelor partidului... cu riscul 
să-mi rup gâtul. Acum vreau să văd cum e 
când scriitorii disidenţi n-au chef. 


MILENA: Da' ce, crezi că am avut vreodată 
chef? 


NICOLAE: (râde batjocoritor) E şi mai bine. Îmi 
place rezistenţa... 


MILENA: Mda?... Şi, mă rog, ce-e...? Cureaua, 
din nou? 

NICOLAE: Oh, deja te-ai plictisit de curea? să 
schimbăm decorul atunci. Ce-ai spune ca 
tu să te dezbraci, în timp ce-mi citeşti din 
cartea ta interzisă? Ar fi drăguţ... 

MILENA: Uite ce este - pe cine vrei tu să te 
răzbuni? Pe tine însuţi cumva? Am obosit 
să-ţi tot satisfac... 

NICOLAE: ... fanteziile bolnave? Ei, haide, nu 
poţi fi atât de obosită de propriile tale 
fantezii. Doar ai venit înapoi special pentru 
ele... 

Pauză. 


MILENA: Te urăsc. 
Pune jos paharul, ia o videocasetă şi 
porneşte spre uşă. 


NICOLAE: Pleci? Ai o întâlnire? Cine, zidarul 
sau dirigintele? 


MILENA: Amândoi. 
NICOLAE: în acelaşi timp? 
MILENA: Da, în acelaşi timp. 


NICOLAE: (batjocoritor) Ştiam eu - ştiam eu!! 

MILENA: N-ai să mă mai vezi aici niciodată. 


NICOLAE: Ei, nu?! Am să te dau afară, asta 
am să fac. Să te duci să cerşeşti la alţii... 


MILENA: Foarte bine. Mai bea ceva, să vezi ce 
fericit o să fii. 
lese şi trânteşte uşa. Nicolae mai trage o 
duşcă, cu un rictus batjocoritor pe faţă. 


EXT. PIAŢA ROMANA 22 - MAI TÂRZIU - NOAPTE 
Manu, cu cartea Milenei în mână, îmbrăcat 
într-o frumoasă cămaşă albă, apare printre 
trecători. Deodată, îl zăreşte pe CHITOŞCA, 
îmbrăcat la fel ca în scena de la Lido, 
strecu-rându-se în clădire. Manu 
încremeneşte. După câteva clipe, 
ascunzându-se, intră şi el în clădire. 


INT. LOBBY - PIAŢA ROMANA 22 - ACELAŞI TIMP 
PAŞII LUI CHITOŞCA se sting pe scări, în 
sus. Manu urcă şi el, cu prudenţă, 


SCĂRILE 
Nici urmă de Chitoşcă. 


ÎN FAŢA UŞII MILENEI - ACELAŞI TIMP 
Manu s-a oprit la etajul patru. Priveşte în 
toate părţile. Chitoşcă - nicăieri. Işi lipeşte 
urechea de uşa cu nr. 16. Se aud 
FRÂNTURI NEINTELIGIBILE DE DISCUŢIE 

între Milena şi un bărbat. Manu este livid. 
SUNA la sonerie.  Discuţia dinăuntru 
încetează. Nici un răspuns. 


UN ETAJ MAI SUS 
Chitoşcă, aplecat peste balustrada scării, 
urmăreşte fiecare mişcare a lui Manu. 


ÎN FAŢA UŞII MILENEI - ACELAŞI TIMP 
Manu sună din nou. Nici un răspuns. Vrea 
să mai sune o dată, renunță. Cu fața 
împietrită, coboară scările. 


EXT. PIAŢA ROMANĂ 22 - ACELAŞI TIMP 
Manu iese din clădire. Îşi ridică privirile 
către etajul patru, unde lumina este 
aprinsă. 


INT. ÎN FAŢA UŞII MILENEI - ACELAŞI TIMP 
Chitoşcă SUNA la sonerie. Nici un răspuns. 


EXT. PIAŢA ROMANĂ 22 - ACELAŞI TIMP 
Manu stă nemişcat pe trotuar, cu ochii 
ţintă la fereastra Milenei 


INT. LOBBY - PIAŢA ROMANĂ 22 - ACELAŞI TIMP 
Chitoşcă părăseşte clădirea printr-o IEŞIRE 
DE SERVICIU mascată. 


EXT. PIAŢA ROMANĂ 22 - MAI TÂRZIU - NOAPTE 

Prietenii Milenei - Paul, Lucia, Carmen, 
George şi Radu părăsesc clădirea, destul 
de bine-dispuşi. George duce sub braţ 
video-recorderul, pe care Carmen îl obligă 
să-l ascundă într-un sac. 


GEORGE: Pentru ce? Nu-mi pasă!... 
CARMEN: E mai bine, e mai bine... 


PAUL: Vezi care e problema... Occidentul 


urăşte nazismul, dar tolerează 
comunismul... care este la fel de rău, dacă 
nu mai... 


LUCIA: Paul, pentru numele lui Dumnezeul... 


PAUL: Ce? Lasă-i să m-audă, lasă-i să m- 
audă!... 


GEORGE: (oftând) Aş vrea şi eu să fac un film 
în Casablanca 


RADU: Somn uşor, vise plăcute... 
Râd. Trec pe lângă Manu, ignorându-l. 


EXT. PIAŢA ROMANĂ 22 - MAI TÂRZIU - NOAPTE 
Manu se află în continuare pe trotuar, fără 
să scape din ochi ieşirea. Lumina de la 
etajul patru se stinge. Manu îşi aprinde o 
ţigară. Zona e pustie. O Dacie albă e 

parcată la o oarecare distanţă, pe partea 
cealaltă a străzii. Manu nu-i dă nici o aten- 
ţie. Patrulează prin faţa intrării, cu cartea 
Milenei în mână. 


EXT. PIAŢA ROMANĂ 22 - DIMINEAŢA 

Încep să apară primii trecători. Trotuarul se 
aglomerează. Manu nu-şi ia ochii de la 
ieşire. Este evident că şi-a petrecut 
noaptea acolo. 

Milena iese, grăbită, şi dispare printre 
trecători. Manu, luat prin surprindere, se 
repede înăuntru. 


INT. LOBBY - PIAŢA ROMANĂ 22 - ACELAŞI TIMP 
Locatari din bloc coboară scara. 


VECINUL: Cât ai făcut? 


FEMEIA BLONDĂ: Nimic... Pârlitul de general 
nu mi-a plătit... 
Părăsesc clădirea prin IEŞIREA DE 
SERVICIU. Manu rămâne o clipă paralizat. 
Se repede după ei. 


EXT. STRADA DIN SPATELE CLĂDIRII - PIAŢA 
ROMANA 22 -ACELAŞI TIMP 
Manu se năpusteşte afară, mătură cu 
privirea strada în sus şi în jos. Nici urmă de 
Chitoşcă. Doar cei doi vecini se în- 

depărtează în grabă. Maxilarele lui Manu 
se încleştează. 


INT. CANCELARIA PROFESORILOR - ZI 
E pauză. Profesorii sunt strânşi în câteva 
grupuri. PROFESOARA 1: priveşte pe 
fereastră. 


PROFESOARA 1: Clădirea asta o să ne ia tot 
soarele... 


PROFESOARA 2: (indignată şi speriată) Taci 
din gură! Cum poţi să spui aşa ceva?! 
Milena vine mai aproape şi aruncă şi ea o 
privire pe fereastră. Zidarii aşază cărămizi 
pe creasta unui zid în creştere. 

MILENA: Cu ce seamănă? 

PROFESORUL 1: Cu ce-ar trebui să semene? 


MILENA: Vă-ntreb - cu ce seamănă? 
Profesorii ridică din umeri, nedumeriţi. 


MILENA: Vă spun eu: seamănă cu un vapor. 


PROFESORUL 2 Da-a, asta ne mai lipsea - 
vapor!! Unde vezi tu vapor?! 

Toţi profesorii se zgâiesc pe geam. Într-un 
colţ, tăcut, Nicolae bea dintr-o ceaşcă de 
ceai. 


PROFESORUL 1: Ştii ce? Are dreptate. Aduce 
cu un vapor. 


PROFESOARA 2: Fugi, domne, cu vaporul 
dumitale!... 

(către Milena) Ascultă, nu ţi-e bine? Unde vezi 
tu vapor?! 


PROFESOARA 1: (batjocoritoare) Cine ţi-a 

băgat ideea asta în cap? Zidarul?... Sau 
dirigintele?... 
Uşa se dă de perete şi Manu năvăleşte în 
încăpere, cu salopeta şi cizmele lui 
murdare călcând pe covor. Toţi au un 
moment de stupoare. Manu merge direct 
la Milena. 


MANU: Te-ai culcat cu Chitoşcă!... 
Alt moment de stupoare, amestecat cu o 
satisfacţie ascunsă a profesorilor faţă de 
situaţia în care e pusă Milena, care se 
înroşeşte de indignare. 


MILENA: Cum... Cum... Cine îţi dă dreptul să 
vii aici şi... 
(se sufocă) Nu m-am culcat cu nici-un Chi... 


187 


(ţipând, cu ochii aproape în lacrimi) Şi ce 
treabă ai tu cu... cu cine mă culc eu?! 


MANU: (calm) Am. 
Nicolae nu face nici o mişcare. Profesorul 2 
pune mâna pe umărul lui Manu. 


PROFESORUL 2 Mutule, las-o în pace. Haide... 
Manu se întoarce spre el. Pumnii i se 
încleştează. 


MANU: Numele meu nu este Mutu... 


PROFESOARA 1: Câtă obrăznicie! Dar dacă i- 
a dat nas, aşa-i trebuie! 


PROFESOARA 2: Câtă lipsă de moralitate!... 


PROFESORUL 1: Mutule, ieşi afară de-aici!... 
Manu îi trece în revistă cu o privire de 
dispreţ. 


MANU: Gura!... 
(se întoarce spre Milena) EA trebuie să 
răspundă. Spune... te-ai culcat sau nu cu 
Chitoşcă azi-noapte? 
Privirile tuturor se întorc spre Milena, care 
a rămas blocată. 


NICOLAE: Domnu' Manu, vreţi să mergem la 
mine în birou? 

MANU: N-am vorbit cu dumneavoastră. 


NICOLAE: Am ceva foarte important să vă 
spun. 


MANU: Anume... ce? 


NICOLAE: Pot să vă dau eu răspunsul la 
întrebare. 
Manu, uşor descumpănit, se încruntă. 


NICOLAE: Ea oricum nu vă va spune adevărul. 
Dar eu cunosc adevărul... 
Manu ezită, apoi porneşte către uşă. 

MANU: (Milenei) Vorbim noi mai târziu... 

INT. BIROUL LUI NICOLAE: - MAI TÂRZIU 

NICOLAE: Da, s-a culcat cu Chitoşcă. Sunt şi 
eu foarte supărat din cauza asta. Ca 
director, vă daţi seama, nu pot să tolerez 
asemenea... In locul dumneavoastră, nu i- 
aş acorda nici măcar o privire de dispreţ... 


MANU: (intrigat) De unde ştiţi că s-a culcat cu 
el? 


NICOLAE: (prins cu garda jos) De unde ştiu?... 


189 


Se apropie de fereastră, căutând să 
câştige timp. 


MANU: Da. De unde ştiţi? 

Pe neaşteptate, Nicolae se repede afară 
din încăpere. 

EXT. LA INTRAREA. ŞCOLII - ACELAŞI TIMP 
Individul 1 şi Individul 2 o escortează pe 
Milena spre o Dacie albă. Nicolae năvăleşte 
afară din scoală. 

NICOLAE: Ce faceţi aici? 

INDIVIDUL 1: Avem ordinele noastre. 

NICOLAE: Ce ordine?! Care este acuzaţia? 


INDIVIDUL 2: Ştiţi foarte bine care este 
acuzaţia... 


NICOLAE: Nu. Nu ştiu. 


INDIVIDUL 2: Atunci, încercaţi să ghiciţi... 
Cei doi Indivizi fac un semn scurt din cap 
către Milena. Ea îi aruncă o privire 
înspăimântată lui Nicolae. 


NICOLAE: (către Individul 1) O clipă. 
Dumneata eşti elev la mine, la fără 

frecvenţă, nu-i aşa? Săptămâna viitoare 
avem examen, pare-mi-se... 


INDIVIDUL 2: Şi ce? Mă ameninţaţi? 
Chitoşcă se apropie, gesticulând. 


CHITOŞCĂ: (către Individul 1) Nu e nicăieri. A 
dispărut... 


INDIVIDUL 2: (lui Nicolae) Aşa, din 
întâmplare, aveţi idee pe unde poate fi 
Mutu? 


NICOLAE: De unde să ştiu eu? E cumva 
profesor? 


INDIVIDUL 1: Nu-i nimic. Îl găsim noi oricum... 


INT. BIROUL LUI NICOLAE: - ACELAŞI TIMP 
Manu priveşte pe fereastră. 


PDV AL LUI MANU 
PANCARTA poate fi în sfârşit citită: 
„ȘANTIERUL SALII CONGRESELOR 
PARTIDULUI". 
Chitoşcă ridică din umeri şi gesticulează 
spre zidarii de pe schele. Individul 1 şi 
Individul 2 o apucă de braţ pe Milena şi o 
forţează să intre în maşină. 


EXT. ŞANTIER - ACELAŞI TIMP 

Maşina demarează. 


NICOLAE: Trebuie s-o scoatem din mâinile lor. 
Cât mai repede! 


CHITOŞCĂ: Cum? 


NICOLAE: Ştiu eu cum... 
Aleargă înapoi în şcoală. 


INT. BIROUL LUI NICOLAE: - ACELAŞI TIMP 
Trânteşte uşa de perete. 


PDV AL LUI NICOALE 
Incăperea e goală. 


INT. CELULE - SECURITATE - MAI TÂRZIU 
Individul 1 şi Individul 2 o împing brutal pe 
Milena într-o celulă. 


INDIVIDUL 1: (încuie uşa cu zăbrele) Bine-ai 
venit, frumoaso! O să avem Imediat o mică 
discuţie... Pregăteşte-te... 

Individul 2 râde  batjocoritor. Amândoi 
pleacă. Milena rămâne singură în spatele 
gratiilor. 


INT. BIROUL LUI NICOLAE: - MAI TÂRZIU 


Omul cu Gura Strâmbă aduce o ceaşcă de 
ceai. 

NICOLAE: Unde e? Unde s-a băgat? 
Omul cu Gura Strâmbă  gesticulează, 
neajutorat. 


NICOLAE: Ai căutat peste tot? 
Omul cu Gura Strâmbă dă din cap şi scoate 
nişte sunete nearticulate. 


NICOLAE: Ce?... leşirea din spate? 
Omul cu Gura Strâmbă dă din cap frenetic. 
Nicolae, cătrănit, ia o sticlă de whisky de 
sub birou. Omul cu Gura Strâmbă scoate 
UN BRICEAG, îl deschide şi taie dopul 
sticlei. Toarnă în ceaşcă. Nicolae soarbe 
puţin şi se apropie de fereastră. 


NICOLAE: (turbat) Trebuie să-l găsim imediat! 
E o chestiune de viaţă şi de moarte. N- 
auzi? Ce mai stai? 

Omul cu Gura Strâmbă iese cu spatele. 


INT. BARACA LUI CHITOŞCA - ACELAŞI TIMP 
Chitoşcă priveşte prin geam către 
fereastra biroului lui Nicolae. 


PDV AL LUI CHITOŞCĂ 
Nicolae, din spatele ferestrei lui, priveşte în 
jos, spre Chitoşcă. 


INT. CAMERA DE INTEROGATORIU - 
SECURITATE - ZI 

Un bărbat în civil, văzut din spate, priveşte 
pe fereastra cu bare. 


MIHOC: Corabia spre Groenlanda - înţepenită 


în beton... Foarte inteligent. Toate scrierile 
dumneavoastră sunt foarte inteligente... în 
afară de... 

Se întoarce cu faţa. 


MIHOC: ... scenele... să le spunem... erotice. 


Care sunt cam... uscate. Prea uscate. Vă e 
teamă să nu vă trădaţi prea mult? 

Milena este aşezată pe un scaun lipit de 
peretele opus ferestrei. Alte piese de 
mobilier nu se află în cameră. In dreapta 
ei, un telefon stă agăţat de perete, iar în 
stânga - un buton de sonerie. 


MIHOC: Mărturisiţi? 


MILENA; Ce să... mărturisesc? 


MIHOC: instigare la sabotaj politic. Zidarul a 


încercat să imite sinuciderea marinarului 
din carte. A vrut să se arunce de pe schele 
aşa cum l-aţi aruncat dumneavoastră pe 
marinar de pe catarg. 

Milena rămâne încremenită 


MILENA: Ce... Ce sabotaj politic? E o... 


coincidenţă. 

MIHOC: Coincidenţă?... De câţi zidari aţi auzit 
să citească... basme? (pauză) Când l-aţi 
recrutat? 


MILENA: N-am recrutat pe nimeni. Nici măcar 
nu ştiu cum îl cheamă. 


MIHOC: Nu ştiţi? Dar podeţ de cărămizi v-a 
făcut şi-aţi şi mers pe el... 


MILENA: Ploua... 


MIHOC: Ploua... Dar pompierii... de ce i-aţi 
oprit? 


MILENA: El m-a rugat... Altfel... Se zbătea... 
Mihoc izbucneşte în râs. 


MIHOC: Vedeţi? Vedeţi cum vă contraziceţi? 
(sever) De fapt, aţi oprit scara pentru ca 
să-l ajutaţi să cadă. 


MILENA: Nu este adevărat! Nu este adevărat! 
Şi de ce l-aş fi instigat să. se sinucidă? 
Pentru ce, în ce scop? 


MIHOC: Pentru a transmite publicului mesajul 
subversiv al cărţii. Dincolo de Groenlanda a 
fost confiscată din librării, da? Mesajul ei n- 
a mai ajuns la cititori. Atunci, v-aţi gândit 

s-o faceţi... de-adevăratelea. să 
transformați ficţiunea în realitate. Dar asta 
este meseria mea, nu a dumneavoastră. 


MILENA: (excedată) E o nebunie.!... 


MIHOC: Aşa zic şi eu. 
(pauză) Când l-aţi recrutat? 


MILENA: Niciodată. 
MIHOC: Nu vreţi să mărturisiţi, nu? 
MILENA: (explodând) N-am ce să mărturisesc! 
MIHOC: Foarte bine. Toată lumea mărturiseşte 
în ziua de azi. E deja... plictisitor. 
(pauză) Scoateţi-vă, vă rog, ceasul... 


Milena pare că n-a auzit. 


MIHOC: Scoateţi-vă ceasul! 
Milena îşi desface ceasul de la mână. 


MIHOC: Frumos ceas. Şi-acum... acel articol 
mai intim. 
Milena îşi ridică ochii spre el. Mihoc face un 


gest către fusta ei. Se privesc în tăcere 
câteva secunde. 


MILENA: (şocată) Nu. 

MIHOC: Bine. Eu am timp suficient. Chemaţi- 
mă când... 
Părăseşte camera. 
Milena rămâne încremenită. 


EXT. PLATA ARCULUI DE TRIUMF - MAI TÂRZIU - 
NOAPTE 
Manu îl urmăreşte pe Nicolae. Îl prinde din 
urmă. 


MANU: De ce-au luat-o? 
Fac câţiva paşi, unul lângă altul. 


NICOLAE: (sumbru) Unde umbli? 
Nicolae  inspectează rapid zona. Pare 
pustiu. Intră în CABINA TELEFONICA. 


NICOLAE: Vino mai aproape. 
Manu se trage lângă peretele de sticlă al 
cabinei. Nicolae ridică receptorul, 
introduce o monedă, se face că formează 
un număr şi că vorbeşte la telefon. 


NICOLAE: (în şoaptă) Soarta ei e în mâinile 
tale. 
Manu stă nemişcat. 


INT. CAMERA DE INTEROGATORIU - 
SECURITATE - NOAPTE 

Milena e singură. Apasă butonul soneriei. 
Nici un răspuns.  Ridică receptorul 
telefonului. 


MILENA: Alo?... Alo?... Poate cineva să-mi 
aducă un pahar cu apă? Alo?... Alo?... 
Nimeni nu-i răspunde. 

EXT. PIAŢA ARCULUI DE TRIUMF - ACELAŞI TIMP 
Scena anterioară continuă. Nicolae şi Manu 
sunt separați de peretele de sticlă al 
cabinei telefonice 

MANU: (furios) ... Eu să...!? Nici vorbă! 

NICOLAE: (calm) E singura cale de a o salva. 

MANU: Nici să n-aud! s-a culcat cu Chitoşcă. 
Nu-mi pun eu pielea în saramură pentru 
ea. 

NICOLAE: Nu s-a culcat cu nici un Chitoşcă. 


MANU: (consternat) Păi nu mi-aţi spus chiar 
dumneavoastră?! 


NICOLAE: Te-am minţit. 


MANU: Nu contează. L-am văzut... i-am auzit 
pe-amândoi în garsonieră - s-a culcat cu el! 

NICOLAE: Ce-ai auzit? N-ai auzit nimic. 


MANU: Şoaptele lor le-am auzit cu urechile 
mele. 


NICOLAE: Măi omule, nu s-a culcat cu nici un 
Chitoşcă! Vrei să ştii cu cine s-a culcat? Cu 
mine, poftim! 


MANU: (privindu-l lung) Nu vă cred. Sunteţi un 
mincinos. 


NICOLAE: Şi asta - înainte de a te cunoaşte pe 
tine. Din cauza ta, ne-am despărţit, acum 
suntem doar colegi... 

MANU: Nu vă cred. 


NICOLAE: Jur pe... ce vrei tu că ne-am 
despărţit! 


MANU: Nu asta! Nu vă cred că nu s-a culcat cu 
Chitoşcă! 


NICOLAE: (clatină din cap) Şi după câte o 
cunosc eu, nici n-o va face vreodată. 
Pauză. 

NICOLAE: Fă-o pentru ea, dacă ţii la ea. Du-te 
chiar acum... Să nu fie prea târziul... 

(pauză) S-ar putea să păţească ceva... 
ceva îngrozitor. 

Ochii li se întâlnesc şi se privesc lung, cu 
subînţeles. 


INT. CAMERA DE INTEROGATORIU - MAI TÂRZIU 
- NOAPTE 
Intră Mihoc 


MIHOC: Gata? 
MILENA: Vreau un pahar cu apă 


MIHOC: Nu. Înţeleg că încă te mai gândeşti... 
îţi mai dau o oră. După asta te-ajutăm 
noi... 

Se întoarce spre uşă. 


MILENA: De ce... de ce-mi cereţi asta? 
El se opreşte. 


MIHOC: Pentru ca să vă umilesc. Mulțumită de 
răspunsul ăsta? Nu pot să vă dau drumul 
chiar aşa... cu una, cu două! 
lese. Lumina se stinge. După un timp, pe 
întuneric, Milena se ridică şi merge la 
fereastră. 


PDV AL MILENEI 

În depărtare, pe deasupra acoperişurilor, 
se vede, luminat, vârful în construcţie al 
Sălii Congreselor Partidului. 


EXT. ŞANTIER - DIMINEAŢA 
Pe platforma  schelei, zidarii aşază 
cărămizi. Individul 1 şi Individul 2 sunt 
lângă baraca lui Chitoşcă. 


CHITOŞCĂ: (dezvinovăţindu-se) Nu e nicăieri. 
Nu ştiu unde e. N-a venit astăzi la lucru. 


INDIVIDUL 1: îl găsim noi, n-aveţi grijă... 
Chemaţi-l pe prietenul lui cel maj bun. 


CHITOŞCĂ: N-are prieteni. 
INDIVIDUL 1: Imposibil. 


INT. BIROUL LUI NICOLAE: - ACELAŞI TIMP 
Nicolae, de lângă geam, urmăreşte scena. 


PDV AL LUI NICOLAE 
Chitoşcă gesticulează spre schelă. Tudor 
se desprinde de grupul zidarilor şi coboară 
scările. i 
Se aude telefonul SUNAND. 


INT. BIROUL LUI NICOLAE: - ACELAŞI TIMP 
Nicolae ridică receptorul. 

STERE: (V.0.) Stere. Eşti dat afară din şcoală. 
Şi ăsta de doar începutul. O să... 


NICOLAE: Nu cred. 
STERE: (V.0.) Ce?! 


NICOLAE: Am spus - nu cred. Întrebaţi-l pe 
tovarăşul secretar general - deşi nu cred 
că aveţi curajul. 


STERE: (V.O., isteric) CE? CUM?! CE-AI SPUS?! 
Nicolae pune receptorul în furcă 


INT. CAMERA DE INTEROGATORIU - 
SECURITATE - DIMINEAŢA 
Milena, aşezată, cu chiloţii negri în mână, 
soarbe frenetic un pahar cu apă. Este 
traumatizată, cu ochii jucându-i în cap în 
toate direcţiile 
Mihoc, în faţa ei, ţine în mâini cartea 
Dincolo de Groenlanda. 


MIHOC: (uitându-se la mâna ei) Vă place 
culoarea neagră? Este foarte distinsă... 
(pauză) Sper că nu vă simţiţi umilită... 
Pauză. 


MILENA: Ba da... Pot să plec acum? 

MIHOC: (zâmbeşte) Hm... foarte inteligent. Îmi 
pare rău, dar nu scăpaţi numai cu atâta... 
Sper că nu v-aţi răzgândit, dar vă mai 
întreb o dată: când l-aţi recrutat pe Mutu? 


MILENA: (la capătul puterilor) Nu l-am recrutat 
în nici un fel şi nici nu l-am împins să... 


MIHOC: (rânjind) Perfect. În sfârşit - avem 
prilejul să  transformăm ficţiunea în 
realitate! 


INT. BIROUL LUI NICOLAE: - ACELAŞI TIMP 
Nicolae priveşte în jos, prin fereastră. Cu 
un gest nervos, se uită la ceasul de la 
mână. Se uită din nou pe fereastră. 


PDV AL LUI NICOLAE 
Tudor, în faţa Individului 1, ridică din umeri 
a neştiinţă. 
Pe potecă apare Manu. Merge direct la 
Individul 1 şi Individul 2. 


EXT. ŞANTIER - ACELAŞI TIMP 
MANU: Pe mine mă căutaţi, tovarăşi? 
INDIVIDUL 1: Ah, cititorul nostru! Uite ce 


băiat bun... 
li pun cătuşele, brutal. 

INDIVIDUL 2: De ce-ai vrut, mă, să te sinucizi 
aici? Alt loc mai bun n-ai găsit? 


MANU: N-am vrut să mă sinucid. A fost o 
glumă... 
Il împing spre maşină. 


INDIVIDUL 1: Glumă? Cine te-a învăţat gluma 
asta, mă, cititorule? 


MANU: He, poate vă spun, poate nu... 
Individul 1 îi dă un pumn în stomac. Manu 
se îndoaie. ÎI împing în maşină. Maşina 
demarează. 


INT. CAMERA DE INTEROGATORIU - 
SECURITATE - ACELAŞI TIMP 


MIHOC: (ridicând cartea Milenei) Toată lumea 
se întreabă de ce s-a sinucis marinarul... 
Chiar şi eu... 

SUNA telefonul, Mihoc răspunde 


MIHOC: (rânjind) ... Aha! Minunat. 
Pune receptorul la loc. 


MIHOC: Mutu a recunoscut. 
Pauză. 


MILENA: N-avea ce să recunoască. 

MIHOC: A recunoscut că l-aţi împins să se 
sinucidă. Recunoaşteţi şi dumneavoastră? 


MILENA: N-am ce să recunosc. 


MIHOC: (ridică, din nou, cartea) De ce l-ai 
sinucis pe marinar? 


MILENA: Citiţi cartea. Totul e în carte. 


MIHOC: Chiar totul?... Vrei să spui - din cauză 
că n-a fost lăsat să plece în Groelanda? 
Prostii. Poate din cauză că prietena lui a 
fost violată în grup de ceilalţi marinari. 
Asta ar putea să fie un răspuns... DarnuE. 
Adevărul e altul... Să vi-l spun eu. . 
(pauză) Marinarul a aflat că El I-A PLACUT. 


MILENA: Asta nu e în cartea mea... 


MIHOC: (ricanând) Este sau nu este... Mă 
întreb dacă şi dumneavoastră V-AR 
PLACEA... 

Milena îşi ridică privirea spre el. 


MIHOC: (insinuant) V-AR PLĂCEA?... 
Milena îl pironeşte cu privirea. 


MIHOC: Permiteţi?... 
Se apleacă, fără s-o atingă, şi apasă pe 
butonul soneriei. 

Intră Individul 1 şi Individul 2. 


MILENA: Nu... 
Mihoc face un semn, cei doi îi răsucesc 
mâinile după speteaza scaunului, 
imobilizând-o. 


MIHOC: (cu o lucire de nebun în priviri) Te rog 
să mă înţelegi, ştiu totul despre tine. In 
afară de... 


MILENA: Nu! Nu! Staţi. Vă spun adevărul! 


MIHOC: Ne spui adevărul după... Nu vei mai 
avea nimic de ascuns. 
Introduce încet-încet cotorul cărţii între 
genunchii ei, împingând în sus fusta şi 
dezvelindu-i coapsele 


MILENA: (zbătându-se fără succes) NU! NU! 
Vă spun adevărul. Mărturisesc! 
Mărturisesc! 


MIHOC: Nu e nimic de mărturisit, nu-i aşa... 
Doar nu vrei să... 


MILENA: Nu... 
MIHOC: ... mă opresc... 


MILENA: Ba da!... 

MIHOC: (continuă acţiunea) Ficțiune sau 
realitate, asta-i întrebarea. Poate chiar şi 
tu vrei să ştii... eu nu fac decât să te ajut 
să afli... 


MILENA: (zbătându-se) NU. NU VREAU! NU 
VREAU! y 
Deodată SUNA telefonul. Mihoc se opreşte. 
Telefonul continuă să sune. 


INDIVIDUL 1: Telefonu”, şefu'! Nu știi 
niciodată cine sună... 
Mihoc îi smulge receptorul. 


MIHOC: (ţipând) Ce este? 
(pauză) Dă-mi-l. 
(pauză) Ce vrei, directore? 
Ascultă la telefon 


INDIVIDUL 1: Şefu', puneţi-mi şi mie o pilă. 
Am examen cu el la franceză. 
Mihoc face un semn agasat. 


MIHOC: (la telefon) Nu cred, dar o să 
cercetăm. Şi dacă e nebun, ce? 
(pauză) Te joci cu focul, directore... 
Apropo, sper că oamenii noştri trec 
examenul la franceză. Şi toate celelalte 
examene! 
Trânteşte telefonul. 

MIHOC: Daţi-i drumul. 
Cei doi Indivizi îi dau drumul Milenei 


MIHOC: Cine pastele mă-sii i-a dat ăstuia 
numărul meu de telefon? 


INDIVIDUL 1: (spăşit) Eu, şefui'... În caz că 
poate nu mai e nevoie să mă prezint la 
examen... 


MIHOC: leşiţi afară. 
Cei doi ies. 


MIHOC: Directorul şcolii pretinde că zidarul e 
nebun. Nu mi-aţi spus asta. (pauză) E 
nebun? 


MILENA: N-nu... 

MIHOC: (scos din sărite) Domnişoară, dacă 
zidarul e nebun, dumneata scapi!... E aşa 
de greu de priceput? 


MILENA: Şi... şi lui ce i se va întâmpla? 


MIHOC: O să-l băgăm în spitalul de nebuni! Te 
întreb încă o dată: e nebun sau nu? 


MILENA: N-nu. Adică - da, este... darnu...nue 
de spital... nu e periculos. 

Mihoc striveşte butonul soniei. 


INT. CAMERA DE INTEROGATORIU - 
SECURITATE - MAI TÂRZIU 
Manu de-abia se ţine pe picioare. Faţa îi 
este tumefiată şi are urme de sânge. 


MIHOC: Mutule! 
MANU: Nu mă cheamă Mutu... 
MIHOC: De când o cunoşti pe doamna? 


MANU: De mult. Nici nu mai ţin minte de 
când... 


MIHOC: Unde vă întâlneaţi? 


MANU: La ea acasă. Piaţa Romană 22, 
apartament 16. 
Mihoc îi aruncă  Milenei o privire 
triumfătoare. Ea este ca paralizată. 


MANU: Da' de ce mă-ntrebaţi? 
Mihoc se întoarce spre el, surprins. 


MIHOC: Pentru că doamna susţine că nu te 
cunoaşte, ca să nu mai vorbim că vă 
întâlneaţi la ea în apartament. 


MANU: Susţine?... Cum adică - susţine?!... 

MIHOC: (iritat) Adică spune... declară! 


MANU: Ai spus tu asta, Milena? După tot ce s- 
a întâmplat între noi?!... 
Milena e încremenită. 


MIHOC: Vorbeşte! Răspunde-i! 


MILENA: Câte... câte ferestre are dormitorul 
meu? 
Manu face un gest de anulare a încercării 
ei de a-l prinde cu minciuna. 


MANU: Una! 

MILENA: Şi sufrageria? 
Milena îl priveşte în faţă, ţinându-şi 
respiraţia. 


MANU: Tot una! 
Milena îşi lasă privirile în pământ. 


MIHOC: Ce este? 
(strigând) Ce este? 


MILENA: Eu locuiesc într-o garsonieră. 
Mihoc se încruntă şi-şi întoarce ochii la 
Manu. 

MANU: Ba nu, stai în două camere. Le-am 
văzut cu ochii mei. 
(pauză) Ce, nu mă credeţi? 
Mihoc continuă să-l privească. 


MANU: Ce, nu mă credeţi?!... Pe MINE, 
muncitor cinstit şi devotat pe şantierul Sălii 
Partidului?! Şi o credeţi pe EA - o disidentă 
mincinoasă?! 

Mihoc îl priveşte nemişcat. 


MANU: Ce, spuneţi, spuneţi ce gândiţi, credeţi 
că sunt nebun, nu? 
Mihoc îl pironeşte cu privirea. Manu se 
holbează la el. Deodată, întorcându-i 
spatele Milenei, îşi trage fermoarul de la 
pantaloni 


MANU: Na, mă, na nebun! O vezi, o vezi cât 
de nebună e?!... O vezi? 
Îşi trage fermoarul la loc şi se repede la 
Milena s-o strângă de gât. 


MANU: De ce, de ce m-ai împins să mor? De 
ce-ţi baţi joc de mine? 
Cei doi Indivizi năvălesc în cameră, îl 
înşfacă pe Manu, acesta se eliberează şi-i 
loveşte pe amândoi, culcându-i la podea, 
apoi sare la Mihoc. Alţi agenţi de Securitate 
năvălesc, îl lovesc pe Manu până ce cade 
în nesimţire, apoi îl târăsc afară. Milena îşi 

muşcă pumnii, plângând. Mihoc ridică 
receptorul. 


MIHOC: Dă-mi-l pe dirigintele şantierului. 
(explodează) Care şantier?! Şantierul lu' 
peşte prăjit! 

Trânteşte receptorul. 


MIHOC: Dacă dirigintele nu confirmă, tot nu 
scapi. 


INT. BIROUL LUI MIHOC: - MAI TÂRZIU 
Mihoc şi Chitoşcă se privesc într-un mod 
straniu. 


CHITOŞCĂ: A fost dat afară din facultate. 

MIHOC: Ce facultate? 

CHITOŞCĂ: Construcţii civile. L-am angajat din 
milă. E nebun, mi-am dat şi eu seama. Un 
student nebun, lampa mamii lor!... 

Mihoc  răsuflă din greu şi-şi masează 
fruntea. 

MIHOC: Şi dumneata o vrei scăpată?... Ce-are, 
domne, asta, de v-a dat gata pe toţi? E 
unsă cu miere?! 


INT. CELULE - SECURITATE - MAI TÂRZIU 

Mihoc deschide uşa. Milena stă chircită 
într-un colţ. 


MIHOC: între director şi diriginte, pe cine o să 
alegeţi acum? 
li întinde ceasul de mână. 


MILENA: N-am nevoie de el. 


MIHOC: (sarcastic) Bag seama că vreţi să vă 
întoarceţi pe-aici ca să-l luaţi... 
Ea se ridică în picioare şi trece pe lângă el, 
ieşind din celulă. 


EXT. ŞANTIER - DIMINEAŢA 
Profesori si elevi vin la ore. 
Chitoşcă îşi pipăie buzunarele. Milena se 
apropie, cu ochii în pământ, încercând să-l 
evite. Chitoşcă o prinde din urmă. 


CHITOŞCĂ: Mâine e sâmbătă. Hai să mergem 
la munte. Am pregătit totul. 


MILENA: (obosită) Da... 

CHITOŞCĂ: Ora două - Piaţa Romană, la 
coloane. Te aştept în maşină. Plecăm 
direct. 


MILENA: Da... Mâine... ora două... la coloane... 

Intră în şcoală. Nicolae a urmărit scena de 
la fereastra biroului său. 


INT. CLASA MILENEI - MAI TÂRZIU 
Milena se plimbă între catedră şi fereastră. 


MILENA: la să vedem... Aţi învăţat G/ossa?. 
ALIN: Bine v-aţi întors, tovarăşă profesoară!... 
MILENA: (zâmbind trist) Mulţumesc, Alin... 


TOŢI ELEVII: Am citit Dincolo de 
Groenlanda... 


ELEVA 1: Trebuie s-o rescrieţi. Marinarul să 
reînvie! 


ELEVA 2: Şi să fugă cu iubita lui în 
Groenlanda! 
Râsete. 


MILENA: Să ne întoarcem la poezia lui 
Eminescu. Aşa... Alin,ai învăţat-o pe 
dinafară? Cine a învăţat-o să se scoale în 
picioare!... 

În aşteptarea răspunsului lor, Milena se 
uită pe fereastră. 


PDV AL MILENEI 

Chitoşcă, în faţa barăcii lui, fixează obsesiv 
fereastra ei. 


TĂIETURĂ 


INT. CIASA MILENEI - ACELAŞI TIMP 
Toţi elevii se ridică în picioare. 


INT. CLASA LUI NICOLAE: - SEARA 
După ore - ultimii elevi părăsesc clasa. 
Nicolae îşi strânge materialele de pe 
catedră. Intră Milena. Nicolae rămâne 
nemişcat câteva clipe. 


NICOLAE: (revenind spre ea) Nu e rău deloc 
să fii profesorul unor ţipi de la Securitate, 
hm, ce zici? 

O îmbrăţişează strâns. Ea face acelaşi 
lucru. 


NICOLAE: (în şoaptă) Este... este adevărat ce 
mi-ai spus ultima dată? Că n-ai avut 
niciodată chef de mine?... 


MILENA: (murmurând) Nu... 

Se strâng amândoi, în braţe, cu disperare. El o 
împinge spre catedră. 

MILENA: (cu răsuflarea întretăiată) Poţi... poţi 
să-l ajuţi să iasă de-acolo?... 

NICOLAE: (la fel) Nici Papa de la Roma nu 
poate să-l mai ajute... 
Ating catedra. 


NICOLAE 
Spune-mi. 


MILENA: N-am... n-am să te mai părăsesc 
niciodată. Niciodată. 
Sunt pe punctul de a face dragoste, aşa 
îmbrăcaţi, pe catedră. 


MILENA: (aproape pierdută) Poţi... poţi să-mi 

faci rost de un paşaport?... Să scap din 
infernul ăsta... Fac tot ce vrei tu, când vrei 
tu... 
Nicolae înlemneşte. Îşi duce un deget la 
buze, făcând un semn către posibilele 
microfoane. Privirile le rămân suspendate 
una de alta un lung moment. 


INT. SALON - SPITALUL DE PSIHIATRIE - ZI 
Manu, tuns zero, se află întins în pat, în 
cămaşă de forţă, în jur, sunt pacienţi cu tot 
felul de ticuri bizare. Un INFIRMIER îl ridică 
şi-l împinge, fără menajamente, către uşă. 


INT. HOL - SPITALUL DE PSIHIATRIE - ACELAŞI 
TIMP 
Manu începe să meargă mai repede, parcă 
s-ar fi întremat din senin. 

INFIRMIER Amice, nu te ambala prea tare. De- 
aici oricum nu mai ieşi... 


MANU: (ursuz) Taci, mă, din gură... 


EXT. PIAŢA ROMANĂ - IA COLOANE - ACELAŞI 
TIMP 
Chitoşcă, la volanul maşinii sale, aşteaptă, 
impacientat. Se uită la ceas. 


INT. VORBITOR - SPITALUL DE PSIHIATRIE - 
ACELAŞI TIMP 
În spatele unei plase de sârmă se află 
Milena. Manu intră, la vederea ei, privirea i 
se luminează. Se aşază în faţa ei. 


MILENA: Mulţumesc... 

MANU: (uşurat) i-au dat drumul... 

MILENA: Ce faci? Cum te simţi? 

MANU: Bine. Sunt bine... 
(zâmbind) Vezi? Vezi că putem discuta din 
nou în... condiţii civilizate?... Te-au... Ţi-au 


făcut vreun rău? 


MILENA: Nu... Mi-au luat doar ceasul... 
Pauză. 

MANU: Mai... Te mai vezi cu directorul? 


MILENA: Nu. De unde ştii că... m-am văzut cu 
el? 


MANU: El mi-a spus... dar poate că a minţit. 
Tot el m-a sfătuit să fac pe nebunii'...ca să 
te salvăm şi să scape de mine. A împuşcat 
doi iepuri dintr-un foc. 

Ea îşi lasă privirile în jos, nemaiştiind ce să 
zică. 


MANU: Dar cu Chitoşcă te vezi?... 


MILENA: Bineînţeles că nu. Niciodată. Nu te 
mai gândi la astea acum... 


MANU: Aici... nu prea am la ce să mă gândesc. 
In afară de... de ce l-ai omorât pe 
marinar... 


MILENA: (zâmbind) Nu eu l-am omorât. S-a 
omorât singur... 
Apare Infirmierul. 

INFIRMIER: Gata, Mutule. 

MANU: (ridicându-se) Când mai vii? 


MILENA: Cât de curând. Ce vrei să-ţi aduc? 
Nişte mere? 

MANU: Nu. Castraveţi muraţi 


EXT. STRADA DIN SPATELE CLĂDIRII - PIAŢA 
ROMANĂ 22 -NOAPTE 
Milena se apropie de intrarea' de serviciu. 
Din întuneric, Chitoşcă îi sare în faţă şi o 
apucă de braţ. 


CHITOŞCĂ: (turbat) Te-am aşteptat ca un idiot 
trei ore... 


MILENA: Ah... aaa... n-am putut, sunt bolnavă. 


CHITOŞCĂ: Hai să bem o cafea la tine. 
(bătându-şi buzunarul) Am cafea. 


MILENA: Nu pot acum. Am... am nişte prieteni 
în vizită. 


CHITOŞCĂ: (ameninţător) Faci jocuri de-astea 
cu mine? După ce te-am scos de-acolo?... 
Milena îl cercetează câteva secunde. 


MILENA: De ce mă vrei atât de mult? Sunto 
disidentă. Iți periclitezi poziţia... 


CHITOŞCĂ: Nu contează. Am putere, nici nu 
ştii câtă putere am. Dacă vii cu mine, nu te 
mai atinge nimeni, nici măcar cu o 
floare!... Vei fi regină. Regina mea... 

MILENA: (în cumpănă) Bine. Sâmbăta viitoare. 
Mergem la munte. 


CHITOŞCĂ: Dar, de data asta... vii, da? 


MILENA: Sâmbătă, la coloane, la ora două. 
Se smulge din strânsoarea lui şi intră în 
clădire. 


INT. GARSONIERA MILENEI - MAI TÂRZIU 
Milena tocmai a intrat. E cu spatele lipit de 
uşă, ca şi cum ar vrea să fie sigură că 
nimeni nu forţează uşa ca să intre. Este 
speriată. 


INT. GARSONIERA MILENEI - MAI TÂRZIU 

Milena bate la maşină în franceză, cu 
volumul Dincolo de Groenlanda deschis 
lângă ea. Este preocupată de cu totul alt 
subiect decât de traducere. Deodată se 
opreşte. Are o idee. Smulge din maşină 
pagina la care lucrează, pune o foaie albă. 
Incepe să bată din nou. 


INSERT - ÎN MAŞINA DE SCRIS - ANONIMA 


INFORMARE 
Către Comitetul Central, în atenţia tov. 
Secretar al CC, lon Stere: Şeful şantierului 
Sălii Congreselor Partidului a angajat în 

mod deliberat un zidar bolnav psihic, care 
a încercat să se sinucidă. Acest sabotaj 
politic pune în mare pericol munca 
noastră, a tuturor. 

Semnat - un grup de muncitori îngrijoraţi. 


INT. BARACA LUI CHITOŞCA - ZI 
Chitoşcă a înghesuit-o pe Stela într-un colţ 
şi îi pipăie cu brutalitate sânii. Ea se zbate 
şi încearcă să scape. 


STELA: Nu! Lasă-mă! Pot să lucrez doar la 
facturare?... M-am săturat de cărămizi! 


CHITOŞCĂ: (diavoleşte) Nu încă... Haide, fii 
cuminte... 


STELA: (luptându-se) Nu! Nu!... Nu mai 
vreau... 
SUNA telefonul. Chitoşcă răspunde. 
STERE: (V.0.) Stere. 
CHITOŞCĂ: Trăiţi! 


STERE: (V.0.) Tu l-ai angajat pe nebunul ăla 
pe şantier? 


CHITOŞCĂ: Tovarăşe secretar, vă raportez că 
nu ştiam că e... 


221 


STERE:  (V.0.) Gura!... Încerci cumva să faci 
un sabotaj politic?... 


CHITOŞCĂ: OH, NU, NU, cum să... păcatele 
mele!... Eu am vrut doar să... 


STERE: (V.0.) Gura!... N-a fost nici un sabotaj 
politic, să-ţi intre asta bine în capul tău de 
ştiucă! Nimănui nu-i este permis să se 
sinucidă pe şantierul Sălii Partidului! Şi nu 
există muncitori nebuni pe acest şantier! E 
clar? 


CHITOŞCĂ: Am înţeles, tovarăşe secretar! 


STERE:  (V.0.) O să-i găsim un alt şantier, 
unde poate să se sinucidă cât vrea! Nu mai 
vreau să aud despre cazul ăsta! Chitoşcă, 
fii atent, la prima abatere, Canal scrie pe 
fruntea ta! 


CHITOŞCĂ: Am înţe... 
TONUL se aude în receptor. 


STELA: Pot să lucrez numai la facturare? 
Chitoşcă îi dă două palme. Fata izbucneşte 
în plâns. 


STELA: (hohotind) De ce mă baţi? Ce-am 
făcut? Nu-mi place durerea... 

CHITOŞCĂ:  Gura!... Obişnuieşte-te! Să-i 
placă! Bagă-ţi asta în capul tău de ştiucă şi 
vei fi fericită! 

STELA: (reprimându-şi plânsul) Da... 


CHITOŞCĂ: Eşti vinovată. Toate sunteţi 
vinovate!... 


STELA: Care toate? 


CHITOŞCĂ: întreabă careva ce s-a întâmplat 
cu Mutu? 


STELA: Doar Tudor şi lon. Mai iese vreodată 
de-acolo? 


CHITOŞCĂ: (rânjind) Ori nu iese deloc, ori 
iese... informator. 


STELA: (oripilată) Informator?! 


CHITOŞCĂ: Tu ce crezi?... Mai eşti prietenă cu 
lon? 


STELA: N-nu prea. Mă enervează... 
CHITOŞCĂ: Rămâi prietenă cu el... 


(ridicându-i bărbia) la spune, ai de gând să 
fii fată deşteaptă? 

STELA: Da... 


INT. SAI.ON - SPITALUL DE PSIHIATRIE - ZI 
Manu, în cămaşă de forţă, e în pat. Un 
pacient patrulează ca un robot de la un 
perete la altul. 


PACIENT Mărturiseşte... Mărturiseşte... 
Mărturiseşte... 
Se deschide uşa. Este Mihoc. 


INT. HOL - SPITALUL DE PSIHIATRIE - MAI 
TÂRZIU 
Mihoc şi Manu, fără cămaşă de forţă, merg 
către ieşire. 


MIHOC: Ar trebui să te recrutez ca informator. 
Dar eşti prea nebun ca să ne încurcăm cu 
tine. 

Îi dă o hârtie. 


MANU: (citind) Fabrica de creioane!? 


MIHOC: Noul tău şantier. Mutule, stai departe 
de Sala Partidului... Stai departe de femeia 
aceea - nu e pentru tine. Aparține altei 
lumi 
Au ajuns la IEŞIRE. Mihoc deschide uşa. 


MIHOC: Şi, te rog eu, nu mai face valuri - sau 
data viitoare ori dă o maşină peste tine, ori 

cazi de pe o schelă. Va fi o sinucidere 
perfectă, crede-mă... 


EXT. PIAŢA ROMANĂ 22 - NOAPTE 
Manu se strecoară în întunericul intrării. 


INT. ÎN FAŢA UŞII MILENEI - ACELAŞI TIMP A 
Manu SUNA la sonerie. Nici un răspuns. Işi 
lipeşte urechea de uşă. Se aud ŞOAPTE 
dintr-o discuţie între Milena și un bărbat. 
Manu  încremeneşte. SUNA din nou. 
Şoaptele încetează. Nici un răspuns. Manu 
părăseşte palierul, livid. 


EXT. PIAŢA ROMANĂ 22 - ACELAŞI TIMP 
Face câţiva paşi, ca un robot, de-a lungul 
clădirii. Deodată se uită în sus. 


PDV Al. LUI MANU 
O lumină abia ghicită se zăreşte la 
fereastra de la etajul patru. 


EXT. PIAŢA ROMANĂ 22 - ACELAŞI TIMP 
Manu are privirea pironită în sus. ÎNCEPE 
SA ESCALADEZE CLADIREA, AGĂŢÂNDU-SE 
DE CARAMIZI, PÂNĂ CE ATINGE 
FEREASTRA. PRIVEŞTE ÎNĂUNTRU. 


PDV Al, LUI MANU: INTERIOR GARSONIERA 
MILENEI 

În semi-întuneric, Nicolae apasă succesiv 
butonul unui diascop. Lângă el, se poate 
vedea UN PLIC MARE ALB. 

Milena, nud, citeşte din carte în faţa unui 
ecran, în timp ce Nicolae contemplă scena. 
Imagini din PARIS, inclusiv ARCUL DE 
TRIUMF, se scurg pe trupul ei şi pe ecran. 
Deodată, Milena se întoarce şi loveşte 
ecranul cu pumnul, producând O GAURA, 
SFÂŞIATĂ ÎN FRANJURI. 


EXT. ŞANTIER - ZI 
Zidarii au construit un nou zid proaspăt, de 
aproape doi metri. Apare Manu. 


MANU: S-a întors Mutu... (pauză) N-auziţi, mă? 

Nu sunteţi fericiţi? Tudore? loane? S-a 
întors Mutul!... 
Tudor şi lon tac. Nu scoate unul nici o 
vorbă. lon ia o căldare cu apă, dar Manu i-o 
smulge din mână şi o toarnă peste creasta 
zidului, dar şi peste mâinile zidarilor, care 
se opresc, ca opăriţi. 


MANU: Ce? Credeţi că sunt nebun? Păi da, 
chiar sunt!... Mutu e nebun de legat. 


ION: (printre dinţi) Mai rău... 


MANU: Mai rău decât nebun!? 

ION: Informator... 


MANU: Informator?!... EU - informator?! 
(râde frenetic) Ce vorbiţi?! Atunci, să vă 
arăt eu informator! ; 
FACE CÂŢIVA PAŞI ÎNAPOI, ŞI, FÂRĂ VESTE, 
PUR ŞI SIMPLU, SE ARUNCĂ CU CAPUL ŞI 
UMERII ÎN ZIDUL PROASPĂT. RĂMÂNE 
SUSPENDAT. ÎN GAURA PE CARE A PRODUS- 
O ÎNTRE CĂRĂMIZI. SÂNGELE Îl ACOPERĂ 
FAŢA 


STELA: (urlând) O, Doamne! O, Doamne! 
Tudor şi lon îl trag uşor şi-l aşază pe 
pământ. 


ION: (disperat) Cine... p-papucii tăi de femeie 
ţi-a băgat în cap că e informator? 


STELA: Ni-nimeni... 


ION: Da-a, nimeni! 
(o îmbrânceşte) Pleacă dracu' d-aici, să nu 


te mai văd... 

TĂIETURĂ 

INT. BIROUL LUI NICOLAE: - ACELAŞI TIMP 
Nicolae priveşte pe fereastră. 


PDVALLUINICOLAE: Chitoşcă soseşte 
alergând la locul faptei. 

TĂIETURĂ 
PE ŞANTIER - ACELAŞI TIMP 


CHITOŞCĂ: Ce s-a întâmplat? 


MANU: (leşinând) ĂSTA E SABOTAJ POLITIC! 
ACU' SA TE VADI!... 


CHITOŞCĂ: (de-a dreptul speriat) Prostii!... Nu 
e nici un sabotaj politic!... Luaţi-l de-aici!! 
Şi reparaţii zidul! Nimeni n-a văzut nimic! 
Nimeni n-a văzut nimic! 


TUDOR: (răcnind) CHEAMĂ SALVAREA! 

INT. BIROUL LUI NICOLAE: - ACELAŞI TIMP 
Nicolae îşi întoarce privirea spre telefonul 
de pe birou, dar nu face nici o mişcare. 


PE ŞANTIER - ACELAŞI TIMP 


CHITOŞCĂ: Luaţi-l de aici, nu vreau nici o 
Salvare! 


TUDOR: (lui Chitoşcă, printre dinți) 
Nemernicule!... 


INT. BIROUL LUI NICOLAE: - ACELAŞI TIMP 


Nicolae se hotărăşte şi ridică receptorul, 
formează un număr scurt. 

NICOLAE: Urgenta? Trimiteţi Salvarea pe 
Şantierul Sălii Partidului! Acum! 


PE ŞANTIER - ACELAŞI TIMP 


TUDOR: (susţinând capul însângerat al lui 
Manu) Cheamă Salvarea de la şcoală! 
lon aleargă către şcoală. 


CHITOŞCĂ: Haide, pune mâna! Să-l ducem 
de-aici!... 
El, Zidarul 1, Zidarul 2 şi Zidarul 3 se 
apleacă să ridice corpul nemişcat al lui 
Manu 


TUDOR: (ca o fiară) DACĂ-L ATINGI, TE 
OMORI! 
Chitoşcă îngheaţă. 


INT. GARSONIERA MILENEI - MAI TÂRZIU 

Milena bate la maşină UN FORMULAR DE 
PAŞAPORT. Plicul mare alb se află pe 
masă. Se aude SONERIA. Merge şi 
deschide. 

Tudor şi lon îl ţin pe Manu, leşinat, pe 
braţe. Manu are capul bandajat, gâtul într- 
un corset de ghips, iar faţa - albă ca varul. 


MILENA: (înmărmurită) Ce... ce s-a întâmplat? 


ION: Sabotaj politic. 

TUDOR:  (ţistuindu-l) SSST! Dumneavoastră, 
doamnă, ar trebui să ştiţi mai bine ce se 
întâmplă... 


MILENA: Duceţi-l la spital! 


TUDOR: (ostil) Am fost la spital - nu vor să-l 
ţină din cauză că se sinucide... Acu', ce să 
facem, să-l aruncăm la gunoi? 


INT. GARSONIERA MILENEI - MAI TÂRZIU 
Manu e întins în pat. Tudor şi lon sunt 
alături de el, transpiraţi. UN DOCTOR CHEL 
CU  MUSTAŢA priveşte în lumină o 
radiografie. 


DOCTOR CHEL CU MUSTAŢĂ: Traumatism 
cranio-cerebral. Fractură incompletă C4. 
Trebuie să stea nemişcat. Să-i punem o 
pijama... 


MANU: (în transă) Nu vreau nici o pijama. 
(se răsteşte la Tudor) De ce m-ai adus aici? 
Eu n-am casă, tu n-ai casă? Scoateţi-mă 
de-aici, scoateţi-mă de-aici ime... 
Leşină. 


MILENA: (îngrozită) Nu moare, nu? Vă rog, 
ajutaţi-l! Vă implor!... 

DOCTOR CHEL CU MUSTAŢĂ: (îşi scarpină 
chelia) Am un fost coleg, director la un 
spital din Paris. E specialist în salvat vieţi 
omeneşti. Deşi nu cred că e nevoie. 
(zâmbeşte  parşiv) Cu dumneavoastră 
alături, doamna Milena, e greu pentru orice 
bărbat să moară... 


INT. GARSONIERA MILENEI - SEARA 
PENDULA ticăie monoton. 
Milena trage formularul de _ paşaport din 
maşina de scris, îl SEMNEAZA, strânge alte 
trei formulare gata completate, plus două 
fotografii de paşaport, le introduce pe 
toate înapoi, în plicul alb, pe care îl pune în 
POŞETA. 
Manu, în pijama, cu capul bandajat şi cu 
gulerul de ghips în jurul gâtului, iese din 
baie, împleticindu-se. 


MILENA: Cum te simţi? 
MANU: (ostil) Cum mă simt?! Despre ce scrii 
acolo? Directorul şi cu tine, hoinărind prin 


Paris? 


MILENA: [i-am spus că am terminat cu 
directorul... 

MANU: (sufocându-se de furie) De ce minţi? 
De ce minţi?! V-am văzut eu, cu ochii mei, 
chiar în camera asta! 


MILENA: N-ai văzut nimic... 
MANU: Eraţi amândoi aici... şi... şi... 
MILENA: CE VEZI NU E CE VEZI. 


MANU: (turbat) Cum îndrăzneşti să... scoate- 
mă de-aici, scoate-mă de aici ime... 
Leşină. Milena sare de pe scaun, îl ridică de 
umeri şi-l trage către pat. 


INT. GARSONIERA MII.ENEI - MAI TÂRZIU 
PENDULA ticăie monoton. 
Manu, în pijama, e întins în pat. Deschide 
ochii. 


PDV AL LUI MANU 
Cotoarele cărţilor de pe rafuri capătă 
aspectul unor cărămizi, între rafturi se află 
o oglindă, în care Manu se poate vedea de 
la brâu în jos. 


TĂIETURĂ 

INT. GARSONIERA MILENEI - ACELAŞI TIMP 
Prin fereastra deschisă, se aude 
ZGOMOTUL PIEŢEI ROMANE. 

MILENA: (stând lângă el, pe pat) [i-e mai 
bine? 


MANU: (cătrănit) Nu. 
Ea se apleacă şi-l sărută pe gură. 


MILENA: Acum ţi-e mai bine?... N 
El închide ochii, apoi îi deschide. Işi 
inspectează pijamaua. 


MANU: A cui e pijamaua asta? 


MILENA: A fratelui meu. 
El se încruntă, nelămurit. 


MILENA: Şi el locuieşte tot aici, în clădire. 

MANU: Şi cine m-a... 

MILENA: Eu n-am fost de faţă când te-au 
dezbrăcat - dacă asta te interesează. 
PENDULA bate. 

MILENA: S-a făcut târziu. Trebuie să plec... 

MANU: Unde pleci? 

MILENA: (zâmbet maliţios) Tot te mai 
interesează unde plec?... 

(pauză) Să-ţi spun sau să nu-ţi spun? Bine. 
Merg la părinţii mei. 

MANU: Ce adresă au? 


MILENA: (râzând) Este... Romulus 10, 
apartament 10. Eşti fericit acum? 
Îi zâmbeşte cu un fel de complicitate 
amicală. 


MILENA: Cum te simți? 
MANU: Rău! 


MILENA: Fă-te bun. 
Il sărută pe obraz, se ridică, ia poşeta. 


MILENA: Somn uşor, domnule Pocinog. 
lese. PAŞII El se îndepărtează. Ochii lui 
Manu rămân lipiţi de rafturile cu cărți. 


MANU: Numele meu nu e Pocinog... 


EXT. PIAŢA ROMANĂ 22 - ACELAŞI TIMP 
Milena traversează Piaţa Romană, merge 
preocupată în sus, pe bulevardul Ana 
lpătescu. Poşeta i se leagănă neglijent în 
mână. 


EXT. PIAŢA ARCULUI DE TRIUMF - ACELAŞI TIMP 
Milena continuă drumul, cufundată în 
gânduri. Trece pe lângă cabina telefonică. 
Poşeta i se leagănă în mână. 

INT. ACASĂ IA NICOLAE: - MAI TÂRZIU - 
NOAPTE 
Milena este aşezată la un capăt al 
canapelei, Nicolae - la celălalt capăt. 
Amândoi sorb din câte un pahar şi privesc 
drept înainte. Se aude, din casetofon, 
MUZICĂ FRANŢUZEASCĂ. 


NICOLAE: A scăpat? 

MILENA: Aşa cred... 

NICOLAE: De ce l-au adus la tine? 

MILENA: (ridică din umeri) Nu-l primeşte la 
nici un spital... E nebun, se sinucide tot 
timpul... 

NICOLAE: Asta... aranjez eu la Elias. O să vină 
mâine să-l ia. 

MILENA: Nu e transportabil. 

NICOLAE: Când îşi revine? 

MILENA: (ridică din umeri) De unde vrei să 
ştiu eu? Cât de curând - sper... 


Pauză. 


NICOLAE: Ai adus formularele? 

Pauză. Milena aruncă o privire către poşeta 
de pe scaun. 


MILENA: încă nu le-am completat pe toate... 


NICOLAE:  Termină-le repede. Săptămâna 
viitoare, am examen cu un tip de la 
Paşapoarte. 

(întoarce capul spre ea) îl am în mână... 


TĂIETURĂ 

INT. ACASĂ LA NICOLAE: - MAI TÂRZIU 
În semiîntuneric, pe un ecran portabil, 
imaginea ARCULUI DE TRIUMF din Paris, 
proiectată de epidiascop. 
Cei doi fac dragoste. Milena e mai curând 
pasivă, privind în gol. Nicolae pare şi el 
destul de nervos. Deodată, o îmbrăţişează 
strâns. 


NICOLAE: (aproape cerşind) Trebuie să-ţi spun 
ceva... Ceva îngrozitor... Te rog... Poţi să...? 


MILENA: (închizând ochii) Nu acum... Te rog... 
Nicolae are întipărită pe faţă o expresie de 
apăsare, de frustrare. 


INT. GARSONIERA MILENEI - ZI 


Tudor pune o traistă pe un scaun şi scoate 
din buzunar un plic mic, albastru. 

TUDOR: Salariul... 
Pune plicul pe noptieră. 


MANU: Ce-ai în traista aia? 


TUDOR: (scoate instrumente de ras) Hainele 
tale. 


MANU: Pentru ce? 
TUDOR: Ca să pleci de-aici, aşa cum ai vrut... 
Pauză. Tudor zâmbeşte şiret, îi dă cu 


spumă de ras, începe să-l bărbierească. 


TUDOR: Ah, era să uit... o fată, Nina, te caută 
în disperare... 


MANU: (dintr-o dată neliniştit) Să nu-i spui 
unde sunt... să nu-i spui, ai înţeles? 


TUDOR: Bun, bun, nu-i spun, calmează-te... 


INT. GARSONIERA MILENEI - MAI TÂRZIU - ZI 
PAŞII MILENEI se apropie. Intră. 


MILENA: [i-e foame? 
INT. GARSONIERA MILENEI - MAI TÂRZIU 


ZGOMOTE DE VASE se aud. Manu e în 
continuare în pat. 

PDV AL LUI MANU 
Milena se mişcă prin bucătărie, apărând şi 
dispărând în rama uşii, cu rochia jucându-i 
în jurul şoldurilor". 


INT. GARSONIERA MILENEI - ACELAŞI TIMP 
Milena îi toarnă lui Manu apă pe mâini. El 
stă proptit între perne, aplecat peste un 
lighean, şi-şi freacă mâinile uşor. 


TĂIETURĂ 

INT. GARSONIERA MILENEI - ACELAŞI TIMP 
Manu toarnă apă pentru Milena. Ea îşi 
freacă mâinile uşor şi prelungeşte acest 
moment până se termină apa în cană. 


INT. GARSONIERA MILENEI - ACELAŞI TIMP 
Milena şi Manu mănâncă cartofi prăjiţi şi 
castraveciori muraţi. Ea stă pe pat, lângă 
el. 

UN CÂNTEC FRANŢUZESC se aude din 
casetofon. (PARIS S'EVEILLE - Parisul se 
trezeşte, interpretat de Jacques Dutronc). 


MILENA: (cerându-şi scuze) Carne n-am... 
(pauză) Mai leşini? 


MANU: Numai când te văd... 


MILENA: (râzând) Îţi plac castraveciorii? 

MANU: Meserie. De unde i-ai luat? 
MILENA: De la frate-meu. 
MANU: El unde locuieşte? 


MILENA: Ti-am mai spus că locuieşte tot aici, 
în clădire... 


MANU: La ce apartament? 


MILENA: (prefăcându-se exasperată sau chiar 
fiind) La numărul 19, e bine?... Şi tu? Unde 
stai? Dă-mi adresa, hai, dă-mi adresa!... 
Manu o priveşte intrigat şi se încruntă. 


MILENA: Vorbesc serios - strada, numărul, 
bloc, scară, etaj, aparta... 
Manu continuă să o scruteze. 


MILENA: Apartament sau garsonieră? 
Amândoi izbucnesc în râs. 


EXT. PIATRA ROMANA - IA COLOANE - ACELAŞI 
TIMP 
Chitoşcă aşteaptă în maşină şi se uită 
impacientat la ceas. 


INT. GARSONIERA MILENEI - ACELAŞI TIMP 


MANU: îmi place melodia asta... 

MILENA: E melodia mea preferată. 
MANU: Cred şi eu... Ce zice? 


MILENA: Parisul se trezeşte... (pauză) De ce 
te-au dat afară din facultate? 


MANU: Nu m-au dat afară, am plecat singur 
MILENA: De ce? 


MANU: Pentru c-aşa am vrut. 
Prin fereastra deschisă, se aude 
ZGOMOTUL PIEŢEI ROMANE. Manu priveşte 
în sus, spre fereastră. O boare de vânt 
umflă perdeaua. 


MANU: E bine că fereastra ta nu dă spre 
intrarea de serviciu... 


MILENA: Nu mai folosesc intrarea de serviciu. 
Ce-ar fi să te pui mai repede pe picioare? 


EXT. INTRAREA DIN SPATELE CI ADIRII - PIAŢA 
ROMANĂ 22 -ACELAŞI TIMP 
Chitoşcă supraveghează intrarea de 
serviciu. Vecinul şi Femeia Blondă se 
apropie. Înainte de a intra: 

VECINUL: De data asta, trebuie să-l radem pe 
general. 


FEMEIA BLONDĂ: O să plătească, n-ai grijă, 
cu vârf şi îndesat. 
Chitoşcă îşi pipăie buzunarele, într-o stare 
de nervozitate vecină cu nebunia. 


EXT. ŞANTIER - DIMINEAŢA 
Profesori şi elevi se grăbesc spre şcoală. 
Milena priveşte drept înainte. 


INT. BARACA LUI CHITOŞCĂ: - ACELAŞI TIMP 
Chitoşcă o urmăreşte prin fereastră, negru 
de supărare. 


INT. CLASA MILENEI - MAI TÂRZIU 
Elevii Milenei scriu frenetic la pupitrele lor. 
Milena se apleacă peste fereastră. 


EXT. FERESTRE - ŞCOAIÂ - ACELAŞI TIMP 
O porţiune de perete îi separă pe Milena şi 
Nicolae, aplecat şi el peste fereastra de la 
clasa lui. Vorbesc în ŞOAPTA. 


NICOLAE: Ai adus formularele? 

Milena priveşte peste umăr, ca şi cum şi-ar 
supraveghea elevii, de fapt se uită la 
POŞETA de pe catedră. 


MILENA: Da... Adică... nu. Nu le-am terminat. 

NICOLAE: Pentru numele lui Dumnezeu - totul 
e aranjat - dă-mi formularele şi fotografiile. 


MILENA: Dacă-ţi spun că nu le-am terminat! 
Ce... mă împingi să plec? Vrei să scapi de 
mine? 

Nicolae se uită la ea ca de pe altă lume. 


NICOLAE: Au venit să-l ia? 
MILENA: Nu... 


NICOLAE: Te-aştept diseară. Trebuie să-ţi 
spun ceva foarte important... 


MILENA: Te superi dacă nu vin? Am atâta de 
scris... 
Se retrage de la fereastră. Nicolae rămâne 
perplex. 


INT. GARSONIERA MILENEI - SEARA 
Milena, în faţa bibliotecii, se ridică pe 
vârfuri, ia o carte, o deschide, o pune la 
loc, ia o alta, citeşte câteva rânduri. Manu, 
întins în pat, cu bandajul şi gulerul de 
ghips în jurul gâtului, n-o scapă din ochi. 
PENDULA ticăie implacabil. 

MANU: (explodând) Când mă pun pe picioare, 
voi arunca pendula asta afurisită pe geam. 
Mă calcă pe nervi! 


MILENA: (râzând) Pune-te pe picioare mai 
repede... 
Pune cartea la loc, vine la masa de scris. 
Reîncepe să bată la maşină în franceză, cu 
volumul Dincolo de Groenlanda deschis, 
alături. 


MILENA: Atunci şi maşina mea de scris te 
calcă pe nervi... 


MANU: Nu, maşina de scris - nu. De fapt, chiar 
îmi place. Ce baţi? Un basm despre mine? 


MILENA: Hm... Nu. Ai vrea să scriu un basm 
despre tine? 


MANU: Dai... 

MILENA: (zâmbeşte) Pentru moment, îmi 
traduc cartea în franceză. 
Pauză. 

MANU: Tot nu mi-ai răspuns la întrebare... 


MILENA: Care întrebare? 


MANU: De ce l-ai ucis pe marinar? 

MILENA: Vrei să citeşti cartea din nou? 
MANU: N-nu. O ştiu pe dinafară. 


MILENA: Toate întrebările au răspuns în carte. 
Pot să-ţi dau o altă carte dacă vrei... 


MANU: Nu vreau altă carte. Eu vreau să ştiu 
ce se întâmplă în cartea TA. 


MILENA: Hm... s-ar putea să te-ajute să 
înţelegi ce se întâmplă în cartea mea... 
(arată spre bibliotecă) Cartea mea e în 
fiecare din celelalte cărţi... 


MANU: (se încruntă) Cum adică? Le-ai plagiat? 


MILENA: Nu!... Nu în acest sens... 
(pauză) 
Vezi tu, poveştile se repetă - într-un fel... 
Nu există poveste sau basm care n-a mai 
fost scris înainte. 


MANU: Scris de cine? 
MILENA: De unii precum... Homer - deşi 
Homer, dar, în sfârşit - Homer... 


Shakespeare... Dostoievski... şi alţi câţiva. 
Ai auzit de ei? 

MANU: Normal... Am auzit că sunt cam 
plicticoşi... 


MILENA: Oare?... 

MANU: Şi marinarul? 

MILENA: Marinarul... marinarul este un 
personaj. Un personaj pe care l-am creat 
eu. Dar povestea lui nu... 

MANU: Bine, şi dacă toate poveştile s-au scris, 
tu de ce mai scrii? 


Pauză. 


MILENA: Hm... Pentru că... pentru că scrisul 
este o plăcere... o mare plăcere - şi o 


provocare. Când scrii parcă... parcă 
navighezi printr-o furtună... 
Pauză 


MANU: Atunci marinarul eşti chiar tu! Deci te- 
ai... te-ai sinucis. Şi-atunci te întreb iar: de 
ce te-ai sinucis 
Milena se opreşte din scris şi-şi ridică 
privirile spre el. Îl priveşte lung câteva 
secunde. 


MILENA: Dacă m-aş sinucide, ţi-ar păsa? 
PENDULA bate. SUNA telefonul. Milena 
răspunde. 

MILENA: Alo?... Da... da... 
(se uită la Manu) Traumatism cranio- 
cerebral... Dar nu e transportabil!... Da, 
bine, v-anunţ eu... 
Pune receptorul în furcă. 


MANU: Cine era? 


MILENA: De la spital... 
Pauză. 


MANU: Mulţumesc... 


MILENA: Ce? Am spus un neadevăr? Eşti 
transportabil? 


MANU: Sunt netransportabil. 
Milena râde. Scoate PLICUL ALB din poşetă 
şi-l pune într-un sertar. 


MILENA: Ce citeşti de obicei? 


MANU: Nu prea citesc - în afară de romanele 
tale. Prefer să privesc. Mai citesc polițiste, 
crime, lucruri de-astea... 

Ea rămâne nemişcată câteva momente. 


MILENA: Să-ţi dau ceva cu multe crime. Uite 
aici... 
Se ridică, ia din bibliotecă o carte şi i-o dă. 

ZGOMOTUL PIEŢEI ROMANE SE SCHIMBĂ: 
ACUM AUZIM PE CALDARÂM, COPITE DE 
CAI, ROŢI DE CALEAŞCA, ZANGANIT DE 
ARME, CUVINTE DISPARATE DIN LIMBA 
ENGLEZA VECHE. 

Manu deschide cartea. O mică notă cade 
din paginile ei. Manu o citeşte. 


INSERT. E scrisă de mână: 
CACI PIESA ESTE LUCRUL PRIN CARE, A 
REGELUI CONŞTIINŢA VA TRANSPARE 


ÎNAPOI ÎN SCENA 
Manu se încruntă, intrigat. 


INT. HOLUL ŞCOLII - ZI 
E recreaţie. Elevii sporovăiesc în grupuri. 
Milena vine de la un capăt al culoarului, 
Nicolae - de la celălalt capăt. Când îl vede, 
Milena coteşte pe alt culoar. Nicolae o 
prinde din urmă. 

NICOLAE: Mă eviţi, sau ce? 

MILENA: Nu... 

NICOLAE: Dă-l afară. 

MILENA: (oftând) Şi ce să fac cu el? 

NICOLAE: Dă-l afară. 

MILENA: Nu poate să se mişte... Mi-a căzut pe 
cap. 


NICOLAE: Minţi. Tu îl ţii... Te-aştept diseară la 
mine. 


MILENA: Nu pot să vin... 


NICOLAE: Avem de discutat. Ai promis că vii 
oricând am nevoie de tine... 


MILENA: Aşa am promis? Ai tu nevoie de 
mine? 


NICOLAE: Iți baţi joc de mine, hm, îţi baţi joc 
de mine? 


MILENA: Nu... Cum mi-aş putea permite?... 
NICOLAE: Bine! O să plăteşti pentru asta... 


MILENA: Ştiu. O să plătesc pentru tot. Ce-ar fi 
să mă torni că vreau să fug? » 


NICOLAE: (glacial) Cum vrei. Dar pe la mine, 
să nu mai calci. Şi ia-ţi adio şi de la 


paşaport. 
Se întoarce şi pleacă. Milena se opreşte în 
faţa Laboratorului de Fizică. li face un 

semn de chemare elevului Alin, care se 
prezintă imediat. 


MILENA: Poţi să mă ajuţi? 
Alin ar face orice pentru ea. 


INT. GARSONIERA MILENEI - SEARA 
SHAKESPEARE - Hamlet se află pe noptiera 
lui Manu. 

Se aude ticăitul PENDULEI. 
Milena, lângă bibliotecă, caută un pasaj 
într-o carte. 


MILENA: Ţi-a plăcut? 


MANU: Mda... Nu e aşa de plicticoasă cum am 
crezut. Dar am o întrebare: de ce s-a 
sinucis Ofelia? 


MILENA: (izbucnind în râs) larăşi!?... Citeşte 
cu atenţie!... Toate răspunsurile sunt în 
piesă. 

Milena închide cartea şi o pune înapoi, 
între celelalte cărţi. 


MANU: Se poate - dar nu se înţelege. De ce s- 
a înecat? 


MILENA: Este un personaj, atât şi nimic mai 
mult. Dincolo de rânduri MINTEA TA o 
controlează. Aşa că... răspunde-ţi singur... 

Merge la masă şi bate la maşină. 


MANU: Dincolo de rânduri?... Păi atunci, ce 
citeşti nu e ce citeşti. 


MILENA: Păi, nu e... 
MANU: Şi-atunci unde mai e adevărul? 


MILENA: Poate că adevărul nu există. Poate e 
şi el tot un personaj. 
Pauză. 


MANU: Vrei să spui... cărămizile pe care le 
pun eu în zid, nu există? 


MILENA: Dar după ce tencuieşti zidul, 
cărămizile mai există? 


INT. HOLUL ŞCOLII - ZI 
Într-un colţ mai ascuns, Alin îi pune în 
palmă Milenei o cheie. 
Scena este urmărită de Profesoara 1, care- 
şi acoperă gura cu palma, şocată. Alin 
pune în palma Milenei a doua cheie. 


PROFESOARA 1: Câtă lipsă de moralitate.!... 


EXT. INTRARFA ŞCOLII - ŞANTIER - NOAPTEA 
Milena se apropie de şcoală în 
semiîntuneric. Pe fundal, Sala Congreselor, 

încă în construcţie, se profilează ca un 
vapor. Pare că o lumină se mişcă prin 
încăperile nefinisate, fără ferestre. Milena 
scoate o cheie şi intră în şcoală. 


INT. HOLUL ŞCOLII - ACELAŞI TIMP 
Milena iese din Laboratorul de Fizică, 
ducând un PERISCOP. Se strecoară afară 
din şcoală. 


EXT. INTRAREA ŞCOLII - ŞANTIER - ACELAŞI 
TIMP 
Chitoşcă sare din întuneric. Milena 
înlemneşte. 


CHITOŞCĂ: (privind-o fix) M-ai turnat la 
Comitetul Central... 


MILENA: Eu?!... De unde până unde?! E... o 
confuzie... 


CHITOŞCĂ: (rânjind) Uiţi că maşinile de scris 
sunt înregistrate la  miliţie?... Eşti o 
turnătoare ordinară, atât şi nimic mai 
mult!... 

Pauză. 


CHITOŞCĂ: Te simţi vinovată? Uită-te la 
mine!... 
Ea încearcă să fugă, dar el o reţine brutal 
de braţ. 

CHITOŞCĂ: Uită-te la mine! 
Ea refuză să-l privească. El îi smuceşte 
bărbia, încercând s-o facă să se uite la el. 
Ea se zbate. El îi smulge periscopul şi-l 
aruncă pe jos. Ea îşi mută privirea spre el, 
paralizată. 


CHITOŞCĂ: (cu un aer de moarte) De ce mă 
urăşti? 


MILENA: Nu... Nu te urăsc... 


CHITOŞCĂ: Recunoaşte că eşti vinovată... şi 
scapi de mine. 


MILENA: Re... Recunosc... 


CHITOŞCĂ: (diavoleşte) Vezi? Acum... o să fii 
a mea. Am maşina aici, mergem la munte. 
Ea încearcă să se smulgă, îl loveşte cu 
pumnii, iar el o ridică şi o pune pe umăr, ca 
pe un sac, ducând-o spre o bortă din-tr-un 
zid neterminat al Sălii Congreselor. 


CHITOŞCĂ: Nu vrei? Las' c-o să vrei... 
Ea se zbate, ţipă, dar el mai are câţiva paşi 
de făcut până la clădire, când, deodată, în 
faţa lor sare 


OMUL CU GURA STRÂMBĂ, 

scoțând sunete guturale, nearticulate, ca o 
gorilă. 

Prins pe picior greşit, Chitoşcă are un 
moment de ezitare, suficient ca Milena să 
se smulgă din strânsoarea lui şi să scape. 
Chitoşcă face un pas către Omul cu Gura 
Strâmbă, care scoate  BRICEAGUL, îl 
desface şi-l agită spre Chitoşcă şi acesta se 
opreşte. Se uită după Milena, care a 
dispărut în întuneric. 


CHITOŞCĂ: (strigând după ea) De mine n-o să 
scapi niciodată! M-auzi? Niciodată! 
Face doi paşi şi se pierde în întunericul 
clădirii. Omul cu Gura Strâmbă se 
calmează. Işi închide briceagul. 


GROS-PIAN PRIN PERISCOP: ÎN GARSONIERA 
MILENEI - ZI 
Rama uşii de la bucătărie. Apoi, titluri şi 
nume de autori pot fi citite pe cotoarele 
cărţilor din bibliotecă. Imagine ase- 
mănătoare cu cea prin teodolit. > 


INT. GARSONIERA MILENEI - ACELAŞI TIMP 
Manu, întins în pat, se uită prin periscop. 
Întoarce instrumentul şi îl reazemă de 
rama ferestrei deschise de deasupra 
patului. 

GROS-PIAN PRIN PERISCOP: PIAŢA ROMANA - 
ACELAŞI TIMP PIETONI, AUTOMOBILE, 
ACTIVITATEA LOCULUI. 


MANU: (0.S.) Hm... Bună sculă. 


MILENA: (0.S.) Te-ajută să... priveşti mai bine. 
Şi să te plictisteşti mai puţin... 


MANU: (0.S.) Nu mai baţi la maşină? 


TĂIETURĂ 

INT. GARSONIERA MILENEI - ACELAŞI TIMP 
Milena, la masă, aranjează un vraf de hârtii 
scrise şi le introduce într-un PLIC GALBEN. 


MILENA: Am terminat... 


MANU: (0.S.) Acum poţi să scrii şi despre 
mine... Ascultăm si noi ceva muzică 
franţuzească?... 

Ea trage sertarul, pune înăuntru plicul 
galben, vede plicul alb. 


MILENA: M-am cam săturat de muzica 
franţuzească. Mai bine, spune-mi ce vezi. 


MANU: (0.S.) CE VEZI NU E CE VEZI, nu-i aşa? 


Ea surâde, încântată de răspunsul lui, 
continuă să se uite la plicul alb. 

MILENA: Cum te mai simţi? 


MANU: (0.S.) Mai bine. Dar sunt țintuit în 
patul ăsta. Sunt un invalid. 
Ea râde, îşi ridică ochii strălucitori spre el, 
în timp ce împinge încet sertarul. 


INT. BARACA LUI CHITOŞCĂ: - ZI 
SUNA telefonul. Chitoşcă smulge 
receptorul. 


NICOLAE: (V.0.) De data asta aţi mers prea 
departe. Tentativă de viol... cu martor! 


CHITOŞCĂ: (în zeflemea) Da... care nu poate 
să vorbească! 
Trânteşte receptorul. La masă, Stela se 
opreşte din completat facturi. 


CHITOŞCĂ: Rândul tău, din nou... 


GROS-PIAN PRIN PERISCOP: PIAŢA ROMANA - ZI 
ZGOMOTUL PIEŢEI ROMANE. Imaginea 
urmăreşte trecătoarele, în special pe cele 
îmbrăcate în ROŞU. Ninge. 

SUNA telefonul. 


INT. GARSONIERA MILENEI - ACELAŞI TIMP 
Manu renunţă să mai privească prin 
periscop, se ridică din pat cu greu şi vine la 
telefon. 

STELA: (V.0.) Manu? Salut, aici e Stela. 


MANU: (sumbru) Ce... cine ţi-a dat numărul 
ăsta? 


STELA: Cineva. Ascultă, i-am văzut pe Milena 
şi pe director făcând amor într-o clasă... Ea 
țipa şi se zbătea, dar până la urmă a cedat. 
Cred c-a fost un fel de viol... 


MANU: (încremenit) Nu cred. Nu cred o iotă. 


STELA: Mă rog, treaba ta. Am crezut că vrei să 
ştii adevărul. 


MANU: (explodând) Si ce dacă? Si ce dacă?! 
(trântind telefonul) Idioato!... 
Merge înapoi spre pat. O slăbiciune mare îl 
cuprinde, se  împleticeşte şi cade. Se 
târăşte către pat. Leşină. 


INT. GARSONIERA MILENEI - SEARA 
Manu priveşte în gol spre bibliotecă. 
PAŞI se apropie. 
Milena, Paul, Lucia, Carmen şi Radu intră. 
George aduce un video-recorder învelit în 
sac. Toţi sunt în paltoane. Milena poartă un 
platon roşu. 

MILENA: El este Manu... Ei sunt prietenii mei 
de la Teatrul Bulandra. 
Actorii şi actrițele dau mâna şi se prezintă, 
nu fără a-l măsura cu priviri curioase. Manu 
îşi murmură numele, cu un aer nelămurit şi 
uşor ostil. 


MILENA: Lui Manu îi plac filmele. 
MANU: (luat prin surprindere) Poftim?... 


PAUL: Bun. Înseamnă că vom avea o opinie 
nouă... 


MILENA: Ce-avem în seara asta? 
GEORGE: Nopti Albe... 


LUCIA: Uah, dare frig aici, nu glumă!... 
Exact ca la mine!... 


CARMEN: Şi ca la mine, ca la mine!... 

RADU: Hai la mine, baby - am şi apă caldă 
două ore. Pentru duş... 
Carmen îi dă o palmă peste braţ. Râd. 
George branşează recorderul. Trag scaune. 
Paul scoate o pipă. 


RADU: Hei, copii, ia uitaţi ce-am adus! 

Scoate un pacheţel de cafea. Toţi exultă de 
bucurie. 


SUPRA-IMPRESIUNE: 

INT. GARSONIERA MII JENEI - MAI TÂRZIU 
Fum gros, ceşti de cafele. Sunt aşezaţi, 
ÎMBRĂCAŢI ÎN PALTOANE, şi urmăresc 
filmul. Se aude în surdină O VOCE DE 
FEMEIE care traduce dialogul în română. 
Milena aduce o pătură şi îl înveleşte pe 
Manu. 


MILENA: (în şoaptă) De ce nu-ţi bei cafeaua? 
El îi aruncă o privire rea. 


MILENA: Ce, nu-ţi place? E un fel de poliţist... 


MANU: (în şoaptă, supărat) Tot te mai vezi cu 
el... Prin clase... 


MILENA: (zâmbet seducător) Mă văd cu TINE, 
nu cu el. 


MANU: Te vezi sau nu cu el? 
MILENA: (înnegurându-se) Tu ce crezi? 


MANU: Nu ştiu. Spune-mi tu. 

MILENA: (furioasă) încetează cu gelozia asta 
stupidă!... Încetează odată! Ţi-am spus că 
am terminat cu el! 

Prietenii îşi întorc capetele către ei, 
intrigaţi. Milena se reaşază pe scaun şi 
continuă vizionarea. 


PAUL: (trăgând din pipă) Poţi să crezi că 
există americani nebuni care vor să 
trăiască în comunism? 


MILENA: Te cred şi eu... Unii sunt atât de naivi 
încât... în sfârşit... cred că totul le-a căzut 
din cer. Habar n-au să aprecieze libertatea 
pe care o au. 

(şoptindu-i lui Paul) Am terminat 
traducerea... 


PAUL: (la fel) Dă-mi-o. 
Milena îi dă plicul galben, Paul îl pune rapid 
într-o sacoşă. 


PAUL: în mai puţin de o săptămână va fi în 
mâinile Maricăi. 


GEORGE: (urmărind filmul) Nu e rău. Dar are 
şi multe clişee... 


LUCIA: Zi-i merci că-l vedem!... 

PAUL: Clişeele sunt aici mijloc artistic. Nu 
trăim cu toţii într-un imens clişeu? 
Işi întorc privirile spre el, speriaţi. 


PAUL: Ce, vă e frică? Dacă vă e frică, rămânetţi 
în clişeul!... 
George se întoarce, agasat, către Manu, 
apoi spre Milena. 


GEORGE: Dar prietenul tău nu vorbeşte? 
CARMEN: N-are limbă, are limbă? 


RADU: E mut? 
Se lasă un moment de tăcere. 


PAUL: Lăsaţi omul în pace, e bolnav... 


LUCIA: (certându-i pe cei trei) Hei, ia 
terminaţi!... Manu, nu-ţi place filmul? 


MANU: (cu o voce stranie) Sunt informator... 
Sunt un informator bolnav... v-aţi dat 
dracu', aţi rupt cuiul... 

O tăcere tensionată se aşază între ei. 


INT. GARSONIERA MILENEI - MAI TÂRZIU 
Oaspeţii au plecat. 


MILENA: (un pachet de nervi) ... Cum 
îndrăzneşti?!... 

MANU: Nu sunt mutul lor. Şi n-am nici cea mai 
vagă idee despre... mijloacele lor 
artistice!... Nu fac parte din lumea lor. 


MILENA: (o voce de gheață) Foarte bine 
atunci. Du-te la spital. De-acolo faci parte. 
Ridică receptorul şi formează un număr. 


MILENA: Alo? Spitalul Rombus? Avem un 
pacient... Piaţa Romană 22, apartament 
16... Traumatism cranio-cerebral... 
Mulţumesc. 

Trânteşte receptorul în furcă. 


MILENA: Poftim. Şi-acum ieşi afară din casa 
mea!... 
Scoate plicul alb din sertar, îl pune în 
poşetă. 


MILENA: Să nu mai aud de tine... şi mai ales, 
să nu te mai văd! 
la poşeta şi iese, trântind uşa. 
Manu îşi aprinde o ţigară. Mâinile îi 
tremură. 


INT. GARSONIERA MII JENEI - MAI TÂRZIU 
BĂTĂI ÎN UŞĂ pot fi auzite. Uşa se dă de 
perete. Intră val-vârtej INFIRMIERUL 1, cu 
barbă neagră, şi INFIRMIERUL 2, blond şi 
efeminat, trăgând după ei o targa. 

INFIRMIERUL 1: (ignorându-l pe Manu) Ce iei 
- picioarele sau umerii? 


INFIRMIERUL 2: Ce vrei tu, Tony. 


INFIRMIERUL 1: (iritat) Te-am rugat să nu-mi 
mai spui Tony în public. 


INFIRMIERUL 2: Cum spui tu, Tony... 
Manu îşi fixează privirea pe ceasul de la 
mâna Infirmierului 2. 


INT. ACASĂ IA NICOLAE: - MAI TÂRZIU 
Milena tocmai a intrat. A rămas lângă uşă. 


NICOLAE: (dur) Ce mai vrei? Parcă ţi-am spus 
să nu mai calci pe-aici! 
Milena scoate plicul alb din poşetă. 
NICOLAE: (batjocoritor) Ai adus formularele!... 
Ce frumos, dar prea târziu!... Te-am turnat 
deja. Mă mir că nu te-au luat încă... 


MILENA: Nu m-ai turnat. Tu savurezi altfel de 
pedepse... 


NICOLAE: Nu vorbi!... Pentru asta ai venit? 
îmbini utilul cu plăcutul? 

MILENA: (ironică, sau poate nu) Ştiu că te-am 

supărat. Dar dacă nu ţi-aş ieşi din cuvânt... 
n-ai mai avea pe cine să educi... 
Îşi scoate  paltonul. Apasă butonul 
epidiascopului. Imagini din Paris încep să 
curgă pe ecran. Incepe să-şi deschidă nas- 
turii de la bluză. 


NICOLAE: Nu!... Am, spus NU. Stinge.-l... 
Milena opreşte epidiascopul. Ecranul se 
face alb. 


NICOLAE: Vino aici... 
Ea se aşază pe canapea, lângă el. Elo 
fixează câteva clipe cu privirea. Deodată, o 
îmbrăţişează, ca un tată, cu o expresie de 
adâncă suferinţă întruchipată pe faţă. 


INT. GARSONIERA MILENEI - ACELAŞI TIMP 
Manu se află pe targa. Infirmierul 1 şi 
Infirmierul 2 îl ridică şi pornesc spre uşă. 

MANU: Ştiţi ce? Lăsaţi-mă jos. Lăsaţi-mă jos! 
Nu mai sunt bolnav. Sunt sănătos. 

Cei doi lasă targa pe podea. 

INFIRMIERUL 1: Prietene, stai liniştit. 

INFIRMIERUL 2: Prietene, stai şi visează, 
doctorii lucrează... 

Manu se ridică de pe targa, foarte sigur pe 
picioare. Se plimbă încoace şi-ncolo. 
Infirmierii rămân ca trăsniţi. 


MANU: Hai, căraţi-vă de-aici! 
Infirmierul 1 îi face un semn Infirmierului 2 
în sensul că Manu e nebun. Infirmierul 2 dă 
un picior în targa. 


INFIRMIERUL 2: 'ţi-ai dracu', care vă bateţi 
joc de oamenii muncii!... 


MANU: (Infirmierului 2) Cât vrei pe ceasul 
ăsta? 
Infirmierul 2 sare înapoi, speriat. 


INFIRMIERUL 2: N-nu... nu e de vânzare. E... 
e cadou. 
Manu face un pas spre el şi întinde 
pumnul. 


MANU: Vezi pumnul ăsta? Miroase a mort... 
INFIRMIERUL 1: (împăciuitor) E-n regulă. Dă- 
i-l. Îți iau altul. 
(lui Manu) Şase sute şi e-al tău. 
Manu ia plicul albastru pe care i l-a adus 
Tudor şi numără banii. 


MANU: [ine şapte, să ai şi de-o bere. 

INT. ACASĂ LA NICOLAE: - ACELAŞI TIMP 
Nicolae, pe canapea, o mângâie cu 
blândeţe pe Milena. 


NICOLAE: Pune nişte muzică. 
Milena introduce o casetă în casetofon. Se 
aude ACEEAŞI MELODIE (Pariss'evei/le), pe 
care Manu şi Milena au ascultat-o în 
garsoniera ei. 


NICOLAE: Mai tare. 
Milena măreşte volumul. Se aşază, se 
relaxează în braţele lui. 


NICOLAE: A plecat? 


MILENA: Da. L-am dat afară. L-au luat la 
spital. 
(pauză) Am greşit cu el. Te rog să mă 
ierţi... 
El continuă să o mângâie. 


NICOLAE: Bineînţeles... Nu asta e problema. 
Ea îşi ascunde cu greu consternarea faţă 
de purtarea lui nesperată, îl mângâie şi ea 
uşor pe obraz. 

Deodată, Nicolae se rupe de lângă ea, se 
repede la telefon şi smulge receptorul din 
furcă. 


INT. GARSONIERA MILENEI - ACELAŞI TIMP 

TELEFONUL sună. 

Manu se repede afară din baie, dezbrăcat, 
cu un prosop înfăşurat în jurul mijlocului. 
Smulge receptorul. 


MANU: Alo?!... Alo!?... 
MELODIA FRANCEZA se aude filtrată. 


MANU: Milena?... Ascultă, promit să învăţ 
toate mijloacele artistice posibile şi 
imposibile şi să... 


TĂIETURA 

INT. ACASĂ LA NICOLAE: - ACELAŞI TIMP 
Nicolae ţine receptorul îndepărtat de 
ureche. 


MANU: (V.0.) ... nu te mai... supăr în faţa 
prietenilor tăi... în faţa nimănui! Te rog... 
vino înapoi. Te rog!... lartă-mă... Nu pot 
fără tine... 

Nicolae aşază încet receptorul în furcă. 


NICOLAE: (cu un rictus) De la periscop, la 
mijloace artistice!... Pigmalion şi Galateea 
pe invers... Bravo!... Minunat!... Profesorul 
Higgins în fuste şi Mutul Doolittle în 
salopetă!... înduioşător! 

(pauză) Dar cine e profesorul profesorului 
Higgins? Hm? Cine?... 
Îşi desface cureaua. 


266 


MILENA: Dacă-ţi spun că l-am dat afară!... L- 
am dat afară aşa cum ai vrut tu... 
Nicolae O ţintuieşte cu privirea, 
batjocoritor, legănându-şi cureaua în 
mână. Milena se opreşte din explicații. Trec 
câteva secunde în care ea înţelege ce 
urmează. 


MILENA: Nu face asta acum... 
NICOLAE: Ai spus că l-au luat la spital... 


MILENA: Probabil că n-au venit să-l ia... sau nu 
ştiu ce se întâmplă... 


NICOLAE: Mincinoaso! Mincinoasă, 
mincinoasă, mincinoasă! Vino aici... 


MILENA: Nu... 
NICOLAE: Vrei paşaportul sau nu? 
MILENA: îl vreau, dar nu... nu aşa... Te rog... 
NICOLAE: Dezbracă-te şi vino aici. 
Ea priveşte în jos, resemnată. Işi scoate 
chiloţii de sub fusta lungă, se ridică şi vine 


spre Nicolae. La doi paşi de el, se opreşte 
şi-i aruncă în faţă chiloţii. Nici un muşchi 

nu tresare pe faţa lui Nicolae. Ea se 
întoarce şi pleacă spre uşă. 


NICOLAE: (râzând ca un nebun) Nu pleca... 
vreau să-ţi arăt ceva. 


MILENA: Nu mai ai ce să-mi arăţi. 
Nicolae duce mâna la buzunarul de la 
spate al pantalonilor. Milena pune mâna pe 
clanţă. 


NICOLAE: Dacă pleci acum, te omor. 
Milena se opreşte şi se întoarce scârbită 
spre el. 


PDV AL MILENEI 
Nicolae are o legitimaţie roşie în mână. O 
aruncă la picioarele ei. 


ÎNAPOI - ÎN SCENĂ 
Şocată, Milena o ridică şi o deschide. Apoi 
îşi ridică privirile spre el, înmărmurită. 
Nicolae îi face semne disperate să vină la 
el, în acelaşi timp ţinându-şi un deget pe 
buze. Ea se uită din nou în legitimaţie, ca şi 
cum nu şi-ar crede ochilor. 


INSERT - LEGITIMAŢIE 


REPUBLICA SOCIALISTĂ ROMÂNIA 
DEPARTAMENTUL DE INFORMAŢII EXTERNE 

(o fotografie a lui Nicolae în uniformă de 
colonel) 

COLONEL GUMES VLADIMIR 

(o semnătură, o ştampilă) 


ÎNAPOI - ÎN SCENĂ 
Milena este îngrozită. Nicolae măreşte 
volumul la casetofon. li face din nou semn 
să vină spre el. Paris s'eveille se aude 
acum aproape asurzitor. 


NICOLAE: (strigă pentru posibilele 
microfoane) Ce mai aştepţi? Ti-am spus să 
vii aici! O să mă cunoşti acum! 
Milena, ca în transă, se apropie de el. Elia 
legitimaţia, o pune la loc în buzunar, apoi o 
apucă strâns de mijloc şi o lipeşte de el. 


NICOLAE: (şoptindu-i la ureche) Ţipă!... Zbate- 
te!... sunt dublu conspirat, nimeni nu ştie 
de mine - în afară de două persoane. Una 
este...(face un semn către cer) Pregătesc o 
misiune specială la Paris, sub directa 
comandă a...(face iar semnul spre cer) 

Ea se opune unui aşa-zis viol. 


MILENA: (răvăşită şi intrigată) Nu!... Nu!... 
Asta nu!... Te rog, nul... 

NICOLAE: (la fel) Odată ajuns la Paris, 
defectez. Vom fi împreună... Nu spune 
nimănui, nu mă trăda - astfel sunt mort. 


MILENA: (la fel) NU!... NU SE POATE! NU FACE 
ASTA! 
(în şoaptă) Ce... Ce misiune specială? 


NICOLAE: Nu contează. Vom fi împreună, la 
Paris... 


MILENA: Ce... Ce misiune? 
NICOLAE: Nu contează. Vom fi împre... 


MILENA: Ce misiune? 
El îi susţine privirea cu o privire vinovată. 


MILENA: (înspăimântată, citind în ochii lui) 
De... de lichidare? 
Ochii lui sunt acum îngroziţi. 


MILENA: (disperată) NU!... NUI... ŞI... pe 
cine... pe cine trebuie să?... 


NICOLAE: Marica... 
MILENA: (oripilată) Marica lonescu?!... 


NICOLAE: Nu EU!... Nu EU!... Eu doar fac parte 
din echipă... 

MILENA: (rupându-se de el şi dând înapoi ca 
din faţa unui monstru) Nu!... Nu!... 


NICOLAE: (o prinde de braţ) Acum, ŞTII... 
Dacă pleci, n-am încotro, trebuie să te 
omor... 

(strigând pentru microfoane) Ei, ţi-a 
plăcut? Vrei din nou să...? 

(în şoaptă) Te rog... Nu mă părăsi... Te 
rog... 


MILENA: (în şoaptă) Eu... Eu nu... nu pot să te 
ajut. (indicând spre cer) Omoară-l pe el!... 
Omoară-l pe el!... 

Nicolae o priveşte ca de pe altă lume. 


MILENA: Poţi să... Poţi să fii erou? 


EXT. CABINA TEI JIFONICĂ - PIAŢA ARCULUI DE 
TRIUMF - MAI TARZIU - NOAPTE 
Milena vorbeşte la telefon. 


MILENA: (cu sufletul la gură) Trebuie să 
dispară din Paris! Cât mai repede! Să plece 
din Paris imediat - să nu spună nimănui 
unde e! Mă auzi - NIMANUI. 

Închide telefonul, se strecoară afară, se 
pierde pe străzile pustii. 

INT. GARSONIERA MILENEI - BAIE - MAI TÂRZIU 
- NOAPTE 
Manu în faţa oglinzii de lângă cadă. 
Bandajul de la cap a dispărut. A rămas 
doar gulerul de ghips. E îmbrăcat cu o 
pereche de pantaloni ponosiţi şi o cămaşă 
modestă, dar curată, îşi priveşte curios 
mâinile mari ca nişte lopeţi. 
PAŞII MILENEI se aud în faţa uşii. Manu se 
repede înapoi ÎN CAMERĂ şi se aruncă în 
pat, prefăcându-se invalid. 
Milena intră, trânteşte uşa. Îşi dezbracă 
paltonul. Se apropie de Manu şi se apleacă 
peste el, să vadă dacă doarme. 
Manu deschide ochii şi îi surâde inocent. 
Ridică braţul, fluturându-i în faţa ochilor 
ceasul de mână cumpărat de la Infirmierul 
2; 


MANU: Acum putem să aruncăm pendula... 
Milena îi dă o palmă. Manu nu mişcă şi 
continuă să-i zâmbească. 


MANU: Ai fost la el, nu? 
MILENA: Da, am fost la el. 


MANU: Nu contează. Tot pe mine ai să mă 
alegi până la urmă. 
Ea îl priveşte lung. Deodată îl sărută brutal 
pe gură. Se întinde peste el şi continuă 

sărutul. Manu nu se clinteşte, dar pumnii i 
se strâng pe cearşaf. 


MILENA: Mărturiseşte... invalidule!... 
MANU: Ce... ce să mărturisesc? 


MILENA: Ştii ce li se întâmplă bărbaţilor care 
nu mărturisesc, hm, ştii? 


MANU' N-nu... 
Ea începe să se frece de el. Pumnii lui 
Manu se cramponează de pat. Fusta i se 
ridică deasupra coapselor. Peste umărul ei, 
Manu poate să-i vadă fesele, nud, în 
oglinda dintre rafturile bibliotecii. 


MILENA: Mărturiseşte... Ce sunt eu pentru 
tine? 


MANU: (privind în oglindă) O icoană. 

MILENA: Prostule - sunt o femeie. Ce-ai să faci 
după... după ce o să mă culc cu tine, hm? 
Ai să mă torturezi, ai să mă minţi, ai să mă 
părăseşti? 


MANU: N-nu ştiu să spun pentru că... după... 
voi fi alt om. 

O lumină de surpriză şi încântare trece 
peste chipul ei. Se ridică şi aduce o 
foarfecă mare, de croitorie. 


MILENA: (fără drept la replică) Ridică-te! N- 
auzi? Ridică-te! Nu mai eşti invalid!... 
Manu se vede obligat să se ridice. la loc pe 
marginea patului. Milena se urcă în pat, 
îngenunchează în spatele lui, cuprinzându-i 
şoldurile între coapse, şi Îl TAIE GULERUL 
DE GHIPS, eliberându-i gâtul. 
Manu îşi duce braţele spre spate, le 
împreunează pe după spatele ei şi îşi 
prinde mâinile, ca un lacăt. Trec câteva 
secunde. 


MILENA: Ţine-mă în braţe. 


INT. GARSONIERA MILENEI - ACELAŞI TIMP 
Poziţiile s-au schimbat. Acum Milena stă pe 
marginea patului, iar Manu, în spatele ei, 
îngenuncheat în pat, îi ţine şoldurile între 
pulpe, o ţine în braţe. Trec câteva secunde. 
SUNĂ telefonul. El o eliberează, ea merge 
şi răspunde. 


MILENA: Alo?... 


FEMEIE BĂTRÂNĂ (V.0O., plângând) L-au luat 
pe Paul... tot grupul este... 
Apelul se întrerupe. 

MANU: Ce este? 
MILENA: Trebuie să plecăm imediat. 


MANU: De ce? 
işi pune paltonul, înfăşoară video-casetele 
într-un ziar. Manu se ridică în picioare. 


MILENA: (grăbită, spre uşă) Hai să mergem! 
Repede! 
PAŞI GREI se aud pe scări. Milena deschide 
uşa, păşeşte ÎN HOL, se apleacă peste 
balustradă. 


PDV AL MILENEI 
Individul 1 şi Individul 2 urcă scările. 


INT. HOL - ACELAŞI TIMP 
Milena aruncă videocasetele la ghenă. 
Intră în casă. 
Individul 1 sună la sonerie. Milena 
deschide uşa. 


INDIVIDUL 1: Vino cu noi. 
Manu sare la bătaie. Individul 1 şi Individul 
2 îl îmbrâncesc şi năvălesc în casă. 
TĂIETURĂ 
INT. GARSONIERA MILENEI - ACELAŞI TIMP 

Manu sare din nou la bătaie. Îl îmbrâncesc 
din nou. Individul 1 scoate un pistol şi-l 
îndreaptă spre Manu. 


MANU: (ridicând mâinile) E-n regulă, e-n 
regulă. Luaţi-mă şi pe mine! Vreau să merg 
ŞI eu! 


INDIVIDUL 2: închide pliscul, studentule... Nu 
de tine avem nevoie. 


INDIVIDUL 1: Mutule, taci din gură - sau te 
termin! 
Îi face un semn Milenei cu pistolul. Ea îşi 
pune ceasul la mână. 


MILENA: (lui Manu) Orice ar fi... Nu spera şi nu 
al teamă 
Cei trei ies. Manu smulge receptorul, 
formează un număr. 

NICOLAE: (V.0.) Alo?... 

MANU: Sunt Manu... zidarul... 

NICOLAE: (răstit) Şi ce dacă? 

MANU: Au luat-o din nou... 


NICOLAE: (V.0.) Au luat-o din cauza ta. Pleacă 
din casa ei, şi-aşa i-ai făcut destul rău! 

INT. CAMERA DE INTEROGATORIU - 
SECURITATE - MAI TÂRZIU 
Milena, aşezată pe scaunul de lângă 
perete, are mâinile prinse la spate, după 
speteaza scaunului, în cătuşe. 
Intră Mihoc, aducând plicul galben cu 
manuscrisul  Milenei şi  videocasetele 
înfăşurate în ziarul murdar de gunoi. 


MIHOC: (o voce de gheaţă) De data asta... 
mărturiseşti?... 


MILENA: (senină) N-am nimic de mărturisit. 
El se apleacă, aproape că-şi atinge fruntea 
de fruntea ei. Expresia feţei i se schimbă 
într-un rânjet mânios. 


MIHOC: Păcat... 
Îi pune manuscrisul şi casetele în poală. Se 
apleacă şi mai mult, lipindu-se de ea, 
întinzându-se către mâinile ei. 


MIHOC: (desfăcându-i cătuşele) lar pierdem 
ocazia... să transformăm ficţiunea în 
realitate. 

Se îndreaptă. 


MIHOC: Să arunci Casablanca la gunoi!... 
Pentru ce? Sunt alte filme subversive, dar 
dumneavoastră nu le-aţi vizionat, nu?... lar 

traducerea nu e bună. Nu mai încercaţi s-o 
scoateţi afară - să-i nenorociţi şi pe alţii... 


MILENA: Unde... unde sunt prietenii mei? 

MIHOC: He-he, şi lor le-ar plăcea să 
transforme ficţiunea în realitate. Visători 
prăpădiţi. La ora asta, beau şampanie. 


MILENA: Pot să... Pot să plec? 


MIHOC: (turbat) Transmiteţi salutările mele 
directorului Nicolae... 


MILENA: (în şoaptă) Mul... Mulţumesc... 
Merge spre uşă. 


MIHOC: Apropo... 
Milena îngheaţă. 


MIHOC: Zidarul... Mutu... E îndrăgostit de 
dumneavoastră. Am aflat, e dată ca sigură. 
Avem rapoarte în acest sens. 


MILENA: (zâmbet amar) Aţi aflat atât de 
târziu?... 


MIHOC: (batjocoritor) Intre el şi director, pe 
cine o să alegeţi acum? 

INT. CABINA TEATRULUI BUIANDRA - MAI 
TÂRZIU 
Milena, cu manuscrisul şi casetele în mână, 
intră. Paul, Lucia, George, Radu şi Carmen 
sărbătoresc şi beau şampanie. 


TOŢI: Hei, hei, hei, Milena! 


GEORGE: Daţi-vă la o parte, au venit scriitorii! 
Ce ne-am face fără ei?!... 


MILENA: (râzând) Aţi muri. Nici n-aţi exista! 
Îi îmbrăţişează pe rând - foarte strâns pe 
Lucia, la şi ea un pahar de şampanie. 
Toastează. 


TOŢI: Pentru noi!... 
Beau. 


MILENA: Cât v-au ţinut? 
PAUL: O oră. 
MILENA: V-au... bătut? 


GEORGE: Nu. Ne-au dat drumul asa, din 
senin... 


RADU: Ce dracu se întâmplă? Nu mai înţeleg 
nimic! 

PAUL: (sigur pe el) Dau înapoi. Se apropie... 
Un moment de linişte, apoi toţi, în afară 
d<e Milena, izbucnesc în ovaţii. Incep să 
ţopăie de bucurie, cu paharele în mână, 
prin cabina strâmtă. 


TOŢI: - CU EXCEPŢIA MILENEI Se apropie!... Se 
apropie!... Se apropie!... 


GEORGE: Libi - 'tu-ţi mă-ta ta - vino odată! 

CARMEN: (se învârte ca o nebună) Vom fi 
liberi! Vom fi liberi! Şi vom face filme în 
Casablanca!... 
Se îmbrăţişează cu toţii şi dansează ca 
bezmeticii. 

MILENA: (lui Paul) Ce ştii de Marica? 

PAUL: E bine-merci în afara Parisului. 
Milena face ochii mari. Incepe şi ea să 
valseze cu paharul în mână. Pentru câteva 
secunde, se prinde în jocul lor. 
Deodată, se opreşte. 

MILENA: Trebuie să plec!... 

RADU: Unde? Unde să pleci? 


GEORGE: Unde să pleci? Nu stai să petrecem? 

MILENA: (radioasă) Cineva m-aşteaptă. 


INT. GARSONIERA MII JENEI - MAI TÂRZIU 
Milena intră, fericită, strângând 
manuscrisul şi casetele la piept. 
Încremeneşte în prag. 

În pat, culcată peste Manu, se află Nina. 
Manu se zvârcoleşte sub ea, încercând să 
se descotorosească de nedorita povară, 
dar Nina se cramponează de el. Se repetă 
scena de la începutul filmului. 

Milena urmăreşte câteva clipe, aproape cu 
curiozitate, vânzoleala de mâini şi de 
picioare, care nu se mai înţelege dacă este 
alimentată de voluptate sau de ostilitate. 
Manu se opreşte şi întoarce capul spre ea. 
Nina, simțind că se petrece ceva, ridică şi 
ea capul dintre cearşafurile învolburate. Se 
privesc toţi trei, ca hipnotizaţi. 

Milena clatină din cap, pierdută, cu ochii 
măriţi de spaimă. Aruncă videocasetele şi 
manuscrisul. Se întoarce şi iese fugind. 
Manu rămâne câteva clipe blocat. Se 
ridică, se repede după ea, în picioarele 
goale... 


TĂIETURĂ INT. HOL - ACELAŞI TIMP ... pe 
palier... coboară... 


TĂIETURĂ 
SCARA 

... în goană 


TĂIETURĂ Ă 
EXT. PIAŢA ROMANA 22 - ACELAŞI TIMP 
năvăleşte în stradă. Milena - nicăieri. 


Trecători grăbiţi spre treburile lor. Se 
repede înapoi. 


TĂIETURA ; 

INT. STRADA DIN SPATELE CIADIRII - ACELAŞI 
TIMP 
Manu ţâşneşte prin ieşirea de serviciu. O 
femei îmbrăcată în roşu se îndepărtează. 
Manu aleargă, o prinde din urmă, o 
întoarce cu faţa. Nu e Milena. Manu nu ştie 
ce să mai facă. Aleargă înapoi, în clădire. 


TĂIETURĂ 

INT. ÎN FAŢA UŞII APARTAMENTULUI NR. 19 - 
ACELAŞI TIMP 
Manu îşi lipeşte urechea de uşă. Aude o 
CASCADĂ DE RAS al Milenei. Sună. Apare 
Vecinul. 


MANU: Vreau să vorbesc cu ea. 
VECINUL: Cu cine? 
MANU: Cu sora dumitale... 


VECINUL: Care soră? Amice, eşti idiot? 

MANU: Lasă gargara. Spune-i că vreau să 
vorbesc cu ea. 

VECINUL: Ascultă, omule, eşti nebun? Eu n- 
am nici o soră. 


MANU: Am auzit-o adineauri cu urechile mele. 
Dă-te la o parte... Vreau să cercetez... 


VECINUL: (deodată speriat) Sunteţi de la...? 


MANU: Vezi că ştii!... 
Il îmbrânceşte şi intră. 


INT. ACASĂ LA VECIN - ACELAŞI TIMP 
Fum gros să-l tai cu cuțitul. Pahare de 
băutură pe o masă de pocher, cu trei 
jucători, între care Femeia Blondă şi UN 
GENERAL de la M.A.N. care face cărţile. 


VECINUL: (încurcat) E de la... 
Generalul îşi ridică privirile, puţin abulic. 


GENERALUL: De unde?... (pauză) Ei şi?... Eu 
sunt de la Armată. 
(lui Manu) Legitimaţia! 


MANU: (căutând cu ochii după Milena) Unde 
e? 
Generalul se ridică în picioare, clătinându- 
se. 

GENERALUL: Arată-mi legitimaţia!... 
Vecinul prinde curaj şi-l apucă pe Manu de 
umăr. Manu se smuceşte. 


MANU: (răstindu-se) Unde e Milena? 


GENERALUL:  (răcnind) Legitimaţia!! E un 
ordin! 


MANU: Gura! Unde e... 

GENERALUL: CE?! Insubordonare! Insubordo- 
nare! La Curtea Marţială! La Curtea 
Marţială!!! 

Femeia Blondă izbucneşte în râs. Este 
exact râsul Milenei. 


FEMEIA BLONDĂ: Domnilor, domnilor, 
calmați-vă!... Generale, ce naiba!... Toby, 
Toby, lubitule, domnul o caută pe Milena... 
Toţi se opresc dezorientaţi. 


VECINUL: Care Milena? 


FEMEIA BLONDĂ: Milena!... Scriitoarea!... De 
la etajul patru!... 
Vecinul se dumireşte, îl ignoră pe Manu şi 
se aşază liniştit la locul lui. 


GENERALUL: (abulic) Ce este? 

VECINUL: Nimic. Adresă greşită. Staţi jos... 
Generalul se aşază, complet dezorientat. 


MANU: (şi el dezorientat) Ce-i asta? O 
înscenare 


FEMEIA BLONDĂ: (râzând ca Milena) Stai aici, 
lângă mine, drăguţule. Fii chibiţul meu. 
Cărţi! 

(aruncă o bancnotă) Pe ne-ve! 
Generalul împarte cărţile. 


GENERALUL:  Milena?!... Scriitoare!?... Ce 
Curios... 


INT. GARSONIERA MILENEI - MAI TÂRZIU 
Manu ridică de jos manuscrisul şi casetele 
şi le aşază lângă maşina de scris. 


MANU: (deodată, urlând) De ce trebuia să 
apari acum? De ce? Cine ţi-a dat adresa 
asta? 

NINA: Chitoşcă. 


MANU: (printre dinţi) Intrigant ordinar... 
Pauză. 


NINA: Vii?... 
285 


Manu clatină din cap absent. 

NINA: Ţin şi-acum la tine. (repezindu-se spre 
uşă) Du-te la tine acasă. Vezi-ţi de treabă. 
lese, trântind uşa. 

NINA: Porcule... 


INT. CANCELARIA PROFESORILOR - MAI TÂRZIU 
Manu năvăleşte în încăpere. 


MANU: (lui Nicolae) Unde e? 
PROFESOARA 1: Câtă obrăznicie.!... 
NICOLAE: Nu ştiu. A... a ieşit de la...? 


MANU: Ştii foarte bine că a ieşit de LA.E la 
tine acasă, nu-i aşa?... 


NICOLAE: Nuu... Nici vorbă. Habar n-am unde 
e... şi nici nu mă interesează. 
ÎI priveşte repede în ochi pe Manu, care îi 
susţine privirea, bănuitor. 


NICOLAE: Ce te uiţi aşa? lţi repet: dacă a ieşit, 
aici n-a venit. Şi nici nu va mai veni. Am 
dat-o afară! 


EXT. ŞANTIER - ACELAŞI TIMP 

Manu părăseşte şcoala. Sala Congreselor 
este aproape terminată. Este evident acum 
că seamănă perfect cu un vapor. Zidarii 
mătură, fac preparativele finale. 

Prin fereastra barăcii lui, Chitoşcă îl 
urmăreşte. 

Tudor, lon, Stela, ceilalţi zidari se opresc şi- 
| conduc cu privirile în tăcere. Manu îi 
ignoră. 


ZIDARUL 1: Hei, Mutule!... Ce mai faci, măi 
omule? Când vii înapoi? 


ZIDARUL 2: Mai ai capul spart? 
Râsete. Tudor şi lon tac, trişti. 


ZIDARUL 3: Băi Mutule, eşti surd? 
Manu îşi vede de drum fără să le dea nici o 
atenţie. Işi aprinde o ţigară. 


EXT. PIAŢA ARCULUI DE TRIUMF - NOAPTE 
Manu îl urmăreşte pe Nicolae. Chitoşcă îl 
urmăreşte pe Manu. 


EXT. FERESTRE - ACASĂ LA NICOLAE 
Manu, agăţat de cărămizile zidului, se uită 
pe fereastră înăuntru. 
Ascuns, Chitoşcă nu-l scapă din ochi. 


PDV AL LUI MANU 

Nicolae,  prăvălit pe un scaun, bea. 
Epidiascopul funcționează. Pe ecranul 
SFÂŞIAT, curg imagini din Paris, inclusiv 
Arcul de Triumf. 

Nicolae îi face un semn larg cu braţul şi 
rânjeşte când Manu se sperie, cât pe-aci să 
cadă. 


INT. ÎN FAŢA UŞII LUI NICOLAE: - ACELAŞI TIMP 
Nicolae e în pragul uşii. Manu pe coridor, în 
faţa lui. 


NICOLAE: Ce vrei? 
MANU: Unde e? 


NICOLAE: (explodând) Ţi-am spus că nu ştiu! 
NU ŞTIU! De unde să ştiu?! Ce sunt eu, 
Mafalda?! A plecat, a dispărut, s-a sinucis! 
Nu ştiu! Nu mai există pentru noi! Pentru 
NICI UNUL dintre noi! 


MANU: Cine e în camera aia de-acolo? O 
ascunzi acolo? 
Nicolae îi trânteşte uşa în nas. 


INT. GARSONIERA MILENEI - MAI TÂRZIU 


Scrumiera din faţa lui Manu este plină de 
mucuri de ţigări. Manu se ridică şi iese 

EXT. STRADA ROMUI.US 10 - MAI TÂRZIU - 
NOAPTE 
Manu intră în clădire. 


INT. ÎN FAŢA UŞII SCRIITORULUI - ACELAŞI TIMP 
Sună la apartamentul cu nr. 10. Se 
deschide uşa şi apare SCRIITORUL, un 
distins bărbat spre vârsta a treia, în halat 
şi cu o pipă în gură. 


MANU: (ostil) Vreţi s-o chemaţi puţin pe 
Milena? 
Scriitorul îl scrutează. 


MANU: Milena - fiica dumneavoastră... 


SCRIITORUL N-am nici o Milena şi nici o fiică. 
Aţi greşit adresa. 


MANU: (sumbru) N-am greşit nici o adresă. 
Aici locuiesc părinţii ei - chiar ea mi-a dat 
adresa! 


SCRIITORUL Domnule, eu stau aici singur - 
mă feresc de femei, ceea ce te sfătuiesc şi 
pe dumneata. Dacă vrei să constaţi că n- 
am nici o Milenă... 
(face un gest de invitaţie) ... eşti binevenit. 
Pauză. 

MANU: (înnegurat) De ce a făcut asta? De ce? 
De ce m-a minţit? 


SCRIITORUL: Hm... Depinde. Depinde cum 
priveşti lucrurile... Poate e vorba despre 
altceva. 

MANU: Despre altceva?!... 


SCRIITORUL: Ce lucrează femeia dumitale... 
această Milenă? 


MANU: E... scriitoare. 


SCRIITORUL: Păi vezi?... O clipă! Vrei să spui 
Milena Gheorghiu? 


MANU: (brusc interesat) Da, da!! O 
cunoaşteţi? 


SCRIITORUL: Bineînţeles că o cunosc. 
MANU: Nu ştiţi unde poate fi? 


SCRIITORUL: Habar n-am. 
Pauză. 


MANU: Nici eu nu ştiu unde e... 

SCRIITORUL: (zâmbind enigmatic) Poate a 
lăsat vreun bilet, vreo notiţă, ceva... 
Cercetează cu atenţie... 


EXT. FEREASTRA - STRADA ROMULUS 10 - 
ACELAŞI TIMP 
Manu, agăţat de cărămizile zidului, 
priveşte înăuntru. 


PDV AL LUI MANU 

Camera este cufundată în penumbră. 
Scriitorul este într-adevăr singur. 
Înconjurat de vrafuri de cărţi, bate la 
maşină. Aşa cum bătea şi Milena. Din când 
în când, pufăie cu vădită plăcere din pipă. 
Pare pierdut într-o lume a lui şi nu vede 
nimic în jur. 


INT. GARSONIERA MILENEI - MAI TÂRZIU - 
NOAPTE 
Manu  percheziţionează camera. Trage 
sertare.  Răscoleşte prin hârtiile şi 
manuscrisele Milenei, după vreo notă sau 
vreun bilet. Nu găseşte. Merge la 
bibliotecă. Scoate cărţi la întâmplare şi le 
scutură. EMINESCU - Poezii, DOSTOIEVSKI - 
Crimă şi Pedeapsă, GEORGE: BERNARD 
SHAW -Pigmalion, CARAGIALE - Teatru. Nu 
găseşte nici o notă. 
Merge în BUCATARIE ia o sticlă de vin, bea. 

INT. GARSONIERA MILENEI - DIMINEAŢĂ 
Manu doarme în scaunul Milenei, cu 
maşina de scris în faţa lui. Sticla de vin 
goală se află pe masă. 
ZGOMOTUL PIEŢEI ROMANE intră prin 
fereastra deschisă. Manii deschide ochii. 
Barba i-a crescut puţin. 


INT. TEATRUL BULANDRA - ZI 
Repetiţie. Paul, Lucia, Carmen, Radu şi alţii 
sunt îmbrăcaţi în costume elizabetane. 
George, regizor, îi dă intrarea Luciei. 


REGINA ELIZABETA |: (interpretată de Lucia) 
Maşter Shakcspeare... Interesantă piesă. 
Aş avea însă o întrebare... 


SHAKESPEARE: (deferent) (interpretat de 
Paul) Majestate...? 


REGINA ELIZABETA |: De ce-ai ucis-o pe 
Ofelia? 


SHAKESPEARE: Majestatea Voastră... 
Vizionaţi piesa încă o dată... Piesa este 
lucrul în care... 


REGINA ELIZABETA |: (maliţioasă) ... a 
Regelui conştiinţă va trans... 
Se opreşte, cu ochii ţintă la sală. Se opresc 
şi ceilalţi şi se uită spre sală. 

GEORGE: Hei, cine... alo, n-aveţi voie să... 
Manu iese din semiîntuneric şi se apropie 
de scenă. 

MANU: Sunt eu, Manu... 

PAUL: Ah, domnul Manu!... Ce s-a întâmplat? 


CARMEN: Ai venit la teatru, frumuşelule? Îţi 
place să te uiţi? 


LUCIA: Vino, vino încoace - pe-acolo, pe scări. 
Manu urcă pe scenă, vizibil intimidat. 
Contrastul dintre hainele lui de stradă şi 
costumele lor este izbitor. 

MANU: O caut pe Milena... 

RADU: Se vede cu ochiul liber că nu-i aici. 

PAUL: N-am mai văzut-o de vreo săptămână... 

MANU: Am crezut că poate... ştiţi ceva de ea... 


PAUL: (îngrijorat) Nu... Dar de ce? 


MANU: A dispărut... 
Lucia zâmbeşte enigmatic. 

LUCIA: Poate că a lăsat vreun bilet... vreun 
semn... 
Manu clatină din cap. 


LUCIA: Mai caută... Cartea este lucrul în 
care... 
Manu pare că n-o aude. Se întoarce şi 
priveşte în SALA GOALA. 


MANU: (murmurând) A dispărut fără urmă... 
Doar dacă... 
Se opreşte, îngrozit de gândul care-i trece 
prin cap. 


INT. GARSONIERA MILENEI - NOAPTE 
Manu  percheziţionează încăperea într-o 
stare vecină cu nebunia. 


INT. FEREASTRA - PIAŢA ROMANĂ 22 - ACELAŞI 
TIMP 
Afară, agăţat de fereastră, Chitoşcă, 
învăluit în întuneric, o arătare de pe altă 
lume, urmăreşte, prostit, acţiunile lui 
Manu. 


INT. GARSONIERA MILENEI - ACELAŞI TIMP 
Manu apucă volumul SHAKESPEARE - 
Teatru de pe noptieră. Din carte cade 
însemnarea scrisă de mâna Milenei, pe 
care am mai văzut-o. O ia, o citeşte din 
nou, o mototoleşte şi dă cu ea de-a 

azvârlită. Pendula fornăie de două ori. 
Manu o smulge din perete şi dă cu ea de 
podea. Se face ţăndări. Se duce iar la 
bibliotecă. Scoate la nimereală cărţi după 
cărţi. Le scutură. JACK LONDON - Martin 
Eden, MIRCEA ELIADE - Mayitrei, OVIDIU - 
Metamorfoze, JOHN FOWLES - Magicianul, 
NICOLAE: BREBAN  -Bunavestire. Nu 
găseşte nimic. Altă carte: Arta construcției 
personajului. Aici stă o clipă, apoi dă şi cu 
ea de-a azvârnlită. In pragul nebuniei, 
aruncă volum după volum şi, într-un acces 
de furie, dărâmă toată biblioteca. Din 
talmeş-balme-şul de cărţi, ca prin minune, 
iese la iveală... Dincolo de Groenlanda. 
Manu se apleacă, o ridică, o deschide. 


MILENA: (V.0.) A fost odată ca niciodată o 
fetiţă şi un băieţel care trăiau într-un sat 
pe malul Mării Negre. Ori de câte ori se 
întorceau de la şcoală, băieţelul şi fetiţa se 
opreau să privească... 

Zgomotul unui TREN care se apropie 
creşte. 


INT. TREN ÎN MIŞCARE - ZI 
Este frig. Călătorii poartă cojoace, 
paltoane. Afară defilează câmpul albit de 
zăpadă. 
Manu, numai în cămaşă, cu barba crescută 
binişor, ţine în mână volumul Dincolo de 

Groelanaa, cu fotografia Milenei pe coperta 
a IV-a. 

În reflexia unei ferestre apare chipul 
Milenei. Manu tresare şi sare în picioare. 
Nu e Milena ci un ŢARAN care îl îmbie cu o 
ploscă destupată. Manu îl întreabă din ochi 
ce are înăuntru. 


UN ŢĂRAN: Ţuică... 
MANU: Nu beau. 
UN ŢĂRAN: De ce, flăcăule? Pe frigul ăsta?... 


MANU: Miroase. Am o întâlnire... 
Țăranul face o mutră caraghioasă. 


EXT. PORT - LITORALUL MARII NEGRE - MAI 
TÂRZIU 
Manu priveşte în sus la  catargele 
vapoarelor ancorate în radă. 


PDV AL LUI MANU: - VIS 
LINIŞTE. Milena se leagănă, atârnată în 
mâini de un catarg. Dă drumul la mâini. Se 
zdrobeşte de punte. Sângele se împrăştie 
peste tot. 


EXT. PUNTE VAPOR - PORT - MAREA NEAGRA - 
ACELAŞI TIMP 

Manu arată marinarilor zgribuliţi de frig 
fotografia Milenei de pe carte. Marinarii 
trec cartea din mână în mână, clatină din 
cap a negaţie. Unul dintre ei are un radio 
portabil. Un altul îi indică lui Manu ceva pe 
țărm. Manu priveşte într-acolo. 


PDV AL LUI MANU 
O femeie în roşu intră într-un hotel. 


EXT. PUNTE VAPOR - PORT - MAREA NEAGRĂ - 
ACELAŞI TIMP 
Manu ţâşneşte spre hotel. 


SPEAKER: (V.0.) Aici Radio Europa Liberă. Aici 
Radio Europa Liberă. 


INT. HOTEL - LITORALUL MARII NEGRE - 
ACELAŞI TIMP 
Manu îi arată fotografia recepţionerului. 
Acesta clatină din cap negând. Manu îl 
apucă de beregată. Omul, înspăimântat, 
continuă să clatine din cap a negaţie. 


EXT. FALEZĂ - LITORALUL MARII NEGRE - MAI 
TÂRZIU 
Manu, tot în cămaşă, umblă, buimac, pe 
rocile înalte, aflate la o aruncătură de băț 
de plaja acoperită de zăpadă. In buzunarul 
pantalonului are o umflătură: cartea 
Milenei. Fulguieşte. 

Deodată privirea îi prinde viaţă. 


PDV Al. LUI MANU 
In depărtare, pe plajă, se vede o siluetă în 
roşu. 


EXT. FALEZA - LITORALUL MARII NEGRE - 
ACELAŞI TIMP 
Manu începe să alerge. 


PDV Al. LUI MANU 
Silueta se întoarce de lângă malul mării, 
părăseşte plaja. 


EXT. FALEZĂ - LITORALUL MARII NEGRE - 
ACELAŞI TIMP 
Manu aleargă disperat. 


PDV AL LUI MANU 
Silueta dispare printre casele ţărăneşti de 
pe faleză. 


EXT. SAT - LITORALUL MARII NEGRE - ACELAŞI 
TIMP 
Manu se opreşte răsuflând din greu la 
marginea satului. Priveşte printre ULUCILE 
gardurilor. Nici o mişcare. Prin coşurile de 
pe acoperişuri iese câte un firicel de fum. 
Scoate cartea boţită din buzunar, o 
netezeşte, se pregăteşte din nou de 
căutare. 

Alege prima casă a primei uliţe a satului. 
Impinge portiţa atârnând într-o rână, intră 
în curte, urcă două trepte de pământ şi 
bate la uşă, pregătind coperta a IV-a. Uşa 
se deschide. 

Este Milena. 

Se privesc câteva secunde în tăcere. Ochii 
ei capătă o strălucire pe care n-am mai 
văzut-o. 


MILENA: (cu surpriză şi încântare) Tu eşti?... 
Manu îşi muşcă buzele. CARTEA ÎI CADE 
din mână. Face un pas înainte. Îşi acoperă 
unul altuia, nebuneşte, faţa cu sărutări. 


INT. CASA ŢĂRĂNEASCĂ - LITORALUL MARII 
NEGRE - MAI TÂRZIU 
Manu şi Milena aşezaţi turceşte, faţă în 
faţă, pe un preş, lângă un godin în care 
duduie focul. Manu îi descheie bluza şi îi 
cuprinde sânii, cu degetele răşchirate, ca şi 
cum ar cuprinde nişte cărămizi. Ea închide 
ochii. 


TĂIETURĂ | 

INT. CASA ŢARANEASCA - LITORALUL MARII 
NEGRE - ACELAŞI TIMP 
Milena şi Manu, amândoi nud, se 
rostogolesc în neştire pe duşumea, hainele 
împrăştiate care-ncotro în jurul lor. Se 
lovesc de mobila precară. Ea îşi clatină 

capul în extaz, repri-mându-şi ţipetele, în 
timp ce el se mişcă uşor deasupra ei. 
Degetele ei se cramponează de omoplaţii 
lui ca nişte gheare de pasăre de pradă. 


MANU: (transfigurat) E... e mai bine decât să 
scrii?... 
Un surâs extraordinar zboară pe buzele ei. 


MILENA: (murmurând, dându-si sufletul în 
braţele lui) Da... 


TĂIETURĂ 

EXT. PLAJA - MAREA NEAGRA - DIMINEAŢA 
Cei doi continuă rostogolirea unul în 
braţele celuilalt, îmbrăcaţi, pe plaja abia 
coperită cu zăpadă. 

MANU: La un moment dat am crezut că... 

MILENA: (fericită) Că m-am sinucis?!... 


MANU: Nu ştiu... Voi scriitorii sunteţi cam 
nebuni... 


MILENA: (şăgalnică) Mai nebuni ca zidarii?... 


MANU: Şi ţi-am distrus şi biblioteca... 
Ea râde şi-l strânge tare în braţe. 


MANU: Şi pendula!... Mă scotea din sărite!... 

Ea râde, râde, râde. Pare că orice i-ar 
spune el că i-a distrus, nu poate să fie 
decât fericită. Milena îşi scoate ceasul- 
brățară pe care Manu i l-a dat şi i-l pune la 
mână. El se opune, dar ea nu se lasă şi i-l 
fixează la încheietură. Brăţara stă să ples- 
nească şi-i intră în carne. 

Se rostogolesc pe plaja pustie, pierduţi de 
lume, asemeni celor doi urşi polari care se 
rostogoleau pe banchiza Groenlandei. 
SIRENA unui vapor se aude. 


TĂIETURĂ 

EXT. IARGUL MÂRH NEGRE - ACELAŞI TIMP 
Ca de pe un vapor părăsind malul, 
rostogolirea celor doi se micşorează, Marea 
Neagră creşte, umplând cadrul de la bază 
în sus... 


EXT. PLAJĂ - MAREA NEAGRA - ACELAŞI TIMP 
UN SCRÂŞNET DE FRÂNE se aude. Cei doi 
se opresc şi îşi ridică privirile. Expresiile 
fetelor lor se schimbă dramatic. 


PDV Al. MILENEI ŞI AL LUI MANU 
De pe şosea vine un individ. Este Nicolae. 


EXT. PLAJA - MAREA NEAGRA - ACELAŞI TIMP 
Nicolae se opreşte lângă ei. 

NICOLAE: S-a tras la Timişoara. Sunt morți. Se 
trage la Bucureşti. Sunt morţi. O să fie 
masacru. 

Cu ZGOMOT ASURZITOR TREC TANCURI pe 
şosea. 

Milena şi Manu stau ca împietriţi. Nicolac 
scoate un paşaport cu un bilet de avion în 
el şi i-l întinde Milenei. 


NICOLAE: Avionul pleacă peste o oră de la 
Kogălniceanu. Taxiul aşteaptă. 
Milena ia paşaportul şi îl întoarce pe toate 
feţele. 


MILENA: N-nu... Nu plec nicăieri. 
Nicolae scoate alt paşaport şi-l agită în aer. 


NICOLAE: Eu plec oricum. 
SIRENA unui vapor se aude. Apoi, ZGOMOT 
ASURZITOR de tancuri. 


MILENA: (clătinând capul, privind în gol) Nu 
plec nicăieri... 


MANU: l-ai cerut tu acest paşaport? 
MILENA: N-nu... 
NICOLAE: Bineînţeles că l-a cerut. Cât mai vrei 


să îndure coşmarul de-aici? 
Pauză. 

NICOLAE: (lui Manu) Cred că avem amândoi 
acelaşi gând: s-o salvăm... 
Milena se uită la Manu, apoi clatină din nou 
din cap şi aruncă paşaportul la picioarele 
lui Nicolae. Nicolae se întoarce şi pleacă. 
ZGOMOT DE TANCURI. 


MANU: Aşteaptă. 
Nicolae se opreşte. Manu ridică paşaportul 
şi i-l întinde Milenei. Ea îl priveşte 
înspăimântată, scutură din nou capul. 


MANU: Du-te. 
MILENA: Nu. 


MANU: Totul a mai fost scris, nu? Şi povestea 
asta, probabil... 


MILENA: Ce... Ce poveste!... 


MANU: Nu ştiu. Trebuie să fie una dintre ele. 
Eu sunt doar un personaj... 


MILENA: (ochii i se umplu de lacrimi) Nu... Nu- 
i adevărat. 


MANU: Şi adevărul e un personaj, nu? 
Milena scutură din cap sacadat. Plânge. 
ZGOMOT DE TANCURI. 

MANU: într-adevăr, nu eşti o icoană. Eşti doar 
o femeie. 
li dă paşaportul lui Nicolae. 


MANU:  (Milenei) DU-TE. DU-TE, CÂND ÎŢI 
SPUN! NU MAI AM NEVOIE DE TINE. 
Se întoarce şi pleacă spre mare. 
SIRENA vaporului. Nicolae o ia de braţ. 
Milena, plângând în hohote, se întoarce 
spre şosea. 
Manu se îndepărtează. 


MILENA: (0O.S., strigându-i printre hohote) Du- 
te înapoi la Bucureşti! Poţi să fii erou? 
Manu se opreşte. 

ZGOMOTUL TAXIULUI DEMARÂND. 
Manu se întoarce cu faţa. Este de 
nerecunoscut. 


EXT. ŞOSEA - LITORALUL MARII NEGRE - 
ACELAŞI TIMP 
Manu aleargă nebuneşte către şosea. La 
marginea ei, începe să facă semne 
disperate cu mâinile. Trec camioane 
militare şi două tancuri. 


EXT. ŞOSEA - AEROPORTUL KOGĂLNICEANU - 
MAI TÂRZIU 
Manu se dă jos de pe un tanc şi aleargă ca 
un nebun spre intrarea aeroportului. 

INT. AEROPORTUL KOGĂLNICFANU - ACELAŞI 
TIMP 
Năvăleşte în hol, bruschează mai mulţi 
pasageri, ajunge la ghişeu. FUNCŢIONARA 
are capul plecat, scrie ceva. 


MANU: Avionul de Paris? 
Funcţionara ridică ochii, care îi joacă în 
lacrimi. 


FUNCŢIONARA: Vreţi să spuneţi... ultimul 
avion de Paris! 
Se întoarce spre geam. Un avion tocmai 
decolează. Bretelele câmpului de aterizare 
sunt pline de tancuri. 


INT. TREN ÎN MIŞCARE - ZI 
Manu, în cămaşă, are ceasul-brăţară la 
mână. Este evident o brățară de femeie. 
Câţiva călători, în paltoane, îi privesc 
mâna, apoi se privesc cruciş. Trenul e plin 
de soldaţi. Pe şosea alunecă tancuri. 


EXT. GARA DE NORD - BUCUREŞTI 
Manu iese din gară. Troleibuzele şi 
autobuzele sunt supraaglomerate, încearcă 
să oprească un taxi, nu reuşeşte. Grupuri 
de manifestanți se adună din toate părţile. 
Manu vorbeşte cu un şofer de dubă. Se 
suie în duba care demarează. 

INT. DUBĂ ÎN MIŞCARE - ACELAŞI TIMP 
Halci de carne spânzură de cârlige. E 
întuneric, doar geamlâcul deschis spre 
şofer dă o pată de lumină. 


MANU: (absent) Unde duci carnea asta? 


ŞOFER Păi asta e, că n-o mai ia nimeni. S-a 
băgat la carne zilele-astea... dar degeaba... 
Unde te duci? 

Se aud  HURUITURI DE TANCURI, 
FLUIERATURI, SCANDARI: NU SPERA ŞI NU 
AI TEAMA!; VOM MURI ŞI VOM FI LIBERI! 


EXT. INTRAREA DE SERVICIU - PIAŢA ROMANĂ 
22 - MAI TÂRZIU 
Strada este pustie. Manu coboară din dubă 
şi intră în clădire. 


INT. GARSONIERA MILENEI - ACELAŞI TIMP 

Manu intră. Camera este în aceeaşi stare 
de dezordine în care a lăsat-o. 
Se aud IMPUŞCATURI. Geamul ferestrei 
explodează în ţăndări şi gloanţele şuieră 
prin cameră. Manu se trânteşte la podea. 
Se târăşte, apucă periscopul, îl potriveşte 
pe pervaz. Adăpostit sub fereastră, se uită 
prin ocular. 

GROS-PIAN PRIN PERISCOP: PIAŢA ROMANĂ - 
ACELAŞI TIMP 
Piaţa Romană este înţesată de lume. De-o 
parte revoluționarii, de cealaltă - forţele de 
represiune, militari şi civili, în primul rând 
al demonstranţilor se află MILENA:, în 
paltonul ei roşu. Se aud IMPUŞCATURI. 


TĂIETURĂ 

INT. GARSONIERA MILENEI - ACELAŞI TIMP 
Manu aruncă periscopul şi sare în picioare. 
Gloanţele şuieră prin cameră. lese în fugă. 


EXT. PIAŢA ROMANĂ 22 - ACELAŞI TIMP 

Manu iese în fugă din clădire şi începe să-şi 
croiască drum prin mulţime către Milena. 
Paris s'eveille se aude slab. 

MILENA: este flancată de elevii ei, inclusiv 
Eleva 1 şi Eleva 2. Alin se află lângă ea. De 
asemenea, Paul, George, Lucia, Carmen şi 
Radu. De asemenea, Tudor şi lon. 


PAUL: (strigând soldaţilor) FĂRĂ VIOLENȚĂ! 
FARA VIOLENŢA! 
GENERALUL: stă neclintit în faţa soldaţilor 
NICOLAE: de asemenea în prima linie de 
demonstranți, la câţiva paşi de Milena, îi 
zâmbeşte senin. 


PAUL: Cine e tipul ăsta? 

MILENA: Este... e de partea noastră. 
Nicolae se întoarce către un bărbat în civil 
care stă cu spatele la demonstranți. 


MANU: Îşi face drum către Milena. Paris 
s'eveille se aude din ce în ce mai tare. 
Bărbatul care stă cu spatele îşi 
tamponează buzunarul cu mâna stângă. Se 
întoarce cu faţa. . 

Este CHITOŞCA. In mâna dreaptă are o 
armă automată. 


NICOLAE: LASĂ ARMA JOS! IASĂ ARMA JOS! 
Elevii, studenţii şi actorii scandează: NU 
SPERA ŞI NU Al TEAMA! FARA VIOLENŢA! 
FARA VIOLENŢA! VOM MURI ŞI VOM FI 
LIBERI! 


CHITOŞCĂ: (cu ochii ieşiţi din orbite) ÎNAPOI'I 
INAPOI! VA IMPUŞC PE TOŢI CA PE 
ȘOBOLANI! 


NICOLAE: CHITOŞCĂ, LASĂ ARMA JOS! (scoate 
legitimaţia roşie şi o flutură la vedere) E 
UN ORDIN! 

Chitoşcă scoate şi el o legitimaţie roşie, cu 
tricolor. O agită pentru Nicolae. 


CHITOŞCĂ: NU E NICI UN ORDIN! EU AM ALTE 
ORDINE! INAPOI, NICOLAE, INAPOI! E 
REVOLUŢIE! CINEVA TREBUIE SA MOARA... 

Îndreaptă ţeava armei către Nicolae. 

De lângă Nicolae, Omul cu Gura Strâmbă 
deschide briceagul. 

MANU: îşi face drum către Milena 


NICOLAE: CHITOŞCĂ, LASĂ ARMA JOS! AJUNGE 
ATATEA CRIME! 
Face un pas spre Chitoşcă. 


NICOLAE: IASĂ ARMA JOS! 
(către soldaţi) LASAŢI ARMELE JOS! 


CHITOŞCĂ: (turbat) TRĂDĂTORULE! 
Apasă pe trăgaci. Omul cu Gura Strâmbă 
se aruncă în bătaia glonţului. Cade. 
Chitoşcă trage din nou. Nicolae se 
prăbuşeşte, cu acelaşi zâmbet senin pe 
faţă, cu o ultimă privire spre Milena. 


MILENA: NICOLAE! 

Face doi paşi spre el, dar Chitoşcă, 
pierzându-şi controlul, seceră  orbeşte 
mulţimea. Alin se aruncă în faţa Milenei. 
Cade. 

Milena se prăbuşeşte chiar în momentul în 
care Manu ajunge lângă ea. O prinde în 
braţe. 

Tudor, lon, elevii, studenţii, mulţimea 
dezlănţuită se aruncă spre Chitoşcă, care 
aruncă arma şi o ia la fugă. 

GENERALUL: răcnind la soldaţi) NU TRAGE! 
NU TRAGE! 
Milena se stinge în braţele lui Manu. Petele 
de sânge care îi apar în dreptul inimii abia 
se disting pe roşul paltonului. 
Paul este suit de colegii lui pe un TAB. 
Mulțimea fraternizează cu soldaţii. 
Manu stă paralizat, cu Milena prăbuşită în 
braţe. 


MANU: (pierdut) Ajutor... Vă rog... Ajutor... 
Ca prin minune apar Doctorul Chel cu 
Mustaţă, Infirmierul 1 şi Infirmierul 2. 
Smulg corpul Milenei din braţele lui Manu 
şi aleargă cu ea spre o Salvare. 
În mijlocul mulţimii isterizate de fericire, 
plângând şi îmbrăţişând soldaţii, doar 
Manu rămâne încremenit, cu chipul 
împietrit de durere, ca o statuie. 
Paris s'eveille se aude acum asurzitor. 


SUPRA-IMPRESIUNE: 

EXT. SAIA CONGRESELOR/TEATRU - SEARA 
Sala Congreselor a fost transformată în 
sală de spectacole. Pe frontispiciu scrie 
PALATUL ARTELOR. Suntem la un 
important eveniment  artistic-monden. 
Luminăţie a giorno, întărită şi de reclamele 
uriaşe ale firmelor străine ce înconjoară 
locul. 

Numai şcoala este îngropată în 
semiîntuneric. 

Miniştri, înalţi funcţionari din executiv, 
celebrităţi, în frac şi cu papion, sosesc în 
maşini luxoase, acompaniaţi de doamne 
sofisticate, în rochii de seară. Şoferi şi 
bodyguarzi le deschid servili portierele 
maşinilor. 

Dintr-un Mercedes somptuos descinde 
Mihoc, cu papion, acompaniat de Nina şi 
Stela, aproape de nerecunoscut, pe post 
de femei fatale. 

Recunoaştem bodyguarzii - foştii zidari 
ZIDARUL 1, ZIDARUL 2, ZIDARUL 3, ca şi 
foştii agenţi de Securitate Individul 1 şi 
Individul 2, care dau la o parte mulţimea 
de gură-cască şi le fac loc. Se intră în sală. 


INT. SALA TEATRULUI - ACELAŞI TIMP 

Asistenţa ia loc în faţa unui ecran 
panoramic. Profesori şi foşti elevi se află în 
sală. Infirmierul 1 şi Infirmierul 2 se ţin de 
mână. Vecinul, Femeia Blondă, Generalul 
sunt prezenţi. De asemenea, Bătrânul care 
l-a ajutat pe Manu în scena din faţa 
librăriei. Alte personaje. Luminile scad. 
Paul, cu papion, urcă pe scenă. 


INT. SALA TEATRULUI - MAI TÂRZIU 
George, Lucia, Carmen, Radu, alţi actori 
sunt aliniaţi pe scenă şi primesc aplauzele 

furtunoase ale asistenței. În mijlocul 
scenei, aplaudă şi Paul. 

Într-un colţ al sălii, modeşti, cu cravate, 
Tudor şi lon, de asemenea, aplaudă. 


PAUL: (la microfon) Şi-acum, doamnelor şi 
domnilor, scenaristul Manu! 
Se aud STRIGATE din sală: „Manu şi mai 
cum?" 


PAUL: (zâmbind) Manu - e suficient. 
Manu, acelaşi păr lung, fără papion, 
complet în negru, se ridică în picioare, de 
lângă Scriitor, cu care se îmbrăţişează. 
Asistenţa aplaudă. 


SCRIITORUL: (strigând la urechea lui Manu) 
Să nu ţi se urce la cap! Meseria asta e fără 
început şi fără sfârşit!... 

Manu râde ca pentru el şi urcă pe scenă. 
Ridică braţele în sus ca un învingător. 
Tudor are lacrimi în ochi. lon ţopăie de 
fericire, cu braţele în sus şi degetele 
depărtate în semn de victorie. Aplauzele se 
potolesc. 


MANU: (la microfon) Se dedică acest film... 
celor... tuturor celor care au luptat şi au 
murit pentru libertate. 


ECRAN ALB 

titlu DE CE A UCIS-O SHAKESPEARE PE OFELIA? 


EXT. BANCHIZĂ DE GHEAŢĂ - ZI 
LINIŞTE. O întindere de gheaţă nesfârşită, 
pe care soarele străluceşte orbitor. Doi urşi 
polari se hârjonesc şi se rostogolesc. 
Din OFF, Carmen începe să povestească. 


CARMEN: (V.0.) A fost odată ca niciodată o 
fetiţă şi un băieţel care trăiau într-un sat 
pe malul Mării Negre. Ori de câte ori se 
întorceau de la şcoală, băieţelul şi fetiţa se 
opreau să privească... 


TĂIETURĂ 

INT. SALA TEATRULUI - ACELAŞI TIMP 
În semiîntuneric, în timp ce filmul rulează 
şi vocea lui Carmen se aude, Manu, lângă 
George, îşi lasă privirile în jos. 


MANU: (în şoaptă) Nu mai suport să-l văd încă 
o dată... 


GEORGE: Nici eu. Vino cu mine... 
CARMEN: (V.0.) ... printre ulucile satului, 
valurile neostenite ale mării şi să viseze. Şi 


visul cel mai mare al fetiţei era să vadă 
într-o zi Groenlanda. 


313 


Păşesc amândoi, aplecaţi, spre una din 
laturile scenei, urcă cele câteva trepte, se 
strecoară 


ÎN SPATELE ECRANULUI 
Se aşază la o măsuţă prăfuită. George 
scoate o sticluţă plată de whisky. 


PE ECRAN 

Sunt aceleaşi scene pe care le-am mai 
văzut, jucate acum de actorii Teatrului 
Bulandra. In rolul Milenei - Carmen, în rolul 
lui Manu - Radu. 

Vedem scena în care Manu-Radu aşterne 
podeţul de cărămizi în faţa  Milenei- 
Carmen. 


ÎN SPATELE ECRANULUI 
Doar umbre vagi ale filmului se ghicesc pe 
spatele ecranului. 
Manu şi George ascultă dialogurile care 
sunt aceleaşi. 
George trage o duşcă, îi oferă şi lui Manu, 
care refuză. 


GEORGE: Am făcut-o şi pe-asta... 
(îi dă o palmă peste umăr) Nu-nţelegi c-am 
făcut-o!? Am dat lovitura. 
Manu zâmbeşte amar. 


PE ECRAN 

Cadre din scena în care Manu-Radu, 
desfigurat după impactul cu zidul, este 
adus pe braţe acasă la Milena-Carmen. 


ÎN SPATELE ECRANULUI 
Cei doi ascultă dialogurile şi privesc 
umbrele de pe spatele ecranului. 


PE ECRAN 
Cadre din scena în care Milena-Carmen îi 
taie lui Manu-Radu gulerul de ghips, 
eliberându-i gâtul. 


ÎN SPATELE ECRANULUI 
Manu scoate din buzunar bileţelul, boţit şi 
netezit, scris de mâna Milenei. 


INSERT - CITAT HAMLET 
„CACI PIESA ESTE LUCRUL PRIN CARE A 
REGELUI CONŞTIINŢA VA TRANSPARE" 


PE ECRAN 
Cadre din scena din care Manu-Radu 
aleargă pe faleză spre silueta în roşu din 
depărtare. 


PRIM-PLAN: MANU: - ACELAŞI TIMP 
Se aud ultimele linii de dialog din scena din 
Piaţa Romană. Strigătul Milenei. 


MILENA: (V.0.) NICOLAE! 

RĂPĂITUL ARMEI LUI CHITOŞCĂ. 


MANU: Dacă, atunci, la mare, n-aş fi lăsat-o să 
plece cu Nicolae, acum ar fi trăit... 


GEORGE: Nu te mai gândi... totul este aşa 
cum trebuie să fie. Gândeşte-te că am 
făcut un film. Asta contează... 

Trage o duşcă. 


INT. SALA TEATRULUI - ACELAŞI TIMP 
GENERALUL: (subjugat) Ce curios... 


FEMEIA BLONDĂ: (plângând) DE CE? DE CE-A 
UCIS-O DIN NOU? 


VECINUL: Ssttt!... Uită-te la film. Filmul este 
lucrul în care... 
Femeia Blondă îi aruncă, printre lacrimi, o 
privire uluită. 


ÎN SPATELE ECRANULUI 
O siluetă apare din semiîntuneric, în timp 
ce filmul continuă să ruleze. Se dovedeşte 
a fi Mihoc. 


GEORGE: (nervos) Ce... Ce căutaţi aici? 


MIHOC: Bravo, Mutule! Minunată lucrare! Le- 
am rupt gura! 

Manu se ridică încet de pe scaun. 
MANU: Ce... Ce se întâmplă?... 


GEORGE:  (dezvinovăţindu-se) El... el e în 
spatele Casei de Producţie Orizont... Fără 
banii lui, n-am fi reuşit niciodată... 


MIHOC: (cu ipocrită modestie) Oh, nu, nu, nici 
vorbă! Eu... Mie îmi place doar să 
transform ficţiunea în realitate. Atâta tot... 
O altă siluetă apare din penumbră. Este 
Chitoşcă. 


MIHOC: Ah, cel mai apropiat asistent al meu. 
Băiat foarte bun. 


CHITOŞCĂ: Bravo, Mutule! Tocmai tu!... Cine- 

ar fi crezut?!... Dar eu tot cred c-ar trebui 
să te tunzi... 
Cu un strigăt inuman, Manu se aruncă la 
gâtul lui Chitoşcă. Se luptă câţiva paşi, 
apropiindu-se,  încleştaţi, de ecran, şi 
irump, SFÂŞIINDU-L, pe scenă... 


INT. SALA TEATRULUI - ACELAŞI TIMP 
În faţa asistenţei consternate. Pe 
ecranul sfâşiat rulează cadre din scena în 
care  Milena-Carmen şi Manu-Radu se 
rostogolesc îmbrăţişaţi pe plajă, în timp ce 

Manu şi Chitoşcă se rostogolesc orbeşte pe 
scenă. 

Uşile se dau de perete. Oamenii de ordine 
se dau la o parte, ca trăsniţi. 


MILENA: INTRĂ ÎN SALĂ, ZÂMBIND ETERIC, ŞI 
PĂŞEŞTE CALM, OLIMPIAN, PE INTERVALUL 
DINTRE SCAUNE, SPRE SCENĂ. 


TĂIETURĂ À 

EXT. PARIS - IARNA - DIMINFAŢA 
Ninsoare abundentă, trecători grăbiţi. 
Milena intră în cadru, cu mâna stângă 
paralizată, şchiopătând vizibil spre ARCUL 
DE TRIUMF. 


TĂIETURĂ 

INT. SALA TEATRULUI - ACELAŞI TIMP 
Milena continuă să meargă spre scenă. 
Doctorul Chel cu Mustaţă, în picioare, într- 
un colţ al sălii, îşi scarpină chelia, fericit. 
Se aprind luminile. Spectatorii, şocaţi, se 
ridică în picioare, privindu-se unii pe alţii, 
aiuriţi. 


MILENA: NU VEDE PE NIMENI ŞI CONTINUĂ SĂ 
ÎNAINTEZE,  MAIESTUOASĂ, CU ACELAŞI 
ZÂMBET SENIN, PIERDUT ÎN EL ÎNSUŞI, 
SPRE SCENA PE CARE CEI DOI SE LUPTA LA 
INFINIT - DAR PARE CA NU VA AJUNGE LA El 
NICIODATA... NICIODATA... 

CURGE GENERICUL. 


FADE OUT 

Cuprins 


Cruciada fermoarelor............................... 7 
PARTEA aa sifoane 11 
PARTEA alla; steag aia ne caca ae 70 
EPILOG icre ti e Di anii Da aa 127 

De ce a ucis-o Shakespeare pe Ofelia? 

ere patimi aia E E pci ste ana taiat eat ata de a 136 

Alăturând două texte ce intră formal 
în aria dramaturgiei — o piesă de teatru și 
un scenariu cinematografic -, Eugen 
Șerbănescu a compus o carte neobișnuită 

rin aceea că diferența de construcţie 
dintre cele două componente e menită să 
pună în lumină complementaritatea lor 
semantică. Pe de o parte o piesă de 
teatru în registru ionescian și în cheie 
brechtiană, pe de alta un scenariu de film 
„desenat“ dupa reguli hollywoodiene, 
amândouă textele propunând un cât se 
poate de românesc Pel e a răspunde pro- 
vocărilor — de durată sau de ocazie — ale 

istoriei. 
Laurențiu Ulici 

